മനുഷ്യര്‍ക്ക് പരിചയമുള്ള രചനകള്‍ക്ക് നിരവധി സവിശേഷതകളുണ്ടാവും. രചന കഥയോ കവിതയോ നോവലോ പഠനമോ ചരിത്രമോ ആകാം. വിഷയാധിഷ്ഠിതമായിരിക്കും ഉള്ളടക്കം. വിഷയക്രമീകരണത്തിനു സ്വന്തമായ രീതികളുണ്ടാവും. ഓരോ രചനക്കും വ്യതിരിക്തത നല്‍കുന്ന മാനദണ്ഡങ്ങളാണിവ. ഇത്തരം പരിഗണനകള് സാഹിത്യത്തിലും രചനകളിലും ആഴത്തില് വേരോടി നില്‍ക്കുന്ന കാലത്ത് തന്നെയാണ് വിശുദ്ധ ഖുര്‍ആന്റെ അവതരണം. വിഷയാധിഷ്ഠിതമായ ഉള്ളടക്കം എന്നതിനേക്കാളുപരി, ആകാശഭൂമികള്‍ക്കിടയിലെ ജീവിതഗന്ധിയായ സര്‍വതലങ്ങളെയും ഉള്ളടക്കമാക്കി സാഹിത്യലോകത്ത് വിസ്മയം തീര്‍ക്കുകയാണ് ഖുര്‍ആനെന്ന വേദഗ്രന്ഥം ചെയ്തത്. ഖുര്‍ആനിക വചനങ്ങളുടെ സാഹിതീയ സ്വഭാവം -ഗദ്യമാണോ പദ്യമാണോ പോലുള്ളവ- നിര്‍ണയിക്കുന്നതില് വലീദു ബ്‌നു മുഗീറയെപ്പോലുള്ള സാഹിത്യപ്രതിഭകള് പോലും പരാജയപ്പെട്ടുവെന്നതും, അതിനാല്‍തന്നെ പ്രസ്തുത വചനങ്ങളുമായി വന്ന ദൈവദൂതനില് കവിത്വമാരോപിക്കുന്നതില് അറേബ്യയിലെ പ്രതിയോഗികള്‍ക്കിടയില് ഭിന്നാഭിപ്രായമുണ്ടായി എന്നതും മനുഷ്യരചനകള്‍ക്ക് അതീതമായ ഒരു തലം ഖുര്‍ആന് ഉണ്ടെന്നതിന് തെളിവാണ്.\nഉള്ളടക്കത്തിന്റെ കനവും വായനക്കാരില് അത് സൃഷ്ടിക്കുന്ന സ്വാധീനവുമാണ് ഏതൊരു കൃതിയുടെയും ആയുസ്സ് തീരുമാനിക്കുക. അല്‍പം ചില ഏറ്റവ്യത്യാസങ്ങളോടെയാണെങ്കിലും നൂറ്റാണ്ടുകളായി കാലത്തെ അതിജീവിച്ച് നില്‍ക്കുന്ന പല രചനകളുമുണ്ട് സാഹിത്യചരിത്രത്തില്. അവയുടെ സാഹിതീയമായ മേന്മയും പ്രസക്തിയും നിലനില്‍ക്കണമെന്ന് ജനങ്ങള് ആഗ്രഹിക്കുക സ്വാഭാവികമാണ്. അതിനാലായിരിക്കണം കവിതകള് എഴുതുകയോ സൂക്ഷിച്ചുവെക്കുകയോ പതിവില്ലാതിരുന്ന ജാഹിലിയ്യാ അറബികള് തങ്ങളുടെ ചില മനോഹരമായ കവിതകള് ലിഖിതരൂപത്തിലാക്കി കഅ്ബാലയത്തിന്റെ ചുമരുകളില് തൂക്കിയിടുകയും അവയെ 'ചുമരില് തൂക്കിയിട്ടത്' എന്ന അര്‍ഥത്തില് 'മുഅല്ലഖാത്ത്' എന്ന് പേരു വിളിക്കുകയും ചെയ്തത്.\nഈയൊരു പശ്ചാത്തലത്തിലാണ് സര്‍വ സാഹിത്യ-രചനാ യത്‌നങ്ങളെയും കവച്ചുവെക്കുന്ന ശൈലിയിലും സ്വഭാവത്തിലും വിശുദ്ധ ഖുര്‍ആന്റെ അവതരണമുണ്ടാവുന്നത്. ആ ഖുര്‍ആനിക വചനങ്ങള് അതിവേഗം സാഹിതീയ ഹൃദയങ്ങളെ കീഴടക്കുക തന്നെ ചെയ്തു.\nസ്ഥലകാല പരിഗണനകള്‍ക്ക് അതീതമായ വചനങ്ങള്‍ക്ക് നിരവധി സവിശേഷതകളുണ്ടായിരിക്കും. സ്ഥലകാല അതിരുകള്‍ക്കപ്പുറം സാര്‍വജനീനമെന്ന അലങ്കാരം കൂടി ഖുര്‍ആനിക വചനങ്ങള്‍ക്കുണ്ടാവും. ഓരോ മനുഷ്യന്റെയും സന്മാര്‍ഗലബ്ധിക്കു വേണ്ട വിഭവങ്ങള് അതിലുണ്ടെന്നു സാരം. വൈവിധ്യമാര്‍ന്നതാണ് മനുഷ്യരുടെ അഭിരുചികള്. കല, സാഹിത്യം, ചരിത്രം, നിയമം, സൗന്ദര്യശാസ്ത്രം, വിവിധതരം ശാസ്ത്രങ്ങള് തുടങ്ങി വ്യത്യസ്ത മേഖലകളിലായിരിക്കും ഓരോരുത്തര്‍ക്കും താല്‍പര്യം. സ്വാഭാവികമായും സര്‍വ മനുഷ്യര്‍ക്കും സന്മാര്‍ഗദര്‍ശനമായി അവതീര്‍ണമായ വിശുദ്ധ വചനങ്ങളില് ഓരോ മനുഷ്യന്റെയും പ്രകൃതിപരമായ അഭിരുചിയോട് സംവദിക്കുന്ന സന്ദേശങ്ങള് ലഭ്യമായിരിക്കണം. അതിനാലാണ് വിഷയാധിഷ്ഠിത ഉള്ളടക്കത്തിനു പകരം ജീവല്‍ഗന്ധിയായ സര്‍വ വികാരങ്ങളെയും ഖുര്‍ആന് ഒരുമിച്ചുചേര്‍ത്തത്.\nഹിദായത്ത് അഥവാ സന്മാര്‍ഗമാണ് വിശുദ്ധ ഖുര്‍ആന്റെ മൗലിക പ്രമേയം. മാനവരാശിയെ സന്മാര്‍ഗത്തിലേക്ക് നയിക്കുന്ന സൂചനകളെ ഖുര്‍ആന് 'ആയത്ത്' എന്നാണ് വിളിക്കുന്നത്. പ്രാപഞ്ചിക ദൃഷ്ടാന്തങ്ങള്, ദൈവദൂതന്മാര്‍ക്ക് നല്‍കപ്പെട്ട അത്ഭുതസിദ്ധികള്, വേദഗ്രന്ഥങ്ങളിലെ വചനങ്ങള് തുടങ്ങിയ അര്‍ഥങ്ങളിലാണ് ഖുര്‍ആന് ഈ പദം പ്രയോഗിച്ചിട്ടുള്ളത്. അതായത് മനുഷ്യനെ ദൈവത്തിലേക്ക് വഴിനടത്തുന്ന എല്ലാ ചൂണ്ടുപലകയുമാണ് 'ആയത്ത്'.\nവിശുദ്ധ ഖുര്‍ആന് ഓരോ മനുഷ്യനും സന്മാര്‍ഗമാണെന്നു മാത്രമല്ല, അതിലെ ഓരോ വചനവും സന്മാര്‍ഗമാണ്. ഖുര്‍ആന് മുഴുവനായി വായിക്കുകയോ പഠിക്കുകയോ ചെയ്‌തെങ്കില് മാത്രമേ സന്മാര്‍ഗലബ്ധിയുണ്ടാവൂ എന്ന് ധരിക്കരുത്. അതിലെ ഓരോ വാക്യവും മാര്‍ഗ ദീപങ്ങള് തന്നെയാണ്. ഖുര്‍ആനിലെ ചില പ്രയോഗങ്ങളില് അല്ലെങ്കില് വാക്യങ്ങളില് ആകൃഷ്ടരായി ഇസ്‌ലാം സ്വീകരിച്ച ലോകപ്രശസ്തരായ നിരവധി പ്രതിഭകളുടെ അനുഭവങ്ങള് കഴിഞ്ഞ പതിനാല് നൂറ്റാണ്ടിനിടയില് രേഖപ്പെടുത്തപ്പെട്ടിട്ടുണ്ട്. ഖുര്‍ആന് കേള്‍ക്കാതിരിക്കാന് ചെവി പഞ്ഞി വെച്ചടച്ച് മക്കയില് പ്രവേശിച്ച തുഫൈലു ബ്‌നു അംറ് ദൗസിയും, ഖുര്‍ആന് വായിച്ചതിന് സഹോദരിയുടെ കരണത്തടിച്ച ഉമറു ബ്‌നുല് ഖത്ത്വാബും, ഫ്രഞ്ച് ശാസ്ത്രജ്ഞന് മോറിസ് ബുക്കായിയും, അമേരിക്കന് പ്രഫസര് ഡോ. പാല്‍മറുമെല്ലാം ഈ ചരടില് കോര്‍ക്കപ്പെട്ട രത്‌നങ്ങളാണ്.\nസ്ഥലകാലങ്ങളെ അടയാളപ്പെടുത്തുന്ന അതിര്‍വരമ്പുകളെ ഖുര്‍ആനിക വചനങ്ങള് പൊളിച്ചുകളഞ്ഞത് അവയുടെ ആശയപരവും ഘടനാപരവുമായ ഇലാസ്തികത കാരണമായിരുന്നു. ഖുര്‍ആനിക വചനങ്ങള്‍ക്ക് ഓരോ സ്ഥലത്തും കാലത്തും സവിശേഷമായ വ്യാഖ്യാനവും വിശദീകരണവുമുണ്ടായിരുന്നു. അവയില് പ്രഥമമായ വ്യാഖ്യാനമാണ് -വ്യാഖ്യാന രീതിയുള്‍പ്പെടെ- മുഹമ്മദ് നബി(സ) നല്‍കിയത്. ഖുര്‍ആനെന്ന വിസ്മയം മനുഷ്യര്‍ക്ക് എത്തിച്ച ദൂതനു തന്നെയാണ് അതിന്റെ വ്യാഖ്യാനവും വ്യാഖ്യാനരീതിയും പഠിപ്പിക്കാനുള്ള അര്‍ഹതയും അവകാശവുമുള്ളത്. ഖുര്‍ആനിക വ്യാഖ്യാനം പ്രവാചകദൗത്യത്തിന്റെ ഭാഗമാണെന്ന് ഖുര്‍ആന് പറയുന്നുമുണ്ടല്ലോ: ''ഇപ്പോള് നിനക്കും നാമിതാ ഈ വേദപുസ്തകം ഇറക്കിത്തന്നിരിക്കുന്നു. ജനങ്ങള്‍ക്കായി അവതീര്‍ണമായത് നീയവര്‍ക്ക് വിശദീകരിച്ചുകൊടുക്കാന്. അങ്ങനെ ജനം ചിന്തിച്ചുമനസ്സിലാക്കട്ടെ!'' (അന്നഹ്ല്: 44).\nഉള്ളടക്കവുമായി ബന്ധപ്പെട്ട് ഖുര്‍ആന് രണ്ട് സമീപനങ്ങളാണ് സ്വീകരിക്കുന്നത്. വിശ്വാസം (അഖീദഃ), കര്‍മം (മുആമലാത്ത്) തുടങ്ങിയവയുടെ അടിസ്ഥാനങ്ങള് (ഉസ്വൂല്) കൃത്യമായി അടയാളപ്പെടുത്തുന്ന നേര്‍വര (ഖത്വ്ഇയ്യാത്ത്) ആണ് അവയിലൊന്ന്. സ്ഥലകാലങ്ങളുടെ കുത്തൊഴുക്കില് ഖുര്‍ആനിക വചനങ്ങളെ ആടിയുലയാതെ പിടിച്ചു നിര്‍ത്തുന്ന ആണിക്കല്ലുകളാണ് അവ. വിവിധ വായനകള്‍ക്ക് വകുപ്പില്ലാത്ത, വ്യാഖ്യാനങ്ങള് ആവശ്യമില്ലാത്ത ഭദ്രമായ അടിത്തറകള്. അതിനാല്‍തന്നെ അവ നിഷേധിക്കാനോ അവയില് അഭിപ്രായാന്തരം പുലര്‍ത്താനോ പാടുള്ളതുമല്ല.\nവിശ്വാസം, കര്‍മം തുടങ്ങിയവയുടെ വിശദാംശങ്ങളെ കുറിക്കുന്ന വിശാലമായ വൃത്തമാണ് (ളന്നിയ്യാത്ത്) രണ്ടാമത്തേത്. ഖുര്‍ആനിക ഉള്ളടക്കത്തിന്റെ സാര്‍വകാലികതയും സാര്‍വജനീനതയും കാത്തു സംരക്ഷിക്കുന്ന ഇലാസ്തിക സ്വഭാവമുള്ള വചനങ്ങളാണ് അവ. പണ്ഡിതന്മാര് വിവിധ കാലങ്ങളില് തങ്ങളുടെ സാഹചര്യങ്ങളില്‍നിന്നുകൊണ്ട് വിവിധ വായനകള് നടത്തുകയും വൈവിധ്യമാര്‍ന്ന വിശദീകരണങ്ങള് നല്‍കുകയും ചെയ്യുന്നത് ഈയര്‍ഥത്തിലുള്ള വചനങ്ങള്‍ക്കാണ്.\nതഫ്‌സീറുല് ഖുര്‍ആന്, അഥവാ ഖുര്‍ആന് വ്യാഖ്യാനം എന്ന് അറിയപ്പെടുന്ന ചരിത്രത്തിലെ പ്രഗത്ഭരായ പണ്ഡിതന്മാര് നിര്‍വഹിച്ച മഹാദൗത്യത്തിന്റെ യഥാര്‍ഥ മുഖമിതാണ്. ഖുര്‍ആനിലെ എല്ലാ വചനങ്ങള്‍ക്കും തനിമയാര്‍ന്ന വ്യാഖ്യാനമുള്ളതുകൊണ്ടല്ല പണ്ഡിതന്മാര് വ്യാഖ്യാനഗ്രന്ഥങ്ങള് രചിക്കുന്നത്. അവര് ജീവിക്കുന്ന പശ്ചാത്തലവുമായി ബന്ധിപ്പിച്ച് ചില പ്രത്യേക മേഖലകളില് സവിശേഷമായ ഊന്നല് ആവശ്യമായിവരികയോ പുനര്‍വായന അനിവാര്യമാവുകയോ ചെയ്യുമ്പോഴാണ് ഈ ഉദ്യമത്തിന് അവര് മുന്നിട്ടിറങ്ങുക.\nനബി(സ)ക്കു ശേഷം പ്രവാചക സഖാക്കള് ചില ഖുര്‍ആനിക വചനങ്ങള്‍ക്ക് തങ്ങളുടേതായ വ്യാഖ്യാനങ്ങള് നല്‍കിയിരുന്നുവെന്നും പ്രസ്തുത വ്യാഖ്യാനങ്ങളുടെ അടിസ്ഥാനത്തില് തീരുമാനങ്ങള് എടുത്തിരുന്നുവെന്നും ചരിത്ര-കര്‍മശാസ്ത്ര ഗ്രന്ഥങ്ങളില് കാണാം. പ്രവാചക വിയോഗാനന്തരമുണ്ടായ ഇസ്‌ലാമിക ചരിത്രത്തിലെ സംഭവബഹുലമായ മതപരിത്യാഗ പ്രവണതയെ കൈകാര്യം ചെയ്യുന്ന വിഷയത്തില് ഖലീഫ അബൂബക്‌റി(റ)നും ഉമറി(റ)നുമിടയില് അഭിപ്രായാന്തരുമുണ്ടാവുന്നു. മതപരിത്യാഗികളോട് യുദ്ധം ചെയ്യണം എന്നായിരുന്നു ഖലീഫയുടെ നിലപാടെങ്കില് ശഹാദത്ത് അംഗീകരിക്കുന്നവര്‍ക്കു നേരെ ആയുധമുയര്‍ത്താന് പാടില്ലെന്നായിരുന്നു ഉമര്(റ) അഭിപ്രായപ്പെട്ടത്. ആ സന്ദര്‍ഭത്തില് ഖലീഫ അബൂബക്ര് (റ) 'അഥവാ, അവര് പശ്ചാത്തപിക്കുകയും നമസ്‌കാരം നിഷ്ഠയോടെ നിര്‍വഹിക്കുകയും സകാത്ത് നല്‍കുകയുമാണെങ്കില് അവരെ അവരുടെ പാട്ടിനു വിട്ടേക്കുക. സംശയം വേണ്ട; അല്ലാഹു ഏറെ പൊറുക്കുന്നവനും പരമദയാലുവുമാണ്' എന്ന അത്തൗബ അധ്യായത്തിലെ അഞ്ചാം വചനം ഉദ്ധരിച്ച് തന്റെ വീക്ഷണത്തിന്റെ അവലംബം ബോധ്യപ്പെടുത്തിയതോടെ ഉമര്(റ) പൂര്‍ണ സംതൃപ്തിയോടെ അദ്ദേഹത്തെ അംഗീകരിക്കുകയായിരുന്നു.\nരണ്ടാം ഖലീഫ ഉമറു ബ്‌നുല് ഖത്ത്വാബും പല സന്ദര്‍ഭങ്ങളിലും വിവിധ ഖുര്‍ആനിക വായനകള് നടത്തുകയും അതനുസരിച്ച് നിലപാടുകള് സ്വീകരിക്കുകയും ചെയ്തിട്ടുണ്ട്. യുദ്ധാനന്തരം ഇറാഖിലെ ഭൂമി ഖുര്‍ആനിക നിയമമനുസരിച്ച് വീതം വെക്കാതെ അവിടത്തെ കര്‍ഷകര്‍ക്ക് പാട്ടത്തിന് കൊടുത്ത അദ്ദേഹം തന്റെ നയത്തിന് തെളിവായെടുത്തത്, 'ഈ യുദ്ധമുതല് അവര്‍ക്കു ശേഷം വന്നെത്തിയവര്‍ക്കുമുള്ളതാണ്. അവര് ഇങ്ങനെ പ്രാര്‍ഥിക്കുന്നവരാണ്: ഞങ്ങളുടെ നാഥാ, നീ ഞങ്ങള്‍ക്കും ഞങ്ങളുടെ മുമ്പെ സത്യവിശ്വാസം സ്വീകരിച്ച ഞങ്ങളുടെ സഹോദരങ്ങള്‍ക്കും പൊറുത്തുതരേണമേ! ഞങ്ങളുടെ മനസ്സുകളില് വിശ്വാസികളോട് ഒട്ടും വെറുപ്പ് ഉണ്ടാക്കരുതേ. ഞങ്ങളുടെ നാഥാ! ഉറപ്പായും നീ ദയാപരനും പരമകാരുണികനുമല്ലോ' എന്ന അല്‍ഹശ്‌റ് അധ്യായത്തിലെ പത്താം വചനമായിരുന്നു.\nപ്രവാചകനു ശേഷം സ്വഹാബികള് ഖുര്‍ആന് വ്യാഖ്യാനിക്കുകയും തദടിസ്ഥാനത്തില് ഇസ്‌ലാമിക രാഷ്ട്രത്തിന്റെ നയനിലപാടുകള് ആവിഷ്‌കരിക്കുകയും ചെയ്തിരുന്നുവെന്നതിന് ധാരാളം തെളിവുകളുണ്ട്. പ്രമുഖ സ്വഹാബികളായ ഇബ്‌നു അബ്ബാസ്, ഇബ്‌നു മസ്ഊദ്, ഉബയ്യു ബ്‌നു കഅ്ബ്, സൈദു ബ്‌നു സാബിത്ത്, അബൂമൂസല് അശ്അരി തുടങ്ങിയവരെല്ലാം ഖുര്‍ആന് വ്യാഖ്യാനത്തില് പേരുകേട്ടവരായിരുന്നു.\nതിരുദൂതരില്‍നിന്ന് സ്വഹാബികള് ഏറ്റെടുത്ത ഈ ദൗത്യത്തിന് താബിഉകളിലും അവര്‍ക്കു ശേഷം വന്ന തലമുറകളിലും പിന്തുടര്‍ച്ചയുണ്ടായിരുന്നു. പതിനാല് നൂറ്റാണ്ട് നീണ്ട ഖുര്‍ആനിക ചരിത്രത്തിനിടയില് എണ്ണമറ്റ വ്യാഖ്യാന കൃതികള് (തഫ്‌സീറുകള്) ഉണ്ടാവുകയും അവയെല്ലാം മഹത്തായ വിജ്ഞാനശേഖരമായി വിലയിരുത്തപ്പെടുകയും ചെയ്തു.\nഖുര്‍ആന് വ്യാഖ്യാനത്തില് അതത് കാലത്തിനും ദേശങ്ങള്‍ക്കും സാഹചര്യങ്ങള്‍ക്കും നിര്‍ണായക പങ്കുണ്ട്. അതിനാലാണ് ഒരേ കാലത്ത് തന്നെ വിവിധ നാടുകളില് പലതരം തഫ്‌സീറുകള് രചിക്കപ്പെടുന്നത്. സ്വാഭാവികമായും ഇവയുടെയെല്ലാം ഊന്നലുകള് വ്യത്യസ്തമായിരിക്കും. പൗരാണിക മുഫസ്സിര് ഇമാം റാസി(റ) തന്റെ വ്യാഖ്യാന ഗ്രന്ഥത്തില് മുഅതസിലീ തത്ത്വശാസ്ത്രവും യുക്തിവാദവും വിശദമായി കൈകാര്യം ചെയ്യുന്നതും ആധുനിക പരിഷ്‌കര്‍ത്താവ് സയ്യിദ് അബുല് അഅ്‌ലാ മൗദൂദി ഹാകിമിയ്യത്തിന് മുഖ്യപരിഗണന നല്‍കി വ്യാഖ്യാനഗ്രന്ഥം രചിക്കുന്നതും ഈയടിസ്ഥാനത്തിലാണ്. ഖുര്‍ആന് വ്യാഖ്യാതാക്കളുടെ പഠനവും താല്‍പര്യവുമനുസരിച്ച് വ്യാഖ്യാന ഗ്രന്ഥങ്ങള്‍ക്ക് സാഹിത്യം, കര്‍മശാസ്ത്രം, പ്രസ്ഥാനം, നിയമം, ശാസ്ത്രം തുടങ്ങിയ മാനങ്ങള് കൈവരുന്നു. ആ വിശേഷണങ്ങളില് അവ അറിയപ്പെടുന്നതിന്റെ കാരണവും ഇതുതന്നെയാണ്.\nപൗരാണിക തഫ്‌സീറുകള് വളരെ ആധികാരികമായി അവതരിപ്പിക്കുന്നവരുണ്ട്. ഖുര്‍ആന് വ്യാഖ്യാന രീതികളെക്കുറിച്ച കൃത്യമായി അറിവില്ലാത്തതുകൊണ്ടാണിത്. പൗരാണിക ഖുര്‍ആന് വ്യാഖ്യാന ഗ്രന്ഥങ്ങളെ അവഗണിക്കണമെന്നല്ല പറയുന്നത്. ഖുര്‍ആന് വ്യാഖ്യാന രീതി മനസ്സിലാക്കാനും ഗ്രഹിക്കാനും അവ സഹായകമാണ്. മാത്രമല്ല, മുസ്‌ലിം ഉമ്മത്ത് അതിജീവിച്ച വിവിധ ചരിത്രഘട്ടങ്ങളെക്കുറിച്ച് വ്യക്തമായ ധാരണ നല്‍കുന്നതിലും അതത് കാലത്തെ ഖുര്‍ആന് വ്യാഖ്യാനങ്ങള്‍ക്ക് നിര്‍ണായക പങ്കാണുള്ളത്. ഉദാഹരണമായി ഇമാം റാസിയുടെ തഫ്‌സീര് മുഅ്തസിലികളുടെ ബുദ്ധിപരമായ വാദങ്ങള്‍ക്ക് കൃത്യമായ മറുപടിയല്ലെങ്കില്‍പോലും, പ്രസ്തുത കാലത്ത് മുസ്‌ലിം ഉമ്മത്ത് നേരിട്ട പ്രതിസന്ധികള് മനസ്സിലാക്കുന്നതിന് അത് നന്നായി പ്രയോജനപ്പെടുന്നുണ്ട്. നൂറ്റാണ്ടുകള്‍ക്കു മുമ്പ് വിവിധ സാഹചര്യങ്ങളില് ഖുര്‍ആന് വ്യാഖ്യാതാക്കള് ഉരുത്തിരിച്ചെടുത്ത അഭിപ്രായങ്ങള് തന്നെ മതി എന്ന് ശഠിക്കുന്നതിലെ അസാംഗത്യം സൂചിപ്പിക്കുക മാത്രമാണ് ചെയ്തത്.\nഖുര്‍ആനിക വചനങ്ങള്‍ക്ക് വൈവിധ്യമാര്‍ന്ന വായനകളുണ്ടെന്ന് മാത്രമല്ല, എല്ലാ കാലത്തും ആ വായനകള് നടക്കുകയും വികസിക്കുകയും ചെയ്യേണ്ടതുമുണ്ട്. ഓരോ കാലത്തും ഖുര്‍ആന് അതിന്റെ അടിത്തറയില് നിന്നുകൊണ്ട് വായിക്കപ്പെടണമെന്നത് കാലഘട്ടത്തിന്റെ അനിവാര്യ തേട്ടമാണ്. എന്നാല് ആ വായനക്ക് ഉപാധികളും മാനദണ്ഡങ്ങളുമുണ്ട്. അതീവ ഗൗരവത്തോടെ, അങ്ങേയറ്റത്തെ ജാഗ്രതയോടെ നിര്‍വഹിക്കേണ്ട ഉത്തരവാദിത്തമാണിത്. അതിനാലാണ് പണ്ഡിതന്മാര് വര്‍ഷങ്ങള് നീണ്ട ആലോചനകള്‍ക്കും, നല്ലത് തോന്നിക്കാന് വേണ്ടിയുള്ള ഇസ്തിഖാറഃ പ്രാര്‍ഥനക്കും ശേഷം ഖുര്‍ആന് വ്യാഖ്യാനിക്കാന് തുനിഞ്ഞത്. ഇമാം ത്വബ്‌രിയുടെയും ഖുര്‍ത്വുബിയുടെയും ജീവചരിത്രങ്ങളില്‍നിന്ന് നമുക്കത് വായിച്ചെടുക്കാനാവും. കാലഘട്ടത്തിന് അനുസരിച്ച് ഖുര്‍ആന് വായിക്കുന്നതിനു പകരം, ഖുര്‍ആനിക അടിത്തറയില്‍നിന്നുകൊണ്ട് കാലഘട്ടത്തെ വിലയിരുത്തുകയെന്നതാണ് ഖുര്‍ആന് വ്യാഖ്യാനവുമായി ബന്ധപ്പെട്ട പണ്ഡിതദൗത്യം.\nഓരോ കാലഘട്ടവും അതിന്റേതായ സവിശേഷതകളും പുതുമകളും വഹിക്കുന്നുണ്ട്. കഴിഞ്ഞ ഒരു നൂറ്റാണ്ടിനിടയില് ധാരാളം ശാസ്ത്രീയ വെളിപ്പെടുത്തലുകള്‍ക്ക് (കേവല നിഗമനങ്ങളെക്കുറിച്ചല്ല പറയുന്നത്) ലോകം സാക്ഷിയായിട്ടുണ്ട്. വിശുദ്ധ ഖുര്‍ആന് നിരവധിയിടങ്ങളില് നല്‍കിയിട്ടുള്ള, മുന്‍കാല പണ്ഡിതന്മാര്‍ക്ക് വ്യക്തമായ ധാരണ ലഭിക്കാത്ത പല ശാസ്ത്രീയ സൂചനകളെയും ഈ കണ്ടെത്തലുകളുടെ അടിസ്ഥാനത്തില് വിലയിരുത്താന് സാധിച്ചേക്കും.\nഈയര്‍ഥത്തില് പുതിയ കാലത്തിന്റെ സവിശേഷതകളും നാഡിമിടിപ്പുകളും തൊട്ടറിഞ്ഞ് ഖുര്‍ആന് വ്യാഖ്യാന ഗ്രന്ഥങ്ങള് രചിക്കാനുള്ള ശ്രമങ്ങള് കഴിഞ്ഞ ഒരു നൂറ്റാണ്ടിനിടയില് ഉണ്ടായിട്ടുണ്ട്. ഇരുപതാം നൂറ്റാണ്ടിന്റെ പ്രാരംഭത്തില് മുസ്‌ലിം ലോകം പാശ്ചാത്യ അധിനിവേശത്തിനു കീഴിലായിരുന്നു. അതിനെ തുടര്‍ന്നുണ്ടായ സാംസ്‌കാരിക തകര്‍ച്ചയും അപകര്‍ഷ ബോധവും ധാര്‍മിക വൈകല്യവും കൈകാര്യം ചെയ്യുന്നവയായിരുന്നു അക്കാലത്ത് രചിക്കപ്പെട്ട ഖുര്‍ആന് വ്യാഖ്യാന ഗ്രന്ഥങ്ങള്. നാനാതലങ്ങളില്‍നിന്നുമുണ്ടായ വിവിധതരം അധിനിവേശ-കടന്നാക്രമണങ്ങളുടെ കുത്തൊഴുക്കില് വേരറ്റുപോവുകയോ മങ്ങലേല്‍ക്കുകയോ ചെയ്ത ഇസ്‌ലാമിന്റെ ധാര്‍മിക-രാഷ്ട്രീയ-സാംസ്‌കാരിക തലങ്ങള് വീണ്ടെടുക്കുക, ആധുനിക മുസ്‌ലിം ഉമ്മത്ത് നേരിടുന്ന കര്‍മശാസ്ത്ര പ്രശ്‌നങ്ങള്‍ക്ക് പരിഹാരം കാണുക തുടങ്ങിയ സുപ്രധാന ലക്ഷ്യങ്ങള് മുന്‍നിര്‍ത്തിയായിരുന്നു അവ രചിക്കപ്പെട്ടത്. മൗലാനാ അബുല് അഅ്‌ലാ മൗദൂദിയുടെ തഫ്ഹീമുല് ഖുര്‍ആന്, ശഹീദ് സയ്യിദ് ഖുത്വ്ബിന്റെ ഫീ ളിലാലില് ഖുര്‍ആന്, സഈദ് ഹവായുടെ അല്‍അസാസു ഫിത്തഫ്‌സീര്, മുഹമ്മദ് അമീന് ശന്‍ഖീത്വിയുടെ അദ്‌വാഉല് ബയാന്, മുഹമ്മദ് ത്വാഹിര് ബിന് ആശൂറിന്റെ അത്തഹ്‌രീറു വത്തന്‍വീര്, മുഹമ്മദ് മുതവല്ലി ശഅ്‌റാവിയുടെ ഖവാത്വിറുശ്ശഅ്‌റാവി തുടങ്ങിയവ ഇവയില് മികച്ചുനില്‍ക്കുന്നവയാണ്.\nകാലഘട്ടത്തിന്റെ സവിശേഷതകള് ഉള്‍ക്കൊണ്ട് രചിക്കപ്പെട്ട ഈ കൃതികളില് മുസ്‌ലിം ലോകത്ത് അങ്ങേയറ്റം സ്വീകാര്യത ലഭിച്ചവയാണ് ഇബ്‌നു ആശൂറിന്റെയും ശഅ്‌റാവിയുടെയും വ്യാഖ്യാന ഗ്രന്ഥങ്ങള്. തുനീഷ്യയില് ഫ്രഞ്ച് ആധിപത്യം മൂര്‍ധന്യാവസ്ഥയിലെത്തുകയും പാരമ്പര്യ മുസ്‌ലിം വിദ്യാഭ്യാസ സ്ഥാപനങ്ങള് അവയുടെ ദൗത്യനിര്‍വഹണത്തില് പരാജയപ്പെടുകയും ചെയ്ത സാഹചര്യത്തിലാണ് ശൈഖ് ഇബ്‌നു ആശൂര് തന്റെ ഖുര്‍ആന് വ്യാഖ്യാനത്തിലൂടെ പരിഷ്‌കരണത്തിന്റെ രീതിശാസ്ത്രം പകര്‍ന്നുനല്‍കുന്നത്. ഇസ്‌ലാമിക ശരീഅത്തിന്റെ മഖാസ്വിദുകള് (ഉദ്ദേശ്യലക്ഷ്യങ്ങള്) സാമൂഹിക നവോത്ഥാനത്തിനുള്ള ഉപകരണമായും വിദ്യാഭ്യാസ പരിഷ്‌കരണത്തിന്റെ ആണിക്കല്ലായും അവതരിപ്പിച്ച അദ്ദേഹം പ്രസ്തുത തലങ്ങളില്‍നിന്ന് ഖുര്‍ആന് വ്യാഖ്യാനിക്കുകയും പുതുകാല മുജദ്ദിദുകളുടെ മുമ്പെ നടക്കുകയും ചെയ്തു.\nപഴമയുടെ ആധികാരികതയും പുതുമയുടെ ആവിഷ്‌കാരവുമാണ് ശൈഖ് ശഅ്‌റാവിയുടെ ഖുര്‍ആന് വ്യാഖ്യാനത്തെ സവിശേഷമാക്കുന്നത്. മുസ്‌ലിം ലോകത്തിന്റെ സംസ്‌കരണത്തിന് ഊന്നല് നല്‍കിയ ശൈഖ് ശഅ്‌റാവി, ഇസ്‌ലാമിന്റെ അടിസ്ഥാന വിശ്വാസങ്ങളെ/അഖീദയെ തര്‍ബിയത്തിന്റെ ഉപാധിയാ യി അവതരിപ്പിക്കുന്നതു കാണാം. കര്‍മശാസ്ത്രം, ഭാഷ തുടങ്ങിയവ പരിഗണിക്കുന്നതോടൊപ്പം തന്നെ സംസ്‌കരണത്തിന് പ്രേരകമാവുന്ന ഉദ്‌ബോധന ശൈലിയാണ് അദ്ദേഹം ഖുര്‍ആന് വ്യാഖ്യാനത്തിന് സ്വീകരിച്ചിരിക്കുന്നത്. ജീവല്‍ഗന്ധിയായ ഉദാഹരണങ്ങള് നല്‍കിയും, ആധുനിക പരിസരത്തോട് ബ ന്ധപ്പെടുത്തിയും വളരെ ആകര്‍ഷകമായ വിധത്തില്, വൈജ്ഞാനിക ചര്‍ച്ചകളുടെ സങ്കീര്‍ണതകളില്ലാത്ത ഖുര്‍ആന് വ്യാഖ്യാന ഗ്രന്ഥം സമര്‍പ്പിക്കാന് കഴിഞ്ഞുവെന്നതു തന്നെയാണ് അദ്ദേഹത്തിന്റെ നേട്ടം.\n'മാറ്റിവെച്ചേക്കൂ ആ ക്ഷേമസ്വപ്നങ്ങള്'


കോവിഡ്: മോട്ടോർവാഹന മേഖല കടുത്ത പ്രതിസന്ധിയിൽ : Deepika.com Nattu Visesham\nതൊടുപുഴ: കോവിഡ് വ്യാപനത്തെ തുടർന്ന് മോട്ടോർ തൊഴിലാളികൾ കടുത്ത പ്രതിസന്ധിയിലേക്ക് നീങ്ങുന്നു. ബസ്, ഓട്ടോ, ടാക്സി തൊഴിലാളികളാണ് വീണ്ടും വീണ്ടും ദുരിതത്തിലേക്ക് നീങ്ങുന്നത്. ബസുകളിൽ തിരക്ക് കുറഞ്ഞതോടെ ഒട്ടേറെ വാഹനങ്ങൾ സർവീസ് നിർത്തി.\nഓട്ടോ, ടാക്സി വാഹന ഉടമകളും കടുത്ത വെല്ലുവിളിയാണ് നേരിടുന്നത്. അന്യ സംസ്ഥാന യാത്രകൾക്കും വിനോദ സഞ്ചാര കേന്ദ്രങ്ങളിലേക്കുള്ള യാത്രകൾക്കും നിയന്ത്രണം വന്നതോടെയാണ് ടാക്സി വാഹനങ്ങൾ ഓടിക്കുന്നവരുടെ കാര്യം വീണ്ടും ദുരിതത്തിലായത്. ടൗണുകളിലേക്കെത്തുന്ന ആളുകളുടെ എണ്ണത്തിൽ കുറവു വന്നതോടെ ഓട്ടോക്കാരുടെ കാര്യവും കഷ്ടത്തിലായി.\nകോവിഡ് വ്യാപന പശ്ചാത്തലത്തിൽ ബസുകളിൽ നിന്ന് യാത്ര ചെയ്യാൻ പാടില്ലെന്ന സർക്കാർ നിർദേശമാണ് തിരിച്ചടിയായിരിക്കുന്നത്. ഇരുന്നു യാത്ര ചെയ്യാനുള്ള യാത്രക്കാരെ മാത്രം കയറ്റുക എന്ന നിർദേശം പിൻവലിയ്ക്കണമെന്നാണ് ബസുടമകളും ജീവനക്കാരും പറയുന്നത്. ഇന്ധന വില വർധന അടക്കം സൃഷ്ടിച്ച പ്രതിസന്ധികളിൽ നിന്നു കരകയറാനുള്ള ശ്രമത്തിനിടെയാണു കോവിഡ് വ്യാപനം വീണ്ടും രൂക്ഷമായത്.\nഇതോടെ പല ബസ് റൂട്ടുകളിലും യാത്രക്കാരുടെ എണ്ണം കുറഞ്ഞു. ഇതിനിടെ നിയന്ത്രണങ്ങൾ കടുപ്പിച്ചാൽ കൂടുതൽ സർവീസുകൾ നിർത്തിവയ്ക്കേണ്ടി വരുമെന്നും ബസുടമകൾ പറയുന്നു.\nലോക്ഡൗണിനു ശേഷം ബസുകളിൽ ആദ്യം ഏർപ്പെടുത്തിയ നിയന്ത്രണങ്ങൾ പിന്നീട് കോവിഡ് വ്യാപനം കുറഞ്ഞതോടെ പിൻവലിച്ചിരുന്നു. ഇതോടെയാണ് വീണ്ടും സ്വകാര്യ ബസുകളിലും മറ്റും യാത്രക്കാരുടെ എണ്ണം വർധിച്ചത്. എന്നാലിപ്പോൾ നിയന്ത്രണങ്ങൾ വീണ്ടും കടുപ്പിച്ചതോടെ സർവീസ് നടത്തിപ്പ് കൂടുതൽ പ്രതിസന്ധിയിലേക്കു നീങ്ങുകയാണ്.\nകോവിഡ് രണ്ടാം തരംഗത്തോടെ ടാക്സി വാഹനങ്ങൾക്ക് ഓട്ടം വലിയ തോതിൽ കുറഞ്ഞു. ദീർഘ ദൂര ഓട്ടങ്ങൾ ഇപ്പോൾ ലഭിക്കുന്നില്ലെന്ന് ടാക്സി ഡ്രൈവർമാർ പറഞ്ഞു. അന്യസംസ്ഥാനങ്ങളിലേക്കും വിനോദ സഞ്ചാരകേന്ദ്രങ്ങളിലേക്കും ഓട്ടം ലഭിക്കാത്ത അവസ്ഥയാണ്.\nകോവിഡ് ആദ്യഘട്ടത്തിൽ അടഞ്ഞു കിടന്ന വിനോദ സഞ്ചാര കേന്ദ്രങ്ങൾ വീണ്ടും തുറന്നത് ടാക്സി ഡ്രൈവർമാർക്ക് പ്രതീക്ഷ നൽകിയിരുന്നു. ഇതിനു പുറമെ അന്യസംസ്ഥാനത്തേക്ക് പോകണമെങ്കിൽ കർശന നിബന്ധനകൾ ഏർപ്പെടുത്തിയതും വിനയായി.\nഓട്ടോക്കാരുടെ അവസ്ഥ ഇപ്പോൾ ഏറെ ദയനീയമാണ്. ഓട്ടം നാലിലൊന്നായി കുറഞ്ഞെന്ന് ഓട്ടോ ഡ്രൈവർമാർ പറയുന്നു. ടൗണുകളിലും വ്യാപാര സ്ഥാപനങ്ങളിലും എത്തുന്നവരുടെ എണ്ണം നന്നേ കുറഞ്ഞതാണ് ഓട്ടോ ഡ്രൈവർമാർക്ക് തിരിച്ചടിയായത്. വാഹനം ഒതുക്കിയിട്ട് മറ്റ് ജോലികൾക്ക് പോകാമെന്ന് വച്ചാൽ നിർമാണ മേഖലയിൽ പോലും തൊഴിലില്ല.\nമുൻപുണ്ടായിരുന്നതിനെക്കാൾ വലിയ പ്രതിസന്ധി ഘട്ടത്തിലേക്കാണ് മോട്ടോർ തൊഴിലാളി മേഖല നീങ്ങുന്നതെന്ന് ഇവർ പറയുന്നു. പ്രതിസന്ധി ഘട്ടത്തിൽ സർക്കാർ മോട്ടോർ തൊഴിലാളികളെ സഹായിക്കണമെന്നാണ് ഇവരുടെ ആവശ്യം.


കൊച്ചി ഫ്ലാറ്റ് പീഡനക്കേസ്; പ്രതി മാര്‍ട്ടിന് പിടിയില്, വലയിലായത് മുണ്ടൂരിലെ കാട്ടിൽ ഒളിത്താവളത്തില്‍നിന്ന് | Southlive\nകൊച്ചി ഫ്ലാറ്റ് പീഡനക്കേസ്; പ്രതി മാര്‍ട്ടിന് പിടിയില്, വലയിലായത് മുണ്ടൂരിലെ കാട്ടിൽ ഒളിത്താവളത്തില്‍നിന്ന്\nThursday, 10th June 2021, 10:38 pm\nഫ്ളാറ്റില് യുവതിയെ പീഡനത്തിന് ഇരയാക്കിയ കേസിലെ പ്രതി മാര്‍ട്ടിന് ജോസഫ് പൊലീസിന്റെ പിടിയില്. തൃശ്ശൂർ മുണ്ടൂരിലെ കാട്ടിൽ അയ്യൻകുന്നു എന്ന സ്ഥലത്ത് ഒളിച്ചിരിക്കുകയായിരുന്നു പ്രതി. കാട്ടിൽ നാട്ടുകാരുടെ കൂടി സഹായത്തോടെ പൊലീസ് നടത്തിയ തിരച്ചിലിനൊടുവിലാണ് മാ‍ർട്ടിനെ പിടികൂടിയത്. തൃശൂർ മെഡിക്കൽ കോളേജ് പൊലീസ് സ്‌റ്റേഷനിലേക്ക് പ്രതിയെ എത്തിച്ച് പിന്നീട് എറണാകുളത്തേക്ക് കൊണ്ടുവരും.\nതൃശ്ശൂരിലെ കാട്ടിനുള്ളിൽ പൊലീസ് ഇന്ന് വ്യാപക തിരച്ചിൽ നടത്തിയിരുന്നു. കാട്ടിനുള്ളിലെ ഒളിത്താവളത്തിലാണ് മാർട്ടിൻ ജോസഫ് കഴിഞ്ഞതെന്ന് പൊലീസ് കണ്ടെത്തിയതിനെത്തുടർന്നായിരുന്നു തിരച്ചിൽ. മാർട്ടിന് വേണ്ടി വ്യാപകമായ തിരച്ചിലാണ് പൊലീസ് തൃശ്ശൂർ, കോഴിക്കോട് ഭാഗങ്ങളിൽ നടത്തിയിരുന്നത്.\nജൂൺ എട്ടാം തീയതി രാവിലെ നാലു മണിക്കാണ് മാർട്ടിൻ ജോസഫ് കാക്കനാട്ടെ ഫ്ലാറ്റിൽ നിന്ന് ബാഗുകളോടെ രക്ഷപ്പെട്ടത്. മാര്‍ട്ടിന് ജോസഫിന്റെ തൃശ്ശൂരിലെ വീട്ടില് പോലീസ് പലവട്ടം എത്തുകയും പരിശോധന നടത്തുകയും ചെയ്തിരുന്നു. ഇയാളുടെ വീട്ടുകാരെയും ബന്ധുക്കളെയും സുഹൃത്തുക്കളെയും ചോദ്യം ചെയ്തിരുന്നു. കേസ് ഉണ്ടാവുന്നതിന് മുമ്പേ തന്നെ വല്ലപ്പോഴും മാത്രമാണ് മാര്‍ട്ടിന് വീട്ടില് വന്നിരുന്നതെന്നാണ് ബന്ധുക്കൾ പൊലീസിനോട് പറഞ്ഞത്.\nഇതിനിടെ മാർട്ടിനെ രക്ഷപ്പെടാൻ സഹായിച്ച മൂന്ന് സുഹൃത്തുക്കളെ പൊലീസ് അറസ്റ്റ് ചെയ്തു. കേസ് വന്നതോടെ മാർട്ടിനെ രക്ഷപ്പെടാനും ഒളിത്താവളം ഒരുക്കാനും സഹായിച്ചവരെയാണ് രാവിലെയോടെ പൊലീസ് കസ്റ്റഡിയിലെടുത്തതും അറസ്റ്റ് ചെയ്തതും. ഇവര് നല്‍കിയ വിവരങ്ങളുടെ അടിസ്ഥാനത്തിലാണ് മുണ്ടൂരിലെ കാട്ടിൽ തിരച്ചില് നടത്തിയത്. ഇയാള് തൃശ്ശൂരില് എത്തിയ ബിഎംഡബ്ല്യു കാറടക്കം നാല് വാഹനങ്ങളും പൊലീസ് കസ്റ്റഡിയിലെടുത്തിരുന്നു.


അനുഷ്ഠാനം - Keralaliterature.com\nadmin October 14, 2017 അനുഷ്ഠാനം2018-06-27T17:26:22+00:00 സംസ്‌കാരമുദ്രകള് No Comment\nശാസ്ത്രവിഹിതപ്രകാരമോ പാരമ്പര്യവിശ്വാസമനുസരിച്ചോ ചെയ്തുപോരുന്ന കര്‍മ്മങ്ങളാണ് അനുഷ്ഠാനങ്ങള്. വ്യക്തികളെ ഏകീകരിക്കാനും നിശ്ചിത രൂപഭാവം കൈവരുത്താനും അവ സഹായിക്കുന്നു. ഒരുകര്‍മ്മം കൊണ്ട് ഉദ്ദിഷ്ട ഫലസിദ്ധി ഉണ്ടായാല് അതു വീണ്ടും വീണ്ടും ചെയ്യാന് മനുഷ്യനെ പ്രേരിപ്പിക്കും. അങ്ങനെ ആവര്‍ത്തനത്തിലൂടെ അതൊരു അനുഷ്ഠാനമായിത്തീരും. വിശ്വാസവും സങ്കല്പവുമാണ് അനുഷ്ഠാനങ്ങളുടെ പിന്നിലുള്ളത്. ആദിമകാലത്ത് മതവുമായി അനുഷ്ഠാനങ്ങള്‍ക്ക് വലിയ ബന്ധമുണ്ടായിരുന്നില്ല. മതചടങ്ങുകളുമായി അനുഷ്ഠാനം അലിഞ്ഞുചേര്‍ന്നത് പില്‍ക്കാലത്താണ്.\nആചാരണസ്വഭാവം, ധര്‍മ്മം എന്നിവയുടെ അടിസ്ഥാനത്തില് അനുഷ്ഠാനങ്ങളെ തരംതിരിക്കാം. മന്ത്രാനുഷ്ഠാനം, തന്ത്രാനുഷ്ഠാനം, വ്രതാനുഷ്ഠാനം, കര്‍മ്മാനുഷ്ഠാനം, ജപം, മന്ത്രോച്ചാരണം, പ്രാര്‍ത്ഥന, നാമസങ്കീര്‍ത്തനം, സത്യഭാഷണം മുതലായവ മന്ത്രാനുഷ്ഠാനങ്ങളില് ഉള്‍പ്പെടും. മുദ്രകള്‍ക്കും വിന്യാസങ്ങള്‍ക്കും സന്ന്യാസങ്ങള്‍ക്കും ആംഗ്യങ്ങള്‍ക്കും പ്രാണായാമത്തിനും മറ്റും പ്രാധാന്യമുള്ള കര്‍മ്മങ്ങള് തന്ത്രാനുഷ്ഠാനം. മനോവാക്കര്‍മ്മങ്ങള് നിയന്ത്രിച്ചുകൊണ്ടുള്ള നിഷ്ഠയാണ് വ്രതാനുഷ്ഠാനം. മന്ത്രതന്ത്രവ്രതാദികളുമായി ബന്ധപ്പെട്ടതുതന്നെയാണ് കര്‍മ്മാനുഷ്ഠാനവും.\nഅനുഷ്ഠാനങ്ങള്‍ക്ക് പൊതുവേ ചര്യാഭേദമുണ്ട്. നിത്യം, നൈമിത്തികം, കാമ്യം, നിഷിഭ്യം, പ്രായശ്ചിത്തം എന്നിങ്ങനെ അനുഷ്ഠാനങ്ങള് അഞ്ചുവിധമാണ്. നിത്യേന അവയും ആചരിക്കേണ്ടവയാണ് നിത്യാനുഷ്ഠാനകര്‍മ്മങ്ങള്. പ്രത്യേക കാരണങ്ങളാല് വിശേഷമായി നടത്തേണ്ടവ നൈമിത്തിക കര്‍മ്മങ്ങളാണ്. ഓരോ മതാനുയായികള്‍ക്കും വിധിച്ചിട്ടുള്ള നിഷിദ്ധകര്‍മ്മങ്ങളുമുണ്ട്. പ്രായശ്ചിത്തങ്ങള് എല്ലാ വിഭാഗങ്ങളിലുമുണ്ട്. ജനനമരണപര്യന്തമുള്ള സംസ്‌കാരക്രിയകളിലും സാമൂഹികമായ ചടങ്ങുകളിലും കലകളിലും മാത്രമല്ല കളികള്, വിനോദങ്ങള് എന്നിവയില്‍പ്പോലും അനുഷ്ഠാനാംശങ്ങള് കലര്‍ന്നിട്ടുണ്ട്. നിത്യജീവിതചര്യകളിലും അനുഷ്ഠാനങ്ങളുണ്ട്. വിവാഹം, ഗര്‍ഭബലി, ശവദാഹം, തിരണ്ടുകുളി തുടങ്ങിയവയ്ക്ക് അനുഷ്ഠാനത്തിന്റെ പരിവേഷമുണ്ട്. സന്ധ്യയ്ക്കും പ്രഭാതത്തിലും ദീപം കൊളുത്തുക, പടിഞ്ഞാറ്റയില് പൂവയ്ക്കുക, ചില വിശേഷാവസരങ്ങളില് നാളികേരമുടയ്ക്കുക, നിറപറ വയ്ക്കുക, താലപ്പൊലിയെടുക്കുക, വിളക്കിനു പ്രദക്ഷിണം ചെയ്യുക, അരിയിട്ടനുഗ്രഹിക്കുക, തൊട്ടുതലയില് വയ്ക്കുക തുടങ്ങിയവ.\nanushtanam, prardhana, അനുഷ്ഠാനം, കര്‍മ്മാനുഷ്ഠാനം, ജപം, തന്ത്രാനുഷ്ഠാനം, നാമസങ്കീര്‍ത്തനം, പ്രാര്‍ത്ഥന, മന്ത്രാനുഷ്ഠാനം, മന്ത്രോച്ചാരണം, വ്രതാനുഷ്ഠാനം, സത്യഭാഷണം


ഒരുദിവസം മൂന്ന് മോഷണങ്ങള്: മോഷ്ടാവിനെ സാഹസികമായി പിന്തുടര്‍ന്ന് പിടികൂടി പോലീസ്\nHomeRobberyഒരുദിവസം മൂന്ന് മോഷണങ്ങള്: മോഷ്ടാവിനെ സാഹസികമായി പിന്തുടര്‍ന്ന് പിടികൂടി പോലീസ്\nകൊച്ചി: ഒരു ദിവസം മൂന്ന് മോഷണം നടത്തിയ പ്രതിയെ പോലീസ് സാഹസികമായി പിന്തുടര്‍ന്ന് പിടികൂടി. കോട്ടയം മീനച്ചല് കിടങ്ങൂര് ക്ഷേത്രത്തിനു സമീപം തെക്കേമഠത്തില് വീട്ടില് വേണുഗോപാലിനെ (50)യാണ് ജില്ലാ പോലീസ് മേധാവി കെ. കാര്‍ത്തിക്കിന്റെ നേതൃത്വത്തിലുള്ള പ്രത്യേക അന്വേഷണസംഘം മണിക്കൂറുകള്‍ക്കുള്ളില് പിടികൂടിയത്.[www.malabarflash.com]\nതിങ്കളാഴ്ച രാവിലെ 10 മണിയോടെ ആലുവ ബാങ്ക് ജംഗ്ഷനില് നിന്ന് ബൈക്ക് മോഷ്ടിച്ച് കടന്ന ഇയാള് എടത്തലയില് യാത്രക്കാരന്റെ പക്കല് നിന്ന് മൊബൈല് തട്ടിപ്പറിച്ചെടുത്തു. പോലിസ് പിന്തുടര്‍ന്നെത്തിയപ്പോള് ഇയാള് ഇരുചക്രവാഹനം ഉപേക്ഷിച്ച് കടന്നുകളയുകയായിരുന്നു.\nതുടര്‍ന്ന് എടത്തലയില് നിന്ന് മറ്റൊരു ഇരുചക്ര വാഹനം മോഷ്ടിച്ച് കടന്നു കളയാന് ശ്രമിച്ച ഇയാളെ പിന്തുടര്‍ന്ന് വൈകീട്ടോടെ പോലിസ് പിടികൂടി. മൂന്നു മൊബൈല് ഫോണുകളും ഇയാളില് നിന്ന് പിടികൂടി. ഇരുപതിലേറെ മോഷണ കേസുകള് വേണുഗോപാലിന്റെ പേരിലുണ്ട്.\nഎസ്.പി കെ. കാര്‍ത്തിക്കിന്റെ നേതൃത്വത്തില് ഡി.വൈ.എസ്.പി ശിവന്‍കുട്ടി, ഇന്‍സ്‌പെക്ടര് സി.എല് സുധീര്, എസ്.ഐ ആര്.വിനോദ് സി.പി. ഒ മാരായ മാഹിന് ഷാ അബൂബക്കര്, എച്ച്. ഹാരിസ്, കെ.ബി സജീവ് എന്നിവരാണ് അന്വേഷണ സംഘത്തിലുണ്ടായിരുന്നത്.


ഇസ്ലാമിക വിശ്വാസത്തിന്റെ അടിത്തറ -2 – Islamiseasy\ndr. muhammad abuzahra Aqeedah, Islam Leaveacomment 355 Views\nദുര്‍ബലര്‍ക്ക് മേല് ശക്തരും, മൂല്യങ്ങള്‍ക്ക് മേല് ഭൗതികതയും ആധിപത്യം സ്ഥാപിച്ചതിനാലുള്ള ഭവിഷ്യത്തുകള് ഇന്ന് ലോകത്തുടനീളം നാം കണ്ട് കൊണ്ടിരിക്കുന്നു. ഭൗതികതയെ അതിജീവിക്കാന് മനസ്സിനെ പ്രാപ്തമാക്കുന്ന\nശക്തമായ അവബോധം വളര്‍ത്തിയെടുക്കാന് നമുക്ക് സാധിക്കേണ്ടിയിരിക്കുന്നു. ഭൂമിയില് അടിച്ചമര്‍ത്തപ്പെടുന്ന ജനങ്ങള്‍ക്ക് തങ്ങള് പ്രതാപികളാണെന്ന ബോധം പകര്‍ന്ന് നല്‍കുകയും, അല്ലാഹുവിന്റെ സാമീപ്യം തേടുന്നതിന് അനുസരിച്ച് ഔന്നത്യം അധികരിക്കുമെന്ന വിശ്വാസം അവരില് വളര്‍ത്തിയെടുക്കുകയുമാണ് വേണ്ടത്.\nഅല്ലാഹുവാണ് രാജാധിരാജനെന്നും, അവന് അങ്ങേയറ്റത്തെ ഉദാരനും അടിമകള്‍ക്ക് മേല് പരമാധികാരം അവനാണന്നുമുള്ള ദൃഢവിശ്വാസം മുഖേനെ മാത്രമെ പ്രസ്തുത അവബോധം സൃഷ്ടിക്കപ്പെടുകയുള്ളൂ. ഏകനായ അല്ലാഹുവിലുള്ള വിശ്വാസം ഹൃദയം ശുദ്ധീകരിക്കുന്നുവെന്ന് മാത്രമല്ല, തെറ്റായ ധാരണകളില് നിന്ന് ബുദ്ധിയെ അത് അകറ്റുകയും ചെയ്യുന്നു. മാനവസമൂഹങ്ങളില് പ്രതാപബോധം വളര്‍ത്തിയെടുക്കാനും, തിന്മയില് നിന്ന് അവരെ അകറ്റി നിര്‍ത്താനും ഏകദൈവവിശ്വാസം സഹായിക്കുന്നു.\nഏകനായ അല്ലാഹുവില് വിശ്വസിക്കുന്ന ഹൃദയങ്ങള്‍ക്ക് മാത്രമെ മാനവസമൂഹത്തിലെ തിന്മകള് ഉഛാടനം ചെയ്യാനാവൂ. അക്രമത്തിന് മുമ്പില് തലകുനിക്കുകയോ, കീഴടങ്ങുകയോ ചെയ്യാത്തതായിരിക്കണം അവ. പീഢനങ്ങളും ദുരിതങ്ങളും അനുഭവിക്കേണ്ടവരല്ല തങ്ങളെന്ന തിരിച്ചറിവ് ജനങ്ങളില് ജനിപ്പിക്കാനും പ്രസ്തുത വിശ്വാസത്തിന് മാത്രമെ സാധിക്കുകയുള്ളൂ. സത്യസന്ധമായ വിശ്വാസവും, ശരിയായ മതബോധവും മാത്രമെ സമൂഹങ്ങളെ കൃത്യമായി സംസ്‌കരിക്കാന് ഉപകരിക്കുകയുള്ളൂ.\nവിപ്ലവങ്ങള് രൂപപ്പെടുന്നതും, വിജയിക്കുന്നതും ജനകീയത കൈവരിക്കുമ്പോഴാണെന്നത് പോലെ തന്നെ, ജനഹൃദയങ്ങളില് കുടിയേറുമ്പോള് മാത്രമെ യഥാര്‍ത്ഥ ദീന് സാക്ഷാല്‍ക്കരിക്കപ്പെടുകയുള്ളൂ. ജനങ്ങളുടെ അധികാരം കയ്യാളുന്ന ഭരണാധികാരികളും ഇസ്ലാം സമര്‍പിക്കുന്ന പൊതുമാനവിക മൂല്യങ്ങള് മുറുകെ പിടിക്കാന് ബാധ്യസ്ഥരാണ്.\nമറ്റ് മതവിശ്വാസികളെപ്പോലെ തന്നെ മുസ്ലിംകള്‍ക്കിടയിലും അന്ധവിശ്വാസങ്ങളും അനാചാരങ്ങളും പടര്‍ന്ന് പിടിച്ചിരിക്കുന്നുവെന്നത് ചിലരെങ്കിലും ചൂണ്ടിക്കാണിച്ചേക്കാം. തങ്ങളുടെ ഭൂമിയില് മുസ്ലിംകള് അപമാനിക്കപ്പെടുകയും, മറ്റുള്ളവര് ആധിപത്യം പുലര്‍ത്തുകയും ചെയ്തിരിക്കുന്നു. ഇസ്ലാമിക വിശ്വാസം ജനങ്ങളെ അന്ധവിശ്വാസങ്ങളില് നിന്ന് അകറ്റുന്നതായിരുന്നുവെങ്കില് മുസ്ലിംകള്‍ക്കിടയില് അവ കാണപ്പെടുമായിരുന്നില്ല, ഇസ്ലാമിക വിശ്വാസം അനുയായികള്‍ക്ക് പ്രതാപം നല്‍കുന്നുവെങ്കില് മുസ്ലിംകള് ഒരിക്കലും നിന്ദിക്കപ്പെടുമായിരുന്നില്ല എന്നും ഇവര് വാദിക്കുന്നു.\nഈ ചോദ്യത്തിനുള്ള ഉത്തരം ഇപ്രകാരമാണ്. മുസ്ലിംകള്‍ക്കിടയില് അന്ധവിശ്വാസം വ്യാപകമായിരിക്കുന്നുവെന്നും, ലോകത്ത് പലയിടങ്ങളിലും മുസ്ലിംകള് നിന്ദിക്കപ്പെട്ട് കൊണ്ടിരിക്കുന്നുവെന്നുമുള്ള വാദം സത്യസന്ധവും, അംഗീകരിക്കേണ്ടതുമാണ്. ഇസ്ലാമില് നിന്നും അതിന്റെ അദ്ധ്യാപനങ്ങളില് നിന്നും അവര് അകന്നുവെന്നതിന്റെ മാത്രം പ്രത്യാഘാതമാണത്. യഥാര്‍ത്ഥ ഇസ്ലാമിനെ, പരിപൂര്‍ണമായി പ്രതിനിധീകരിക്കാന് അവര്‍ക്ക് കഴിഞ്ഞില്ലെന്നതാണ് അവരുടെ പതനത്തിന്റെ മുഖ്യകാരണം. ഏതൊരു അംഗീകൃത തത്വവും അത് സ്വീകരിച്ച അനുയായികളുടെ ജീവിതത്തില് നിന്നല്ല, മറിച്ച് അതിന്റെ യഥാര്‍ത്ഥ ഉറവിടത്തില് നിന്നാണ് സ്വീകരിക്കേണ്ടത്.\nലക്ഷക്കണക്കിന് നിരപരാധികളുടെ രക്തമൊഴുക്കുന്ന ക്രൈസ്തവര് ഒരിക്കലും സഹിഷ്ണുതയും, വിട്ടുവീഴ്ചയും പഠിപ്പിച്ച മസീഹിന്റെ പ്രബോധനത്തെയല്ല പ്രതിനിധീകരിച്ചത്. ‘നിങ്ങളുടെ ശത്രുക്കള്‍ക്ക് നിങ്ങള് പൊറുത്ത് കൊടുക്കുക’യെന്ന ഈസാ പ്രവാചകന്റെ മഹത്തായ സന്ദേശത്തിന്റെ തുടര്‍ച്ചയാണ് അതെന്ന് ആര്‍ക്കാണ് അവകാശപ്പെടാനാവുക!\nഇപ്രകാരം, ഇസ്ലാമിനെക്കുറിച്ച് അറിയാന് ആഗ്രഹിക്കുന്നവര് അതിനെ യഥാര്‍ത്ഥ ഉറവിടത്തില് നിന്ന് വായിച്ചെടുക്കുകയാണ് വേണ്ടത്. ഒരു ദര്‍ശനത്തെക്കുറിച്ച വീക്ഷണം സാമാന്യപൊതുജനത്തില് നിന്നാണ് രൂപപ്പെടുത്തുന്നതെങ്കില്, അതിനെ പരമാബദ്ധമെന്നേ വിശേഷിപ്പിക്കാനാവൂ. ഇസ്ലാമിക ദര്‍ശനത്തിന്റെ പ്രഥമ പ്രായോഗികതയായി വിശേഷിപ്പിക്കപ്പെടുന്ന പ്രവാചക കാലത്തെ വിശ്വാസികളില് നിന്നാണ് അവരതിന്റെ ജൈവികമുഖം വായിച്ചെടുക്കേണ്ടത്.\nislam vishwasam\t2016-06-29\nTags islam vishwasam\nPrevious മൃഗീയതയുടെ മൂര്‍ത്തീഭാവമാണ് മുതലാളിത്തം -1\nNext മുതലാളിത്തത്തിന്റെ ചരിത്ര പശ്ചാത്തലം -4\nകമ്യൂണിസത്തിന് മുസ്ലിം രാഷ്ട്രങ്ങളിലേക്ക് വഴിയൊരുക്കിയത് 2


മൂന്നര ലക്ഷം പേരുടെ കൂടെ കിടക്ക പങ്കിട്ട ശേഷം 70 ആം വയസ്സില് ഇരട്ട സഹോദരിമാര് വേശ്യാവൃത്തിയില് നിന്നും വിരമിച്ചു | MalluJokes.com\nമൂന്നര ലക്ഷം പേരുടെ കൂടെ കിടക്ക പങ്കിട്ട ശേഷം 70 ആം വയസ്സില് ഇരട്ട സഹോദരിമാര് വേശ്യാവൃത്തിയില് നിന്നും വിരമിച്ചു\nPosted on March 13, 2013 By admin Blogs\nഒടുവില് അത് സംഭവിച്ചു . അമ്പതു വര്‍ഷത്തെ നിരന്തര സര്‍വീസിനു ശേഷം Amsterdam ലെ ഏറ്റവും തഴക്കവും പഴക്കവും ചെന്ന 70 വയസ്സ് പ്രായം ഉള്ള വേശ്യാ ഇരട്ട സഹോദരികള് Louise and Martine Fokkens വിരമിച്ചു.\nനാല് കുട്ടികളുടെ അമ്മയായ Louise പറഞ്ഞത് , തനിക്കു arthritis എന്ന അസുഖം ഉള്ളതിനാല് ഈ ജോലി ചെയ്യുമ്പോള് ശരീരത്തിന്റെ പല പ്രധാനപ്പെട്ട ഭാഗത്തും കഠിനമായ വേദന അനുഭവപ്പെടുന്നതിനാല് ഈ ജോലി മതിയാക്കുന്നു എന്നാണ്.\nഎന്നാല് Martine പറയുന്നത് ഈ പ്രായത്തില് കസ്റ്റമേഴ്സ്നെ ആകര്‍ഷിക്കുവാന് ബുദ്ധിമുട്ട് ആയതിനാലാണ് തങ്ങള് ഈ പണി നിര്‍ത്തുന്നത് എന്നാണ് . എന്തായാലും അവര് ഈ പണി നിര്‍ത്തി .\nഅവര് പറയുന്ന കണക്കു അനുസരിച്ച് രണ്ടു സഹോദരിമാരും കൂടി കഴിഞ്ഞ 50 വര്‍ഷങ്ങള്‍ക്കുള്ളില് ഏകദേശം മൂന്നര ലക്ഷം ( 3,55,000 പേര് ) പേരുടെ കൂടെ കിടക്ക പങ്കിട്ടു എന്നാണ് .\nഇത് നിര്‍ത്തുന്നതില് Martine ക്ക് വിഷമം ഉണ്ട് . കാരണം കഴിഞ്ഞ വളരെ കാലങ്ങളായി തന്നെ സ്ഥിരമായി ആസ്വദിക്കുന്ന ഒരു വൃദ്ധന് ഉണ്ട് . ആഴ്ചയില് ഒരിക്കലെ വരികയുള്ളു. താന് പണി നിര്‍ത്തിയാല് അയാള് ഇനി എങ്ങനെ കാര്യങ്ങള് നടത്തും എന്നാണ് Martine യുടെ വിഷമം . അയാള് വരുമ്പോള് തനിക്കു ഞായറാഴ്ച പള്ളിയില് പോകുന്നത് പോലെ യാണ് തോന്നുന്നത് .. ഒരു പൂര്‍ണ സമര്‍പ്പണം …\nഈ അടുത്ത കാലത്ത് ഇവര് ഒരു documentry സിനിമയില് അഭിനയിച്ചിരുന്നു . പേര് ” Meet the Fokkens “. കൂടാതെ ഒരു പുസ്തകവും എഴുതിയിരുന്നു. അവരുടെ ലൈംഗിക ജീവിതത്തെ ആസ്പദമാകി “The Ladies of Amsterdam ” എന്ന പുസ്തകം ആണ് എഴുതിയത്.\nഇനി ഈ ബുദ്ധിമുട്ടുള്ള പണി നിര്‍ത്തി പുസ്തകത്തിന്റെയും സിനിമയുടെയും റോയല്‍റ്റി കൊണ്ട് ബാകി ജീവിതം ജീവിക്കാം എന്നാണ് ഇവര് പ്രതീക്ഷിക്കുന്നത് . അവര്‍ക്ക് എല്ലാവിധ ആശംസകളും നേരുന്നു ..\nഅല്ലെങ്കിലും പടക്ക കച്ചോടത്തിനു വലിയ ആയുസ്സ് ഇല്ലന്നേ…


ഉണക്കമീൻ സ്ഥിരമായി കഴിക്കുന്നവര് ഈ അപകടങ്ങള് കൂടി അറിയുക...! - മലയാളം ന്യൂസ് പോർട്ടൽ\nഉണക്കമീൻ സ്ഥിരമായി കഴിക്കുന്നവര് ഈ അപകടങ്ങള് കൂടി അറിയുക…!\nPosted on May 8, 2019, 11:42 PM\nമലയാളികൾക്ക് പച്ച മീനിനേക്കാൾ പ്രിയമാണ് എന്നുതന്നെ പറയാം. എന്നാൽ ഇപ്പോൾ ഉണക്ക മീനുകൾ ചില്ലറ ആരോഗ്യ പ്രശ്നങ്ങളൊന്നുമല്ല സൃഷ്ടിക്കുന്നത്. ഉണക്കമീൻ എന്ന് കേൾക്കുമ്പോൾ ന്നായി കഴുകി വൃത്തിയക്കിയ മീൻ ഉപ്പിട്ട് വൃത്തിയുള്ള സാഹചര്യത്തിൽ ഉണക്കിയേടുക്കുന്നു എന്നാണ് നമ്മൽ ചിന്തിക്കുക.\nമിക്ക ഉണക്ക മീനുകളും വിപണിയിൽ എത്തുന്നത് പച്ച മീനുകളിൽ ഏറ്റവും മോശം നിലവാരത്തുലൂള്ളത് തിരഞ്ഞെടൂത്ത് ഉപ്പും മാരകമായ കെമിക്കലുകളും ചേർത്ത് ഉണക്കിയാണ്. ഇതിൽ ചേർക്കുന്നത് ഫോർമാലിൽ ഉൾപ്പടെയുള്ള രാസ പദാർത്ഥങ്ങളാണ്.\nഇത് ശരീരത്തിൽ എത്തുന്നത് ക്യാൻസറിന് വരെ കാരണമാകാം. ഉപ്പ് ഒട്ടുമില്ലാത്ത ഉണക്ക മീനുകളും ഇപ്പോൾ വിപണിയിൽ ലഭ്യമാണ്. എന്നാൽ ഇതാണ് ഏറ്റവും വലിയ അപകടകാരി. ഇത്തരം മീനുകൾ പൂർണമായും കെമിക്കലുകൾ ചേർത്ത് ഉണക്കിയതാണ്.\nമീൻ കഴുകി വൃത്തിയാക്കി കല്ലുപ്പിട്ട് വെയിലത്തുവച്ച് ഉണക്കിയെടുക്കാം, പണ്ട് നമ്മുടെ വീടുകളിൽ തന്നെ ഇതെല്ലാം തയ്യാറാക്കിയിരുന്നു. നല്ല ഉണക്കമീന് ഇതുപോലെ വീട്ടില് തന്നെ തയ്യാറാക്കുന്നതാണ് നല്ലത്.\nഎഴുപതുകാരന് തന്നെ കടിച്ച പാമ്പിനെ ചവച്ചരച്ച് തിന്നു, പിന്നീട് സംഭവിച്ചത്….!\nലോകത്ത് ഏറ്റവും കൂടുതല് ആളുകള് മരിക്കുന്നതിന് പിന്നിലെ യഥാര്‍ത്ഥ കാരണം ഇതാണ്


കോൺഗ്രസ് സ്ഥാനാർത്ഥി പട്ടിക നാളെ; ഘടകകക്ഷികൾക്ക് ഇനി; സീറ്റില്ല രാഹുൽ | 4PM News\nന്യൂഡൽഹി: ലോക്സഭാ തെരഞ്ഞെടുപ്പിലെ സ്ഥാനാർത്ഥികളെ കണ്ടെത്താൻ ഡൽഹിയിൽ നിർണ്ണായക യോഗം. എഐസിസി അദ്ധ്യക്ഷൻ രാഹുൽ ഗാന്ധിയുടെ സാന്നിദ്ധ്യത്തിലാണ് തെരഞ്ഞെടുപ്പ് കമ്മിറ്റി യോഗം ചേരുന്നത്. മുതിർന്ന നേതാക്കൾ മത്സരിക്കാനില്ലെന്ന നിലപാടിൽ ഉറച്ച് നിൽക്കുന്നത് വലിയ ആശയക്കുഴപ്പമാണ് നേതൃത്വത്തിന് ഉണ്ടാക്കുന്നത്. പല മണ്ധലങ്ങളിലും പകരം സ്ഥാനാർ‍ത്ഥികളെ കുറിച്ച് പോലും ധാരണയിലെത്താൻ കഴിയാത്ത അവസ്ഥയുമുണ്ട്. കോഴിക്കോട്ട് നിന്ന് ഡൽഹി യാത്രക്കിടെ ഉമ്മൻചാണ്ടിയും കെ.സി വേണുഗോപാലും മുല്ലപ്പള്ളിയും മത്സരിക്കാനില്ലെന്ന കാര്യം കോൺഗ്രസ് അദ്ധ്യക്ഷനോട് ആവർ‍ത്തിച്ചതായാണ് വിവരം. തെരഞ്ഞെടുപ്പ് കമ്മിറ്റി ചേർ‍ന്ന ശേഷം അന്തിമ തീരുമാനം ആകാമെന്ന മറുപടിയാണ് രാഹുൽ ഗാന്ധി നൽകിയതെന്നും സൂചനയുണ്ട്.\nവടകര,വയനാട്, എറണാകുളം, ഇടുക്കി ,പത്തനംതിട്ട, ആലപ്പുഴ, ആറ്റിങ്ങൽ സീറ്റുകളിലെ സ്ഥാനാർഥികളെ സംബന്ധിച്ച് ധരണയിലെത്താൻ ഇതുവരെ നേതൃത്വത്തിന് കഴിഞ്ഞിട്ടില്ല. പത്തനംതിട്ടയിൽ ഉമ്മൻചാണ്ടിയില്ലെങ്കിൽ ആന്‍റോ ആന്‍റണി തന്നെ വരുമെന്നാണ് ഏറ്റവും ഒടുവിലെ വിവരം. കെ.സി വേണുഗോപാൽ മാറി നിൽക്കുന്ന സാഹചര്യത്തിൽ ആലപ്പുഴ ഷാനിമോൾ ഉസ്മാനെയും അടൂർ പ്രകാശിനേയുമാണ് പരിഗണിക്കുന്നത്. ആറ്റിങ്ങലിലും അടൂർ പ്രകാശിന്റെ പേരാണ് പരിഗണനയിൽ. എറണാകുളത്ത് സിറ്റിംഗ് എംപി കെവി തോമസിനെ വീണ്ടും കളത്തിലിറക്കുന്ന കാര്യത്തിലും അനിശ്ചിതത്വം നിലനിൽക്കുകയാണ്.\nവയനാട്ടിൽ കെ.സി വേണുഗോപാൽ മത്സരിക്കണമെന്ന ശക്തമായ ആവശ്യം ഇപ്പോഴും നേതൃത്വത്തിന് മുന്നിൽ നിലനിൽക്കുന്നുണ്ട്. വടകരയിൽ മുല്ലപ്പള്ളിയില്ലെങ്കിൽ കെകെ രമയുടെ പേർ പരിഗണിക്കണം എന്ന് അഭിപ്രായം ഉയർന്നിട്ടുണ്ട്. പക്ഷെ ഇക്കാര്യത്തിൽ കോൺഗ്രസ് അദ്ധ്യക്ഷൻ രാഹുൽ ഗാന്ധിയുടെ നിലപാട് നിർണ്ണായകമായിരിക്കും. ഇടുക്കിയിൽ പി.ജെ ജോസഫിനെ സ്ഥാനാർ‍ത്ഥിയാക്കാമെന്ന അഭിപ്രായത്തോടും ഹൈക്കമാന്‍റ് പ്രതികരണം അനുകൂലമല്ല. കോൺഗ്രസിന്‍റെ സീറ്റുകൾ പ്രത്യേകിച്ച് സിറ്റിംഗ് സീറ്റുകൾ മറ്റാർ‍ക്കും വിട്ട് കൊടുക്കേണ്ടതില്ലെന്ന ഉറച്ച നിലപാടിലാണ് കോൺഗ്രസ് അദ്ധ്യക്ഷൻ രാഹുൽ ഗാന്ധിയെന്നാണ് സൂചന.


Pc george says kerala have an atmosphere to increase bjp's vote base | ഉമ്മന് ചാണ്ടിയെ ഇനി ഒന്നിനും പറ്റില്ല, ബിജെപി അക്കാര്യം ചെയ്താല് വളരുമെന്ന് പിസി ജോര്‍ജ് - Malayalam Oneindia\n7 min ago സംസ്ഥാനത്ത് പ്ലസ് വണ് പരീക്ഷകള് ഇന്ന് തുടക്കം; വീഴ്ചകള് വരാതിരിക്കാന് ശ്രദ്ധയോടെ സര്‍ക്കാര്\nUpdated: Mon, May 10, 2021, 8:48 [IST]\nകോട്ടയം: കേരളത്തില് ബിജെപിക്ക് വളരാനുള്ള സാഹചര്യമുണ്ടെന്ന് വെളിപ്പെടുത്തി പിസി ജോര്‍ജ്. അവര്‍ക്ക് ചെറിയ കാര്യങ്ങള് പരിഹരിക്കാനായാല് ഒരുപാട് മുന്നോട്ട് പോകാനാവുമെന്നും അദ്ദേഹം പറയുന്നു. ബിജെപി കുറച്ച് കൂടി ഉത്തരവാദിത്ത്വത്തോടെ പ്രവര്‍ത്തിക്കണമെന്നാണ് തന്റെ ആഗ്രഹമെന്നും ജോര്‍ജ് വ്യക്തമാക്കി. കോണ്‍ഗ്രസിന് തിരിച്ചുവരവ് ബുദ്ധിമുട്ടാണ്. അവര് ഇനിയെങ്കിലും നന്നായാല് കൊള്ളാം എന്ന് മാത്രമാണ് പറയാനുള്ളത്. ഉമ്മന് ചാണ്ടിയെ കൊണ്ട് ഇനി ഒന്നിനും പറ്റില്ല. കോണ്‍ഗ്രസിന് ആവശ്യം ശക്തമായ നേതൃത്വമാണെന്നും ജോര്‍ജ് പറയുന്നു.\nഅതേസമയം പിസി ജോര്‍ജ് മുന്നണി രാഷ്ട്രീയത്തിലേക്ക് നീങ്ങാനുള്ള ശ്രമങ്ങളാണ് നടത്തുന്നത്. ഇനിയും ഒറ്റയാനായി തുടരുന്നത് വലിയ തിരിച്ചടിയാണെന്ന് അദ്ദേഹം തിരിച്ചറിയുന്നുണ്ട്. യുഡിഎഫിലെ പുതിയ നേതൃത്വം തന്നെ സ്വാഗതം ചെയ്താല് മുന്നണിയിലേക്ക് വരുമെന്നും ജോര്‍ജ് പറയുന്നു. എന്നാല് കോണ്‍ഗ്രസ് അദ്ദേഹത്തെ ഒപ്പം കൂട്ടാന് തയ്യാറായിട്ടില്ല. അതുകൊണ്ട് എന്‍ഡിഎയിലേക്കും പോകാനായി ജോര്‍ജ് ശ്രമിക്കുന്നുണ്ട്. എന്നാല് ഇരുമുന്നണികളും തോല്‍വിയുടെ ആഘാതത്തിലായതിനാല് പുതിയൊരു സഖ്യകക്ഷിയെ കൂടെ കൂട്ടുന്ന കാര്യം ചര്‍ച്ച ചെയ്തിട്ടേയില്ല.\nഅതേസമയം ബിജെപിക്ക് സംസ്ഥാനത്ത് കോര്‍ഡിനേഷന്റെ കുറവാണ് ഉള്ളതെന്ന് ജോര്‍ജ് പറയുന്നു. വോട്ട് ചോരാന് കാരണം അതാണെന്ന് ഞാന് കരുതുന്നു. ബിജെപിക്ക് കേരളത്തില് വളരാനുള്ള സാഹചര്യമുണ്ട്. കൂടുതല് ഉത്തരവാദിത്തത്തോടെ അവര് പ്രവര്‍ത്തിക്കണമെന്നും ജോര്‍ജ് നിര്‍ദേശിച്ചു. ജനപക്ഷം പാര്‍ട്ടിയുടെ ചെയര്‍മാന് പദവി ഏറ്റെടുക്കുന്ന കാര്യം ആലോചനയിലുണ്ടെന്നും ജോര്‍ജ് പറഞ്ഞു. സംസ്ഥാനത്ത് പ്രതിപക്ഷ നിരയിലെ അതിശക്തനായ നേതാവായി മാറുകയാണ് ജോര്‍ജ് ലക്ഷ്യമിടുന്നത്. അഞ്ച് വര്‍ഷം കഴിഞ്ഞ് പൂഞ്ഞാറില് തിരിച്ചുവരാനും ജനപക്ഷത്തെ ഒന്നിലേറെ സീറ്റുകളുള്ള പാര്‍ട്ടിയായി മാറ്റാനുമാണ് ജോര്‍ജ് ലക്ഷ്യമിടുന്നത്.\nതാന് എംഎല്‍എ ആയിരുന്നതിനേകാള് കൂടുതല് ശക്തിയോടെ സമയമെടുത്ത് പ്രവര്‍ത്തിക്കും. കേരളത്തിലെ സര്‍ക്കാരിനെ ശരിയുടെ പാതിയിലേക്ക് നയിക്കാനുള്ള ഇടപെടല് തന്റെ ഭാഗത്ത് നിന്നുണ്ടാവും. വെറുതെ ഭരിച്ച് പോകാമെന്ന് ആരും കരുതേണ്ട. ഭൂരിപക്ഷമുണ്ടെന്ന് കരുതി ആരെയും കക്കാന് താന് അനുവദിക്കില്ലെന്ന് ജോര്‍ജ് വ്യക്തമാക്കി. പൂഞ്ഞാറില് പരാജയപ്പെട്ടെന്ന് കരുതി, തിരഞ്ഞെടുപ്പ് രംഗത്ത് നിന്ന് പിന്‍മാറാന് ഉദ്ദേശമില്ല. പൊതുപ്രവര്‍ത്തനത്തിന് എംപിയും എംഎല്‍എയും ആകേണ്ട കാര്യമില്ലെന്നും ജോര്‍ജ് പറഞ്ഞു. മികച്ച പ്രതിപക്ഷ നേതാക്കളിലൊരാളായാല് ഏത് മുന്നണിയിലും കയറി പറ്റാനാവുമെന്ന് ജോര്‍ജ് കരുതുന്നുണ്ട്.\nkerala assembly election 2021 pc george congress bjp കേരള നിയമസഭാ തിരഞ്ഞെടുപ്പ് 2021 പിസി ജോര്‍ജ് കോണ്‍ഗ്രസ് ബിജെപി politics\npc george says kerala have an atmosphere to increase bjp's vote base


പ്രളയത്തെ തുടര്‍ന്ന് ആവാസ വ്യവസ്ഥയില് വലിയ മാറ്റം... വാഴച്ചാല് മേഖലയില് ചിത്രശലഭങ്ങളുടെ എണ്ണത്തില് വന് കുറവ്, ചിത്രശലഭങ്ങളുടെ പറുദീസയായ വാഴച്ചാലിൽ 131 ഇനം ചിത്രശലഭങ്ങൾ മാത്രം... | In Vazhachal, there isahuge drop in the number of butterflies - Malayalam Oneindia\nപ്രളയത്തെ തുടര്‍ന്ന് ആവാസ വ്യവസ്ഥയില് വലിയ മാറ്റം... വാഴച്ചാല് മേഖലയില് ചിത്രശലഭങ്ങളുടെ എണ്ണത്തില് വന് കുറവ്, ചിത്രശലഭങ്ങളുടെ പറുദീസയായ വാഴച്ചാലിൽ 131 ഇനം ചിത്രശലഭങ്ങൾ മാത്രം...\nUpdated: Sun, May 5, 2019, 20:01 [IST]\nതൃശൂര്: വാഴച്ചാല് മേഖലയില് ചിത്രശലഭങ്ങളുടെ എണ്ണത്തില് വന് കുറവ്. പ്രളയത്തെ തുടര്‍ന്ന് ആവാസ വ്യവസ്ഥയില് വന്ന മാറ്റമാണ് ഈ പ്രതിസന്ധിക്ക് കാരണമെന്നാണ് വിദഗ്ധരുടെ നിഗമനം. പ്രളയത്തിനുശേഷം ജൈവവൈവിധ്യത്തിലുണ്ടായ ആഘാതത്തെ സംബന്ധിച്ച് നടത്തിയ സര്‍വെയിലാണ് ചിത്രശലഭങ്ങളുടെ കുറവ് രേഖപ്പെടുത്തിയിരിക്കുന്നത്.\nരാഹുൽ ഗാന്ധിയെ കാത്ത് കലിപ്പിൽ അമേഠിയിലെ ഒരു ഗ്രാമം! 2014ൽ ദത്തെടുത്തു, പിന്നെ തിരിഞ്ഞ് നോക്കിയില്ല\nവേഴാമ്പല് ഫൗണ്ടേഷന്, അസ്മാബി കോളജിലെ ബോട്ടണി വിഭാഗം എന്നിവയുടെ നേതൃത്വത്തില് നടത്തിയ സര്‍വെയിലാണ് ഇക്കാര്യം വ്യക്തമാകുന്നത്. നാല്പത് വളണ്ടിയര്‍മാര് 15 മേഖലകളിലായി തിരിഞ്ഞാണ് സര്‍വെ നടത്തിയത്. 131ഇനം ചിത്രശലഭങ്ങള് മാത്രമാണ് ഇപ്പോള് ചിത്രശലഭങ്ങളുടെ പറുദീസയായ വാഴച്ചാലിലുള്ളത്. പ്രളയത്തിനുമുമ്പ് 180 ല്‍പരം ഇനം ചിത്രശലഭങ്ങള് ഇവിടെ കാണപ്പെട്ടിരുന്നു. വംശനാശം നേരിടുന്ന ഇനത്തില്‍പ്പെട്ട ചില ചിത്രശലഭങ്ങളുടെ സാന്നിധ്യവും ഈ മേഖലയില് റിപ്പോര്‍ട്ട് ചെയ്തിട്ടുണ്ട്.\nപശ്ചിമഘട്ടത്തില് മാത്രം കാണപ്പെടുന്ന മലബാര് റോസ്, കേരളത്തില് കാണപ്പെടുന്ന ഏറ്റവും വലിയ ചിത്രശലഭമായ സതേണ് ബേര്‍ഡ് വിങ്, വനദേവത, മലബാര് ബാന്റഡ് പീക്കോക്ക് തുടങ്ങിയവയും വംശനാശ ഭീഷണി നേരിടുന്നവയില് ഉള്‍പ്പെടും. പുഴയോര കാടുകളാണ് ചിത്രശലഭങ്ങളുടെ ആവാസകേന്ദ്രം. എന്നാല് പ്രളയത്തിനുശേഷം പുഴയോരകാടുകളില് ചിത്രശലഭങ്ങളുടെ സാന്നിധ്യം വളരെ കുറഞ്ഞിട്ടുണ്ട്. പ്രളയത്തില് പുഴയിലെ തുരുത്തുകള് നശിച്ചതാണ് ചിത്രശലഭങ്ങള് കാര്യമായ രീതിയില് കുറയാന് കാരണമെന്ന് ഗവേഷകനായ ഡോ. അമിതാബച്ചന് പറഞ്ഞു.\nഅപൂര്‍വയിനം ചിത്രശലഭങ്ങളുടെയടക്കം ആവാസ കേന്ദ്രമാണ് പുഴയിലെ തുരുത്തുകള്. ഈ തുരുത്തുകള്‍ക്ക് നാശം സംഭവിച്ചത് ചിത്രശലഭങ്ങളെയും ബാധിച്ചിട്ടുണ്ട്. എഴുപത് ശതമാനത്തോളം പുഴയോര തുരുത്തുകളാണ് പ്രളയത്തില് ഇല്ലാതായത്. അതുപോലെതന്നെ ചിത്രശലഭങ്ങളെ ആഘര്‍ഷിക്കുന്ന നിരവധി ഇനം ചെടികളും ഇല്ലാതായി. ഇതും ചിത്രശലഭങ്ങളുടെ നാശത്തിന് കാരണമായിട്ടുണ്ട്.\nദേശാടന ചിത്രശലഭങ്ങള് പുഴയോരമാര്‍ഗമാണ് ഇവിടെയെത്തുന്നത്. പുഴയുടെ ആവാസ വ്യവസ്ഥയില് വന്ന മാറ്റം ദേശാടന ചിത്രശലഭങ്ങളുടെ വരവും ഇല്ലാതാക്കിയിട്ടുണ്ട്. നവംബര് മുതല് ഫെബ്രുവരി വരെയുള്ള സമയമാണ് ചിത്രശലഭങ്ങള് കൂടുതല് കാണുന്നത്. ആഴ്ചകളോളം മാത്രം ആയുസുള്ള ചിത്രശലഭങ്ങള്‍ക്ക് ആവാസ വ്യവസ്ഥയിലുണ്ടായ മാറ്റം നിലനില്‍പ്പിനെ പോലും ബാധിച്ചിരിക്കുകയാണ്.\nതേനീച്ചകളുടെ ആക്രമണത്തെ തുടര്‍ന്ന് താല്‍ക്കാലികമായി അടച്ചിട്ട ഏഴാറ്റുമുഖം പ്രകൃതി ഗ്രാമവും തുമ്പൂര്‍മുഴി പൂമ്പാറ്റ പാര്‍ക്കും വീണ്ടും തുറന്നു. കഴിഞ്ഞദിവസം ഏഴാറ്റുമുഖം പ്രകൃതി ഗ്രാമം സന്ദര്‍ശിച്ച വിനോദ സഞ്ചാരികള്‍ക്ക് തേനീച്ചകളുടെ കുത്തേറ്റിരുന്നു . തുമ്പൂര്‍മുഴി പൂമ്പാറ്റ പാര്‍ക്കിനെയും ഏഴാറ്റ് മുഖം പ്രകൃതിഗ്രാമത്തെയും ബന്ധിപ്പിക്കുന്ന തൂക്കുപാലത്തിന്റെ ഇരുമ്പ് പാലത്തിലാണ് തേനീച്ചകള് കൂടു കൂട്ടിയിരുന്നത്.\nപരുന്ത് വന്നിടിച്ചതിനെ തുടര്‍ന്ന് കൂടിളകി പറന്ന തേനീച്ചകളാണ് വിനോദ സഞ്ചാരികളെ കുത്തിയത്. ഇതേ തുടര്‍ന്ന് അടച്ചിട്ട വിനോദ സഞ്ചാര കേന്ദ്രങ്ങള് വെള്ളിയാഴ്ച മുതല് വീണ്ടും തുറന്ന് പ്രവര്‍ത്തിച്ച് തുടങ്ങി. ആദിവാസികളുടെ സഹായത്തോടെ തേനീച്ചക്കൂടുകള് നീക്കം ചെയ്തതിനുശേഷമാണ് പാര്‍ക്ക് തുറന്നു പ്രവര്‍ത്തിക്കാനായത്.\nforest വനം survey flood പ്രളയം thrissur\nIn Vazhachal, there isahuge drop in the number of butterflies


ജീവിതശൈലീ രോഗങ്ങൾ കേരളത്തിൽ കൂടാൻ കാരണം; ഡോ. ജേക്കബ് ഈപ്പന് പറയുന്നു | Dr. Jacob Eapen\nതിരുവനന്തപുരത്തുനിന്ന് ലുധിയാന വഴി അമേരിക്കയിലേക്ക്; ഒരു മലയാളി ഡോക്ടറുടെ വിജയയാത്ര\nമനോരമ ലേഖകൻ February 22, 2019 04:05 PM IST\nതിരുവനന്തപുരം മെഡിക്കല് കോളജ് അലുമ്നി അസോസിയേഷന്റെ വാര്‍ഷിക സമ്മേളനത്തില് ഡോ. ജേക്കബ് ഈപ്പനെ അനുമോദിക്കുന്നു\nതലസ്ഥാന നഗരിയിലെ കുറവന് കോണത്തുനിന്ന് തിരുവനന്തപുരം മെഡിക്കല് കോളജ് വഴി ആഫ്രിക്കയിലേക്കും പിന്നീട് അമേരിക്കയിലേക്കും പോയി മടങ്ങിവരുന്നതിനിടയില് നിരവധി പുരസ്കാരങ്ങള് ശിശുരോഗ വിദഗ്ധനായ ഡോ.ജേക്കബ് ഈപ്പന്റെ കയ്യിലൂടെ കടന്നുപോയി. വൈകിയാണെങ്കിലും, തിരുവനന്തപുരം മെഡിക്കല് കോളജ് അലുമ്നി അസോസിയേഷന്റെ 14ാമത് വാര്‍ഷിക സമ്മേളനത്തില് വൈദ്യശാസ്ത്രരംഗത്ത് വിലപ്പെട്ട സംഭാവനകള് നല്‍കിയ പൂര്‍വ വിദ്യാര്‍ഥികളെ ആദരിക്കുന്ന ചടങ്ങില് ജേക്കബ് ഈപ്പനെയും സര്‍ക്കാര് ആദരിച്ചു. ഇതിനു വര്‍ഷങ്ങള്‍ക്കു മുന്‍പു തന്നെ അമേരിക്ക ജേക്കബ് ഈപ്പന്റെ കഴിവുകളെ തിരിച്ചറിഞ്ഞിരുന്നു. ലോക പ്രശസ്തമായ സ്റ്റാന്‍ഫഡ് സര്‍വകലാശാല 1999ല് അവരുടെ 40 മികച്ച പൂര്‍വ വിദ്യാര്‍ഥികളെ തിരഞ്ഞെടുത്തപ്പോള് അതിലൊരാള് ജേക്കബ് ഈപ്പനായിരുന്നു. അമേരിക്കക്കാരനല്ലാത്ത ഒരേയൊരാള്. അമേരിക്കന് പ്രസിഡന്റുമാരായ റൊണാള്‍ഡ് റീഗന്, ബില്‍ക്ലിന്റണ് എന്നിവര്‍ക്ക് ലഭിച്ചിട്ടുള്ള അമേരിക്കയിലെ ഉന്നതമായ എല്ലിസ് ഐസ്‌ലന്‍ഡ് മെഡലും 2007ല് ജേക്കബ് ഈപ്പനെ തേടിയെത്തി.\nജീവിതശൈലിയില് വന്ന മാറ്റങ്ങളാണ് കേരളീയര് നേരിടുന്ന ആരോഗ്യപ്രശ്നങ്ങള്‍ക്ക് പ്രധാന കാരണമെന്ന് ജേക്കബ് ഈപ്പന് പറയുന്നു. മുന്‍പ് പരിസര ശുചിത്വത്തില് ശ്രദ്ധിച്ചിരുന്ന കേരളം അതില്‍നിന്ന് പിന്നോട്ടുപോയതും രോഗങ്ങള് വര്‍ധിക്കുന്നതിന്റെ കാരണങ്ങളിലൊന്നായി അദ്ദേഹം ചൂണ്ടിക്കാട്ടുന്നു.\n∙ തിരുവനന്തപുരത്തുനിന്ന് ലുധിയാന വഴി അമേരിക്കയിലേക്ക്\nതിരുവനന്തപുരം മെഡിക്കല് കോളജില്‍നിന്നും 1976ല് പഠിച്ചിറങ്ങിയ അദ്ദേഹം ലുധിയാന മെഡിക്കല് കോളജില് പീഡിയാട്രിക്സ് എംഡിക്ക് ശേഷം നൈജീരിയയിലും ടാന്‍സാനിയയിലും ജോലി ചെയ്തു. അതിനുശേഷമാണ് അമേരിക്കയിലെത്തിയത്. ബര്‍ക്കിലി സര്‍വകലാശാലയില്‍നിന്ന് പൊതുജനാരോഗ്യത്തില് എംപിഎച്ച് എടുത്തശേഷം സ്റ്റാന്‍ഫഡ് സര്‍വകലാശാലയില് നിന്നും പീഡിയാട്രിക് റഡിഡന്‍സി ചെയ്തു. ഫിലിപ്പീന്‍സില് യുഎന് ഹൈകമ്മിഷന് ഫോര് റഫ്യൂജീസ് ആരോഗ്യ ഉപദേഷ്ടാവായി സേവനം അനുഷ്ഠിച്ചു. ശശിതരൂര് എംപി അക്കാലത്ത് സഹപ്രവര്‍ത്തകനായിരുന്നു. കാലിഫോണിയയില് 1984ല് എത്തിയ ഡോക്ടര് ഇപ്പോള് അലമേഡ ഹെല്‍ത്ത് സിസ്റ്റത്തിന്റെ (എഎച്ച്എസ്) മെഡിക്കല് ഡയറക്ടറാണ്. വാഷിങ് ഹോസ്പിറ്റലിന്റെ അഞ്ച് ഡയറക്ടര് ബോര്‍ഡ് അംഗങ്ങളില് ഒരാളുമാണ്. കഴിഞ്ഞ നവംബറില് അഞ്ചാം തവണയും അദ്ദേഹത്തെ ഡയറക്ടര് ബോര്‍ഡിലേക്ക് തിരഞ്ഞെടുത്തു. 35,000 വോട്ടുകളാണ് ലഭിച്ചത്. അമേരിക്കന് സെനറ്റിലേക്ക് തിരഞ്ഞെടുക്കപ്പെടാനാവശ്യമായ വോട്ടുകളാണിതെന്ന് ചിരിയോടെ ജേക്കബ് ഈപ്പന് പറയുന്നു. കഴിഞ്ഞ ഫെബ്രുവരിയില് വാഷിങ്ടണ് ഹോസ്പിറ്റലിനെ അമേരിക്കയിലെ മികച്ച 100 ആശുപത്രികളിലൊന്നായി തിരഞ്ഞെടുത്തു.\n∙ കേരളവും ആരോഗ്യമേഖലയും\nകേരളത്തിന്റെ ആരോഗ്യമേഖല മറ്റു സംസ്ഥാനങ്ങളെ അപേക്ഷിച്ച് മികച്ചതായതിനാല് കാര്യമായ പ്രശ്നമൊന്നും നേരിടേണ്ടി വന്നിരുന്നില്ല. പോഷകാഹാരകുറവുള്ള കുട്ടികളെ ഞാന് കാണുന്നത് പഞ്ചാബില് ജോലി ചെയ്യുമ്പോഴാണ്. ആരോഗ്യമേഖലയില് മികച്ച സംവിധാനങ്ങള് കേരളത്തില് നേരത്തെതന്നെയുണ്ട്. ഇന്ത്യയിലെ ആദ്യത്തെ വാക്സിനേഷന് ക്ലിനിക്ക് ട്രാവന്‍കൂറിലായിരുന്നു. കേരളത്തിലെ ശുചീകരണ പ്രവര്‍ത്തനങ്ങളും മികച്ചതായിരുന്നു. പകര്‍ച്ച വ്യാധികളും ശിശുമരണ നിരക്കും കുറവായിരുന്നു. 1984ല് തന്നെ കേരളത്തിന് മികച്ച ആരോഗ്യ സൂചകങ്ങള് ഉണ്ടായിരുന്നു. സ്ത്രീകള് വിദ്യാസമ്പന്നരായിരുന്നു എന്നത് ഈ നേട്ടങ്ങള്‍ക്ക് പിന്നിലെ പ്രധാന ഘടകമായിരുന്നു. എന്‍പതുകളില് ശ്രീലങ്ക, ചൈന, കോസ്റ്റാറിക്ക ഇതൊക്കെയായിരുന്നു ആരോഗ്യരംഗത്തെ മികച്ച മാതൃകകള്. അതൊക്കെ സ്വതന്ത്ര രാജ്യങ്ങളാണ്. കേരളം ഒരു സംസ്ഥാനമായിരുന്നിട്ടും അവരെക്കാള് മുന്നിലെത്തി. പക്ഷേ പിന്നീട് എല്ലാം മോശമായി. മറ്റു സംസ്ഥാനങ്ങള് ആരോഗ്യരംഗത്തെ നേട്ടങ്ങളില് കേരളത്തിന്റെ ഒപ്പമെത്തി. നമ്മുടെ മുന്നേറ്റം കുറഞ്ഞു. ‘ഞാനൊക്കെ പഠിക്കുമ്പോള് തിരുവനന്തപുരം നഗരത്തില് ഓടകള് സ്ഥിരമായി വൃത്തിയാക്കിയിരുന്നു. പിന്നീട് ഈ സംവിധാനം ഇല്ലാതായി. പകര്‍ച്ചവ്യാധികള് കൂടി. തൊണ്ണൂറുകളോടെ കൂടുതല് സ്വകാര്യ ആശുപത്രികള് വന്നു. പണം ചികില്‍സയുടെ ഘടകമായി. സര്‍ക്കാര് ആശുപത്രികളിലാകട്ടെ സൗകര്യങ്ങള് കുറഞ്ഞു’ - ഡോ.ജേക്കബ് ഈപ്പന് പറയുന്നു.\nആരോഗ്യ വിദ്യാഭ്യാസ രംഗത്തും മാറ്റങ്ങള് വന്നു. പണ്ടു മൂന്നൂറിനകത്ത് റാങ്കില്ലെങ്കില് മെഡിക്കല് കോളജില് പ്രവേശനം ലഭിക്കില്ല. ഇപ്പോള് അതു മാറി. സ്വകാര്യ മെഡിക്കല് കോളജുകളില് പണം കൊടുത്തു പഠിക്കാം. കൂടുതല് വര്‍ഷം പഠിച്ചാലേ നല്ല ഡോക്ടര്‍മാരാകൂ എന്ന ചിന്തയുമുണ്ട്. ആറു വര്‍ഷത്തോളമാണ് ഇവിടെ മെഡിക്കല് പഠനം. അമേരിക്കയില്4വര്‍ഷമാണ്. അതുകഴിഞ്ഞാല്3വര്‍ഷം റെസിഡന്‍സി. ഇവിടുത്തെ എംഡിപോലെ. മാര്‍ക്ക് അനുസരിച്ച് ഏതു കോഴ്സും പഠിക്കാം. കോഴ്സിനു പ്രവേശനം ലഭിച്ച അടുത്ത ദിവസംതന്നെ പരിശോധനാ മുറിയില് പ്രവേശനം ലഭിക്കും. ഇവിടെ അതിനു വര്‍ഷങ്ങള് കഴിയണം. ആഗോളതലത്തില് ശ്രദ്ധേയമായ ആശുപത്രികള് ഒന്നും സര്‍ക്കാര് മേഖലയില് ഇല്ലെന്നതും പ്രശ്നമാണ്. ആ രീതിയിലുള്ള മാര്‍ക്കറ്റിങും നടക്കുന്നില്ല.\n∙ കേരളത്തിലെ പകര്‍ച്ച വ്യാധികള്\nസര്‍ക്കാര് ആശുപത്രികളില് ജോലി ചെയ്യുന്ന ഡോക്ടര്‍മാര്‍ക്കും മെഡിക്കല് സ്റ്റാഫിനും സ്വകാര്യ മേഖലയെ അപേക്ഷിച്ച് ശമ്പളം കുറവാണെന്നത് പ്രവര്‍ത്തനങ്ങളെ ബാധിക്കുന്നതായി ജേക്കബ് ഈപ്പന് പറയുന്നു. ‘സ്വകാര്യ മേഖലയില് ശമ്പളം കൂടുതലായതിനാല് ഡോക്ടര്‍മാര് അങ്ങോട്ടുപോകും. സര്‍ക്കാര് മേഖലയിലെ ജോലി ആകര്‍ഷകമാക്കാന് കഴിയണം. പണം സമ്പാദിക്കാന് കഴിയുന്ന കോഴ്സുകളിലാണ് മിക്കവര്‍ക്കും താല്‍പര്യം. ശിശുരോഗ വിദഗ്ധനാകുന്നതിനേക്കാള് കാര്‍ഡിയോളജിസ്റ്റായാല് കൂടുതല് പണം സമ്പാദിക്കാന് കഴിയുമെന്ന ചിന്തയുണ്ട്. ഇതു തുടര്‍ന്നാല് ജനങ്ങള്‍ക്ക് സാധാരണ അസുഖങ്ങള്‍ക്ക് സമീപിക്കാന് ഡോക്ടര്‍മാരെ ലഭിക്കാതാകും. മാറ്റത്തെക്കുറിച്ച് ചിന്തിക്കേണ്ടത് അധികൃതരാണ്. ’ - അദ്ദേഹം വ്യക്തമാക്കുന്നു.\nസര്‍ക്കാര് ആശുപത്രികളിലെ സൗകര്യമില്ലായ്മയും പ്രശ്നമാണ്. നിരവധി രോഗികളെ ഒരു ദിവസം കാണേണ്ടിവരുന്നത് ചികില്‍സയുടെ ഗുണമേന്‍മയെ ബാധിക്കാമെന്ന് ഡോ.ജേക്കബ് ഈപ്പന് പറയുന്നു. ‘ അമേരിക്കയില് 25 രോഗികളെയാണ് ഒരു ദിവസം ഞാന് കാണുന്നത്. ഇവിടെ 200 പേരെ കാണുന്ന ഡോക്ടര്‍മാരുണ്ട്. വലിയ തിരക്കില് ജോലി ചെയ്യമ്പോള്, ചികില്‍സയുടെ ഗുണമേന്‍മ ഡോക്ടറുടെ അനുഭപരിചയത്തെ അടിസ്ഥാനമാക്കിയിരിക്കും’ - അദ്ദേഹം വ്യക്തമാക്കുന്നു.\n‘മരുന്നുകള് കൂടുതലില്ലാത്തതിനാല് ൈവറസ് രോഗങ്ങളാണ് വേഗത്തില് പടരുന്നത്. ബാക്ടീരിയ മൂലമുള്ള രോഗങ്ങള് കുറഞ്ഞു. കേരളത്തില് പുതുതായി ആരംഭിച്ച വൈറോളജി ഇന്‍സ്റ്റിറ്റ്യൂട്ടിന് രോഗപ്രതിരോധ പ്രവര്‍ത്തനങ്ങളില് വലിയ പങ്കു വഹിക്കാന് കഴിയും. ബോധവല്‍ക്കരണ പ്രവര്‍ത്തനങ്ങളും വിദ്യാഭ്യാസമുള്ള ജനതയും ഉണ്ടായിട്ടും കേരളത്തില് പകര്‍ച്ചവ്യാധികള് പടരുന്നത് പരിശോധിക്കേണ്ട കാര്യമാണ്’ - അദ്ദേഹം പറയുന്നു.\n∙ മാറുന്ന ജീവിത ശൈലി\nമുന്‍പു കുറവന്‍കോണത്തുനിന്ന് സൈക്കിളിലാണ് ഞാന് മെഡിക്കല് കോളജിലേക്ക് പോയിവന്നിരുന്നത്. ജീവിത സാഹചര്യങ്ങള് മാറി. വാഹനങ്ങള് പെരുകി. ഇപ്പോള് സൈക്കിള് ഉപയോഗിക്കുന്നവരുടെ എണ്ണം വളരെ കുറഞ്ഞു. ജീവിത സാഹചര്യങ്ങള് മാറിയതോടെ കേരളത്തില് പകര്‍ച്ച വ്യാധികളേക്കാള് കൂടുതല് ജീവിതശൈലീ രോഗങ്ങള് പടര്‍ന്നു. രക്തസമ്മര്‍ദം, കൊളസ്ട്രോള്, പ്രമേഹം, ഹാര്‍ട്ട് അറ്റാക്ക്... എല്ലാം വര്‍ധിക്കുകയാണ്. ഇതൊക്കെ ഡോക്ടറെ കണ്ട് പരിശോധന നടത്തുന്നവരുടെ കാര്യമാണ്. ഡോക്ടറെ കാണാത്ത 100പേരെ പരിശോധിച്ചാല് അതില് കൂടുതല്‍പേര്‍ക്കും രക്തസമ്മര്‍ദം അടക്കമുള്ള അസുഖങ്ങള് കാണും. അസുഖം നേരത്തെ കണ്ടുപിടിച്ചാല് സാധാരണ ജീവിതം നയിക്കാനാകും. അല്ലെങ്കില് സ്ട്രോക്ക് അടക്കമുള്ള പ്രശ്നങ്ങളിലേക്ക് പോകാം. അമേരിക്കയില് വിശദമായ പരിശോധനയാണ് നടത്തുന്നത്. ചെക്സിലിസ്റ്റ് അടിസ്ഥാനമാക്കിയുള്ള പരിശോധനയില് എല്ലാ ഘടകങ്ങളും പരിശോധിച്ച് രോഗിയോട് അതെല്ലാം വിശദീകരിക്കും. അല്ലെങ്കില് ഇന്‍ഷുറന്‍സില് പ്രശ്നങ്ങളുണ്ടാകാം. നിയമനടപടികളേക്ക് പോകാം. ഇവിടെ തലവേദനയുമായി ഒരു രോഗി വന്നാല് മിക്ക കേസുകളിലും അതിനു മാത്രം മരുന്നു നല്‍കി വിടും. തലവേദന സ്ട്രോക്കിന്റെയും ലക്ഷമാകാം. അത്തരം വിശദമായ പരിശോധനയും ഫോളോഅപും ഇവിടെ ഉണ്ടോ എന്നറിയില്ല. ഇതിനു മറ്റൊരു വശംകൂടിയുണ്ട്. രോഗിയില്‍നിന്ന് നിയമപടി ഉണ്ടാകാതിരിക്കാന് ആവശ്യമുള്ളതും ഇല്ലാത്തതുമായ എല്ലാ ലാബ് പരിശോധനകളും മുന്‍കൂട്ടി ചെയ്യുന്ന ഏര്‍പ്പാട് വിദേശരാജ്യങ്ങളിലുണ്ട്. അമേരിക്കയിലൊക്കെ ഈ രീതികൂടുതലാണ്, ചെലവും. ജലദോഷമാണെങ്കിലും, സൈനസൈറ്റിസ് ആണെങ്കിലും എംആര്‍ഐ സ്കാന് ചെയ്യും. പഠിപ്പിക്കുന്ന സമയത്തേ ഡോകടര്‍മാരോട് ഇങ്ങനെയാണ് പറഞ്ഞു കൊടുക്കുന്നത്.\n∙ വാക്സിന് വിരുദ്ധര് അമേരിക്കയിലും\nപണ്ട് ആഫ്രിക്കയില് ജോലി ചെയ്യുമ്പോള് ദിവസവും മൂന്നും നാലും മരണ സര്‍ട്ടിഫിക്കറ്റുകളില് ഒപ്പിടേണ്ട അവസ്ഥ ഉണ്ടായിട്ടുണ്ട്. അവസാനഘട്ടത്തിലാണ് എല്ലാരോഗികളും ആശുപത്രിയില് എത്തിയിരുന്നത്. പ്രതിരോധ കുത്തിവയ്പ്പ് എടുക്കാനുള്ള സൗകര്യങ്ങളുണ്ടായിരുന്നില്ല. എന്നാല് ഇന്നു സ്ഥിതി മാറി. ലോകാരോഗ്യസംഘടനയുടെയും ഐക്യരാഷ്്ട്രസഭയുടേയും പ്രവര്‍ത്തനത്തിന്റെ ഫലമായി 90 ശതമാനത്തിലേറെപേര്‍ക്കും പ്രതിരോധ കുത്തിവയ്പ്പുകളെടുക്കാന്‍കഴിഞ്ഞു. പോളിയോയും വസൂരിയും അഞ്ചാംപനിയും അടക്കമുള്ള രോഗങ്ങള് കുറഞ്ഞു. എന്നാല് വികസിത, വികസ്വര രാജ്യങ്ങളില് ഈ രോഗങ്ങള് തിരിച്ചുവരികയാണ്. ഇന്ത്യ, അഫ്ഗാനിസ്ഥാന്, പാകിസ്ഥാന് എന്നിവിടങ്ങളില് പോളിയോ റിപ്പോര്‍ട്ട് ചെയ്യുന്നുണ്ട്. പ്രതിരോധ കുത്തിവയ്പ്പെടുക്കാനുള്ള വിമുഖതയാണ് ഇതിനു പ്രധാന കാരണം. അമേരിക്കയിലും വാക്സിനേഷനെതിരെ പ്രാചാരണം ഉണ്ട്. അഞ്ചു ശതമാനം പേര് അമേരിക്കയിലും വാക്സിനേഷന് എതിരാണ്. അമേരിക്കയിലെ ഇന്ത്യക്കാര് വാക്സിന് വിരുദ്ധനിലപാട് എടുക്കാറില്ല.\n∙ അമേരിക്കയിലെ ചികില്‍സാ രീതികള്\nനികുതിയുടെ പ്രശ്നമുള്ളതിനാല് ലാഭേച്ഛയില്ലാതെ പ്രവര്‍ത്തിക്കുന്ന സ്ഥാപനങ്ങളെന്ന പേരിലാണ് അമേരിക്കയില് വലിയ ആശുപത്രികള് നടത്തുന്നത്. അവരെല്ലാം എന്‍ജിഒ പദവി നേടും. അവിടെ ഭൂരിഭാഗംപേര്‍ക്കും ആരോഗ്യ ഇന്‍ഷുറന്‍സ് ഉണ്ട്. കാശുകൊടുത്ത് ചികില്‍സിക്കുന്നവര് വളരെ കുറവാണ്. ഐസിയുവിലുള്ള രോഗിക്ക് ഒരു ദിവസം 20,000 ഡോളറൊക്കെ വേണ്ടിവരും. എത്രപേര്‍ക്ക് കൊടുക്കാന് കഴിയും? അമേരിക്കയില് ആഭ്യന്തര വരുമാനത്തിന്റെ 20% ആരോഗ്യമേഖലയില് ചെലവഴിക്കുന്നു. ഇന്‍ഷുറന്‍സ്, അഡ്മിനിസ്ട്രേഷന്, മരുന്ന് എന്നിവയ്ക്കായാണ് ഈ തുക വിനിയോഗിക്കുന്നത്. ഇന്ത്യയില് ആഭ്യന്തരവരുമാനത്തിന്റെ 1%താഴെയാണ് ആരോഗ്യമേഖലയ്ക്കായി മാറ്റിവയ്ക്കുന്നത്. ചെലവാക്കലും ഗുണമേന്‍മയുമായി ബന്ധമില്ല. ആരോഗ്യരംഗത്തെ ഗുണമേന്‍മാ റാങ്കിങ്ങില് അമേരിക്ക 25ാം സ്ഥാനത്താണ്. ജപ്പാനും സിംഗപ്പൂരുമൊക്കെയാണ് മുന്നില്. ഒരു മനുഷ്യന്റെ ജീവിതകാലയളവ് കേരളത്തില് ശരാശരി 77 ആണ്. അമേരിക്കയില് ഇതിനോടൊപ്പമാണ്. നമ്മള് ഇത്രയൊക്കെ കുറച്ച് പണം ചെലഴിച്ചിട്ടും ആരോഗ്യരംഗത്ത് മുന്നേറാന് സാധിക്കുന്നുണ്ട്. പണം ഒരുപാട് ചെലവഴിക്കുന്നതിനു പകരം ഏതു മേഖലയില്, ഏതു വിഭാഗത്തിന്, എങ്ങനെയുള്ള ചികില്‍സ ലഭിക്കണമെന്നതിലാണ് കാര്യം.\n∙ ആരോഗ്യ ഇന്‍ഷുറന്‍സ്\nആരോഗ്യ ഇന്‍ഷുറന്‍സ് രാജ്യത്ത് നിര്‍ബന്ധമാക്കിയാല് കൂടുതല് ഗുണം ഉണ്ടാകുമെന്ന് ജേക്കബ് ഈപ്പന് പറയുന്നു. ആശുപത്രികള് അമിത നിരക്ക് ഈടാക്കുന്നത് ഇന്‍ഷുറന്‍സ് കമ്പനികള്‍ക്ക് കുറയ്ക്കാനാകും. ഇത്ര മാസത്തിനുള്ളില് രോഗിയെ വീണ്ടും അഡ്മിറ്റ് ചെയ്യേണ്ടിവന്നാല് , ആശുപത്രി വ്യക്തമായ കാരണം ചൂണ്ടിക്കാട്ടിയില്ലെങ്കില് പണം തരില്ല എന്നു ഇന്‍ഷുറന്‍സ് കമ്പനിക്ക് പറയാം. ഒരു രോഗി തിരികെ ആശുപത്രിയിലേക്ക് വരാതിരിക്കാനാണ് ആശുപത്രി ശ്രമിക്കേണ്ടത്. അപ്പോള് ചികില്‍സയുടെ ഗുണമേന്‍മ കൂടും. ഇപ്പോള് അങ്ങനെ അല്ല. ആശുപത്രികള് ചികില്‍സാ ചെലവുകള് കൂട്ടി കാണിക്കുന്ന രീതി അമേരിക്കയിലുമുണ്ട്. ഇന്‍ഷുറന്‍സ് കമ്പനികള് അതു കണ്ടുപിടിക്കുന്നുമുണ്ട്. ഒരു രോഗി ആശുപത്രിയില്‍നിന്ന് പോയതിനുശേഷം അതേരോഗം ബാധിച്ചോ രോഗാണുബാധയാലോ ഒരു മാസത്തിനകം തിരികെ വന്നാല് ചികില്‍സാ ചെലവ് അമേരിക്കയില് ആശുപത്രിയുടെ ഉത്തരവാദിത്തമാണ്. 80 ശതമാനം പേരും അമേരിക്കയില് ആരോഗ്യ ഇന്‍ഷുറന്‍സ് ഉണ്ട്. 65 വയസുകഴിഞ്ഞാല് എല്ലാവര്‍ക്കും സര്‍ക്കാരിന്റെ ഇന്‍ഷുറന്‍സ് ലഭിക്കും.\nകുറവന്‍കോണം കണ്ടത്തില് ചാക്കോ ഈപ്പന്റെയും അന്നമ്മയുടേയും മകനാണ് ഡോ.ജേക്കബ് ഈപ്പന്. ഷെര്‍ലിയാണ് ഭാര്യ. മകന് നവീനും മകള് സന്ധ്യയും അമേരിക്കയില് ഡോക്ടര്‍മാരാണ്.


(For Sale Sona M Abraham): 'യു ട്യൂബിൽ നിന്ന് ആ ദൃശ്യങ്ങൾ നീക്കിയില്ല, പൊലീസിന്റെ വാദങ്ങൾ തെറ്റ്'; ഫോർ സെയിൽ അപകീർത്തി വീഡിയോ വിവാദത്തിൽ സോന | For Sale Malayalam Movie Video Controversy Actress Sona M Abraham Against Police\n'യു ട്യൂബിൽ നിന്ന് ആ ദൃശ്യങ്ങൾ നീക്കിയില്ല, പൊലീസിന്റെ വാദങ്ങൾ തെറ്റ്'; ഫോർ സെയിൽ അപകീർത്തി വീഡിയോ വിവാദത്തിൽ സോന\nBy എന്റർടെയിൻമെന്റ് ഡെസ്ക് • 19/10/2020 at 11:27PM\nസിനിമയുടെ സംവിധായകൻ, നിർമാതാവ്, എഡിറ്റർ എന്നിവർക്കെതിരേ നിസാര വകുപ്പുകൾ ചേർത്താണ് എഫ്ഐആർ തയ്യാറാക്കിയത്. ഈ രംഗങ്ങൾ സൈറ്റുകളിലോ യൂട്യൂബിലോ കാണാനില്ലെന്നായിരുന്നു അന്ന് പൊലീസ് ഉദ്യോഗസ്ഥരുടെ പ്രതികരണം.\nതാൻ അഭിനയിച്ച മലയാള സിനിമയിലെ ദൃശ്യങ്ങൾ ദുരുപയോഗം ചെയ്ത് അപകീർത്തിപ്പെടുത്തുകയും മാനഹാനി വരുത്തുകയും ചെയ്തുവെന്ന പരാതിയിൽ വീഡിയോ നീക്കം ചെയ്തെന്ന പൊലീസിന്റെ വാദത്തിനെതിരെ നടിയും വിദ്യാർത്ഥിനിയുമായ സോന എം എബ്രഹാം. യു ട്യൂബിൽ നിന്ന് 2014ൽ തന്നെ ദൃശ്യങ്ങൾ നീക്കം ചെയ്തെന്നാണ് പൊലീസ് പറയുന്നത്. എന്നാൽ ഇത് വാസ്തവ വിരുദ്ധമാണ്. ദൃശ്യങ്ങൾ നീക്കം ചെയ്തതായി പൊലീസിന് രേഖാമൂലം എഴുതി നൽകുകയോ മൊഴി നൽകുകയോ ചെയ്തിട്ടില്ല. മാതൃഭൂമിയോടായിരുന്നു സോന എം എബ്രഹാമിന്റെ പ്രതികരണം.\nപത്താം ക്ലാസിൽ പഠിക്കുമ്പോൾ, തന്റെ പതിനാലാം വയസിൽ അഭിനയിച്ച ഫോർ സെയിൽ എന്ന ചിത്രത്തിലെ ദൃശ്യങ്ങൾ യു ട്യൂബിലും നിരവധി പോൺ സൈറ്റുകളിലും പ്രചരിപ്പിച്ച് അപകീർത്തിപ്പെടുത്തിയതിൽ ഡിജിപി മുതൽ തനിക്ക് എത്തിപ്പെടാവുന്ന എല്ലാവർക്കും പരാതി നൽകിയിട്ടും ഇതുവരെ പൊലീസ് നടപടി എടുത്തില്ലെന്നായിരുന്നു കഴിഞ്ഞ ദിവസം ഫേസ്ബുക്ക് വീഡിയോ വഴി സോന എം എബ്രഹാം അറിയിച്ചത്. നിലവിൽ ഹൈക്കോടതിയിൽ ഇത് സംബന്ധിച്ച് ഒരു ഹർജി ഉണ്ടെന്നും സോന പറഞ്ഞിരുന്നു. അതേസമയം, 2014ൽ തന്നെ പെൺകുട്ടിയുടെ പരാതിയിൽ യൂട്യൂബിൽനിന്ന് സിനിമയിലെ രംഗങ്ങൾ നീക്കംചെയ്തിട്ടുണ്ടെന്നാണ് ഇതിന് മറുപടിയായി പൊലീസ് പറഞ്ഞത്. മുളന്തുരുത്തി പോലീസിൽ നൽകിയ പരാതി പിന്നീട് സൈബർ സെൽ അന്വേഷിച്ചു. യൂട്യൂബിലെ രംഗങ്ങൾ അന്ന് തന്നെ നീക്കംചെയ്തു. രംഗങ്ങൾ നീക്കം ചെയ്തെന്ന് പരാതിക്കാർ മൊഴി നൽകിയെന്നും പൊലീസ് അവകാശപ്പെട്ടിരുന്നു. ഇതിനെതിരെയാണ് സോന രംഗത്ത് എത്തിയത്..\nസോനയുടെ വാക്കുകൾ ഇങ്ങനെ\n2013ൽ റിലീസായ സിനിമയിലെ രംഗങ്ങൾ 2014ലാണ് വിവിധ പോൺസൈറ്റുകളിലും യൂട്യൂബിലും പ്രചരിക്കാൻ തുടങ്ങിയത്. സിനിമയുമായി ബന്ധപ്പെട്ട പ്രശ്നങ്ങളിൽ അന്നത്തെ എഡിജിപിക്ക് ഒരു പരാതി നൽകിയിരുന്നു. അന്നും ഈ രംഗങ്ങളെക്കുറിച്ച് പൊലീസിനോട് സൂചിപ്പിച്ചു. എന്നാൽ എന്തോ മുൻവിധിയോട് കൂടിയാണ് പൊലീസ് പെരുമാറിയത്. പിന്നീട് രംഗങ്ങൾ നീക്കം ചെയ്യണമെന്ന് ആവശ്യപ്പെട്ട് എറണാകുളം കമ്മീഷണർ ഓഫീസിൽ പരാതി നൽകി. ആ പരാതി പിന്നീട് സൈബർ സെല്ലിന് കൈമാറി. എറണാകുളം നോർത്ത് പൊലീസ് സ്റ്റേഷനിലാണ് കേസിൽ എഫ്ഐആർ. രജിസ്റ്റർ ചെയ്തത്.\nസിനിമയുടെ സംവിധായകൻ, നിർമാതാവ്, എഡിറ്റർ എന്നിവർക്കെതിരേ നിസാര വകുപ്പുകൾ ചേർത്താണ് എഫ്ഐആർ തയ്യാറാക്കിയത്. ഈ രംഗങ്ങൾ സൈറ്റുകളിലോ യൂട്യൂബിലോ കാണാനില്ലെന്നായിരുന്നു അന്ന് പൊലീസ് ഉദ്യോഗസ്ഥരുടെ പ്രതികരണം. പക്ഷേ, അപ്പോഴും സിനിമയിലെ രംഗങ്ങൾ പ്രചരിക്കുന്നുണ്ടായിരുന്നു. ഈ വീഡിയോകൾ അപ് ലോഡ് ചെയ്തത് പാകിസ്താനിലെ ഐപി അഡ്രസിൽ നിന്നാണെന്ന് മാത്രം പൊലീസുകാർ പറഞ്ഞിരുന്നു. പിന്നീട് കേസിൽ പൊലീസ് യാതൊരു നടപടിയും സ്വീകരിച്ചില്ല. അതിനാലാണ് രംഗങ്ങൾ നീക്കംചെയ്യണമെന്ന് ആവശ്യപ്പെട്ട് ഹൈക്കോടതിയെ സമീപിച്ചത്.\nAlso Read: 'സിനിമയുടെ കഷ്ടപ്പാട് അറിയാതെ വന്ന് പാട്ടുംപാടി കാശും വാങ്ങി പോകും, പരിഗണന കിട്ടുന്നില്ല പോലും'; വിജയ് യേശുദാസിന് എന്താണ് പ്രശ്നമെന്ന് നജീം കോയ\nമുളന്തുരുത്തി പൊലീസിൽ സിനിമയുമായി ബന്ധപ്പെട്ട മറ്റൊരു പരാതിയാണ് നൽകിയത്. രംഗങ്ങൾ നീക്കംചെയ്യാൻ ആവശ്യപ്പെട്ട പരാതിയിൽ എറണാകുളം നോർത്ത് സ്റ്റേഷനിലാണ് എഫ്ഐആർ രജിസ്റ്റർ രജിസ്റ്റർ ചെയ്തത്. പൊലീസിന് രണ്ട് കേസുകളുമായി ബന്ധപ്പെട്ട് എന്തെങ്കിലും ആശയക്കുഴപ്പം ഉണ്ടായോ എന്നതാണ് സംശയം. കഴിഞ്ഞദിവസത്തെ വാർത്തകളും ഫെയ്സ്ബുക്ക് ലൈവും ശ്രദ്ധയിൽപ്പെട്ട പൊലീസ് ഹൈടെക്ക് സെല്ലിൽ നിന്ന് ഉദ്യോഗസ്ഥർ വിളിച്ചിരുന്നു. അന്ന് രജിസ്റ്റർ ചെയ്ത കേസിന്റെ രേഖകളാണ് ഹൈടെക്ക് സെല്ലിൽനിന്ന് ആവശ്യപ്പെട്ടത്.\n'അഭിനയിച്ച സിനിമയിലെ ദൃശ്യങ്ങൾ പോൺ സൈറ്റിൽ, ഡിജിപിക്ക് അടക്കം പരാതി നൽകിയിട്ട് അഞ്ചിലേറെ വർഷം'; വെളിപ്പെടുത്തലുമായി സോന എബ്രഹാം


തിരുവനന്തപുരം ജില്ലയിലെ തിരുവനന്തപുരം താലൂക്കിലെ ഒരു ഗ്രാമപഞ്ചായത്തായിരുന്നു കഴക്കൂട്ടം . കഴക്കൂട്ടം ബ്ലോക്ക് പഞ്ചായത്തിന്റെ ഭാഗമായിരുന്നിത്. 2010-ൽ ഈ പഞ്ചായത്ത് തിരുവനന്തപുരം കോർപ്പറേഷനിൽ ലയിച്ചുചേർന്നു.\n1953-ൽ പഞ്ചായത്തുകൾ നിലവിൽ വന്നു. അതിനു മുമ്പ് 'കഴക്കൂട്ടം വില്ലേജ് യൂണിയൻ' എന്ന പേരിð അറിയപ്പെടുന്ന ഒരു സമിതിയാണ് ഭരിച്ചിരുന്നത്. ആദ്യകാല പ്രസിഡന്റ്-കാട്ടായിക്കോണം എം.കെ. സദാനന്ദൻ. 2010-ൽ കോർപ്പറേഷനിൽ ലയിച്ചുചേർന്നു.\nകഴക്കൂട്ടം ശ്രീമഹാദേവർ ക്ഷേത്രമാണ് കഴക്കൂട്ടത്തെ ഏറ്റവും പഴക്കമുള്ള ദേവാലയം. മടവൂർപ്പാറ ഗുഹാക്ഷേത്രത്തിൽ ശിവപ്രതിഷ്ഠ നടത്തിയത് ശ്രീരാമനാണെന്ന് പഴമക്കാർ പറയുന്നു. ഇത് ഒരു തീർഥാടന കേന്ദ്രം കൂടിയാണ്. കഴക്കൂട്ടം ഖബറടി മുസ്ലിം ജമാഅത്ത്, തൃജ്യോതിപുരം ക്ഷേത്രം,ജമാ അത്ത് പള്ളി , തുണ്ടത്തിലെ ലൂർദ് മാത ചർച്ച് എന്നിവയാണ് പ്രധാന ആരാധനാലയങ്ങൾ.\n"https://ml.wikipedia.org/w/index.php?title=കഴക്കൂട്ടം_ഗ്രാമപഞ്ചായത്ത്&oldid=3472780" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:30, 16 നവംബർ 2020.


വര്‍ക്കേഴ്സ് ഫോറം: തട്ടിപ്പില് കുടുങ്ങുന്ന കേരളം\nഎളുപ്പത്തില് പണം നേടാനുള്ള അത്യാര്‍ത്തി മുതലെടുക്കുന്ന തട്ടിപ്പുകാരുടെ വിഹാര കേന്ദ്രമായി കേരളം മാറിയിരിക്കുകയാണ്. അധ്വാനിക്കാതെ ചുരുങ്ങിയ നാളുകള്‍ക്കകം മുടക്കുന്ന പണത്തിന്റെ ഇരട്ടിയിലധികം തിരിച്ചുകിട്ടുമെന്ന പ്രലോഭനത്തിന് വശംവദരാവുന്നവരാണ് മണിചെയിന്, നെറ്റ് മാര്‍ക്കറ്റിംഗ് തുടങ്ങിയവയുടെ തട്ടിപ്പിനിരയാവുന്നത്. കഴിഞ്ഞ ഏതാനും വര്‍ഷങ്ങള്‍ക്കകം കോടിക്കണക്കിനു രൂപയാണ് ഇത്തരം തട്ടിപ്പു സംഘങ്ങള് കേരളത്തില് നിന്നും അടിച്ചെടുത്തത്. ഈ സംഘങ്ങളുടെ തട്ടിപ്പിന്റെ വ്യാപ്‌തിയെക്കുറിച്ചുള്ള ഏകദേശ രൂപം ജനങ്ങള് അറിഞ്ഞത് ടൈക്കൂണ് എമ്പയര് ഇന്റര്‍നാഷണല്, ബിസാര്, വിസാറേവ്, ഡി എക്‌സ് എന്, നാനോ എക്‌സല് തുടങ്ങിയവയുടെ നടത്തിപ്പുകാര് മുങ്ങിയപ്പോഴാണ്. ഓരോസ്ഥാപനവും നൂറുകണക്കിനു കോടി രൂപയുടെ വെട്ടിപ്പാണ് നടത്തിയത്.\nമണിച്ചെയിന്, അമിത പലിശയും ലാഭവും വാഗ്‌ദാനം ചെയ്യുന്ന ബ്ലേഡ് കമ്പനികള് തുടങ്ങിയവയുടെ തട്ടിപ്പുകള് ആവര്‍ത്തിക്കാന് തുടങ്ങിയിട്ട് വര്‍ഷങ്ങളായി. തട്ടിപ്പിനിരയാവുന്നവര് മിക്കപ്പോഴും പൊലീസില് പരാതിപ്പെടാറില്ല. പൊലീസ് അന്വേഷണം നടത്തിയാല് തന്നെ, യഥാര്‍ഥ കുറ്റവാളികളെ പിടികൂടാന് കഴിയാറുമില്ല. ഇത്തരം തട്ടിപ്പുകള് നടത്തുന്നവര്‍ക്ക് പൊലീസും ഉദ്യോഗസ്ഥതലത്തിലും നല്ല പിടിയാണ്. ഏതാനും ദിവസം മാധ്യമങ്ങളില് ചര്‍ച്ച ചെയ്യപ്പെട്ടു കഴിയുന്നതോടെ ജനങ്ങള് തട്ടിപ്പു കഥ മറക്കും. തട്ടിപ്പു നടത്തി മുങ്ങിയവര് പുതിയ പേരും വേഷവുമായി രംഗത്തുവരും. തട്ടിപ്പിനിരയായവരില് ചിലര് പോലും നഷ്‌ടപ്പെട്ട പണം വീണ്ടെടുക്കാമെന്ന വ്യാമോഹത്തില് അതില് പണം മുടക്കുകയും ചെയ്യും.\nസാക്ഷരതയിലും സാമൂഹ്യമായ അവബോധത്തിലുമെല്ലാം മുന്നണിയില് നില്‍ക്കുന്ന സംസ്ഥാനമാണ് കേരളം. ഗ്രാമങ്ങളില് വേരോട്ടമുള്ള ശക്തമായ സഹകരണ പ്രസ്ഥാനം നമുക്കുണ്ട്. വാണിജ്യ ബാങ്കുകളുടെ വിപുലമായ ശൃംഖലയും കേരളത്തിലുണ്ട്. ജനങ്ങളുടെ സമ്പാദ്യം സുരക്ഷിതമായി നിക്ഷേപിക്കാനും ന്യായമായ പലിശ ഉറപ്പാക്കാനുമുള്ള സാഹചര്യം ഉണ്ടെന്ന് ഇതെല്ലാം കാണിക്കുന്നു. എന്നിട്ടും അമിത ലാഭക്കൊതി ചതിക്കുഴികളില് ചെന്നു ചാടാന് വലിയൊരു വിഭാഗത്തെ പ്രേരിപ്പിക്കുന്നുണ്ടെന്നാണ് മണിചെയിന് പോലുള്ള തട്ടിപ്പു സംഘങ്ങള് തഴച്ചുവളരുന്നത് തെളിയിക്കുന്നത്.\nമണിചെയിന്, നെറ്റ് മാര്‍ക്കറ്റിംഗ് തുടങ്ങിയ വിപുലമായ തട്ടിപ്പു ശൃംഖലകളാണ്. അതിന്റെ വലയില് അകപ്പെടുന്നവര്‍ക്ക് എളുപ്പത്തില് പുറത്തുകടക്കാനാവില്ല. പുതുതായി കൂടുതല് പേരെ ചേര്‍ക്കുന്നതിനനുസരിച്ച് നേട്ടം കൂടുമെന്നാണ് ഓഫര്. ഈ വലയില് ചെന്നുചാടുന്നവര് പുതിയ ഇരകളെ സംഘടിപ്പിച്ചു നല്‍കാന് ഇതൊരു വലിയ പ്രേരണയാണ്. അങ്ങനെയാണ് അവരുടെ വലയുടെ വ്യാപ്‌തി കൂടുന്നത്.\nകോടിക്കണക്കിനു രൂപയുടെ വെട്ടിപ്പു നടത്തി ആയിരക്കണക്കിനാളുകളെ കണ്ണീരു കുടിപ്പിക്കുന്ന ഇത്തരം സംഘങ്ങള്‍ക്ക് എതിരെ ഫലപ്രദമായ ഒരു നടപടിയും ഗവണ്‍മെന്റിന്റെ ഭാഗത്തു നിന്നുണ്ടാവുന്നില്ല. പണമിടപാടു നടത്തുന്നവര്‍ക്ക് ലൈസന്‍സുവേണം. നിക്ഷേപങ്ങള്‍ക്ക് സുരക്ഷിതത്വം ഉറപ്പാക്കുന്ന കരുതല് പണം നല്‍കണം. അതൊന്നും ഇത്തരം സംഘങ്ങള്‍ക്ക് ബാധകമല്ല. അന്യ സംസ്ഥാനങ്ങളിലും വിദേശങ്ങളില്‍പോലും വേരുകളുള്ളവയാണ് ഈ സംഘങ്ങളില് മിക്കതും. സ്ഥാപനം പൂട്ടുന്നതിനു മുമ്പുതന്നെ നിക്ഷേപങ്ങളെല്ലാം സുരക്ഷിതമായി കടത്തിക്കൊണ്ടുപോയിട്ടുണ്ടാകും. ഈ സ്ഥിതി ആവര്‍ത്തിക്കാതിരിക്കാന് ഫലപ്രദമായ നടപടിയെടുക്കാന് ഗവണ്‍മെന്റ് തയാറാകണം. തട്ടിപ്പു നടത്തി മുങ്ങിയവരെ പിടികൂടാനും നിക്ഷേപകര്‍ക്ക് നഷ്‌ടപ്പെട്ട തുക തിരിച്ചുനല്‍കാനും അടിയന്തര നടപടികള് സ്വീകരിക്കണം.\nഗവണ്‍മെന്റിന്റെ ഭാഗത്തു നിന്നും ഫലപ്രദമായ നടപടികളെടുക്കുന്നതോടൊപ്പം അമിത നേട്ടം മോഹിച്ച് തട്ടിപ്പു സംഘങ്ങളില് പണം നിക്ഷേപിക്കുന്നതിനെതിരെ ജനങ്ങള് ബോധവാന്‍മാരാവുകയും ചെയ്യണം. അതിനാവശ്യമായ പ്രചരണ പ്രവര്‍ത്തനങ്ങള് നടത്താന് ഗവണ്‍മെന്റ് മുന്നോട്ടുവരണം.\nജനയുഗം മുഖപ്രസംഗം 19 ജൂണ് 2011\nPosted by വര്‍ക്കേഴ്സ് ഫോറം at 12:22 PM\nLabels: കേരളം, സമൂഹം


കുവൈത്തിൽ നിന്ന് യുകെയിൽ എത്തിയ കോഴിക്കോട് സ്വദേശി നോർത്താംപ്ടണിൽ മരണമടഞ്ഞു\nTuesday, July 05, 2022 12:01:56 PM\nPosted By: Nri Malayalee April 5, 2022\nസ്വന്തം ലേഖകൻ: യുകെ മലയാളികള്‍ക്ക് വേദനയായി നോര്‍ത്താംപ്ടണില് മലയാളിയുടെ മരണം. കുവൈത്തില് നിന്ന് എട്ടു മാസം മുമ്പ് യുകെയില് എത്തിയ വിനോദ് സെബാസ്റ്റ്യന് (39) ആണ് ഇന്നലെ ഒരുമണിയോടെ നോര്‍ത്താംപ്ടണ് ആശുപത്രിയില് വച്ച് ഹൃദയാഘാതം മൂലം മരണമടഞ്ഞത്. നോര്‍ത്താംപ്ടണ് ആശുപത്രിയില് നഴ്‌സായി ജോലി ചെയ്യുന്ന ഭാര്യ എലിസബത്തും മൂന്ന് കുട്ടികളും അടങ്ങുന്നതാണ് വിനോദിന്റെ കുടുംബം. കോഴിക്കോട് പുല്ലൂരാന്‍പാറ തയ്യില് കുടുംബാംഗം ആണ്.\nരണ്ടു വര്‍ഷം മുന്‍പാണ് വിനോദിന്റെ ഭാര്യ യുകെയില് എത്തിയത്. കുവൈത്തില് ആയിരുന്ന വിനോദ് എട്ട് മാസം മുന്‍പ് മാത്രമാണ് യുകെയില് എത്തിയത്. കുവൈത്തില് ആംബുലന്‍സ് സ്റ്റാഫ് ആയി ജോലി രാജി വച്ചശേഷമാണ് യുകെയില് ഭാര്യക്കൊപ്പം കുട്ടികളുമായി ചേര്‍ന്നത്.\nരാവിലെ കടുത്ത വയറുവേദന തോന്നിയതോടെ നോര്‍ത്താംപ്ടണ് ആശുപത്രി അത്യാഹിതവിഭാഗത്തില് വിനോദ് എത്തുകയായിരുന്നു. പരിശോധനകള് നടന്നു കൊണ്ടിരിക്കെ രണ്ട് മണിക്കൂറുകള്‍കൊണ്ട് വിനോദിന്റെ ആരോഗ്യ നില വഷളാവുകയും മരണം സംഭവിക്കുകയും ആയിരുന്നു. കാര്‍ഡിയാക് അറസ്റ്റ് ഉണ്ടായി എന്നാണ് റിപ്പോര്‍ട്ട്.\nവിനോദിന്റെ ആകസ്മിക മരണത്തില് ഞെട്ടിയിരിക്കുകയാണ് നോര്‍ത്താംപ്ടണ് മലയാളികള്. കുടുംബത്തിന് എല്ലാവിധ പിന്തുണയുമായി മലയാളി സമൂഹം കൂടെയുണ്ട്.


വനിതാ ജയിലില് തടവുകാരിയെ ബലാല്‍സംഗം ചെയ്തു: പ്രതി ലിംഗമാറ്റം നടത്തിയ ട്രാന്‍സ് വുമണ് | Female prisoner sexually assaulted behind bars\nLondon, First Published 29, Oct 2020, 3:19 PM\nലൈംഗിക പീഡന കേസുകളില് പ്രതിയായ ട്രാന്‍സ് വുമണാണ് കേസിലെ പ്രതി. ഇവരെ വനിതാ സെല്ലിലായിരുന്നു അടച്ചത്. ഈ സെല്ലിലെ തടവുകാരിയെ ഇവര് ബലാല്‍സംഗം ചെയ്തതായാണ് പരാതി.\nലണ്ടന്: ട്രാന്‍സ് ജെന്‍ഡര് തടവുകാരുമായി ബന്ധപ്പെട്ട വലിയ നിയമതര്‍ക്കത്തിന് വേദിയാവുകയാണ് ഇപ്പോള് ബ്രിട്ടന്. അവിടത്തെ തടവറയില് ഒരു തടവുകാരി ബലാല്‍സംഗം ചെയ്യപ്പെട്ട സംഭവത്തിലാണ് പുതിയ ചര്‍ച്ച. വനിതാ ജയില് വാര്‍ഡില് സഹതടവുകാരിയായ ട്രാന്‍സ് വുമണ് തന്നെ ബലാല്‍സംഗം ചെയ്തു എന്നാണ് യുവതിയുടെ പരാതി. വനിതാ സെല്ലുകളില് ട്രാന്‍സ് ജെന്‍ഡറുകളെ പ്രവശിപ്പിക്കുന്നത് അവസാനിപ്പിക്കണം എന്നാവശ്യപ്പെട്ട് തടവുകാരി നല്‍കിയ പരാതിയാണ് ഗൗരവമായ ചര്‍ച്ചകള്‍ക്ക് വഴിയൊരുക്കിയത്. പുരുഷന്‍മാരുടെ സെല്ലില് ട്രാന്‍സ് ജെന്‍ഡറുകള് ലൈംഗിക പീഡനത്തിന് ഇരയാക്കപ്പെട്ട സംഭവങ്ങള് നേരത്തെയും ചര്‍ച്ചയായിരുന്നു. ഇതിനെ തുടര്‍ന്ന് ജയിലുകളില് ട്രാന്‍സ് ജെന്‍ഡറുകള്‍ക്ക് പ്രത്യേക വിഭാഗം ആരംഭിക്കുന്ന കാര്യം പരിശോധിക്കാന് സമിതിയെ നിയമിച്ചിരിക്കുകയാണ്.\nബ്രിട്ടനിലെ സറേയിലുള്ള എച്ച് എം പി ഡൗണ്‍വ്യൂ ജയിലിലെ വനിതാ സെല്ലിലാണ് പരാതിക്ക് ഇടയായ ലൈംഗിക പീഡനം നടന്നത്. ലൈംഗിക പീഡന കേസുകളില് പ്രതിയായ ട്രാന്‍സ് വുമണാണ് കേസിലെ പ്രതി. ഇവരെ വനിതാ സെല്ലിലായിരുന്നു അടച്ചത്. ഈ സെല്ലിലെ തടവുകാരിയെ ഇവര് ബലാല്‍സംഗം ചെയ്തതായാണ് പരാതി. കാഴ്ചയ്ക്ക് സ്ത്രീ ആണെങ്കിലും ഈ ട്രാന്‍സ് വുമണ് ശസ്ത്രക്രിയയിലൂടെ ലിംഗ മാറ്റം നടത്തിയതായി തടവുകാരിയുടെ പരാതിയില് പറയുന്നു. പരാതിക്കു ശേഷവും ഇവരെ വനിതാ സെല്ലില് തന്നെയാണ് താമസിപ്പിച്ചിരിക്കുന്നത്. ഇതിനെതിരെ വലിയ വിമര്‍ശനം ഉയര്‍ന്നിട്ടുണ്ട്.\nട്രാന്‍സ് ജെന്‍ഡറുകളെ ഏത് തടവറകളില് പാര്‍പ്പിക്കണമെന്ന വിഷയം നേരത്തെയും ഉയര്‍ന്നുവന്നിരുന്നു. നിലവിലെ ജയില് നിയമപ്രകാരം ട്രാന്‍സ് സ്ത്രീകളെ വനിതാ ജയിലിലാണ് താമസിപ്പിക്കുന്നത്. ഈ നിയമം പുന:പരിശോധിക്കണമെന്നാണ് ആവശ്യം. സര്‍ക്കാര് തുല്യതാ നിയമം ലംഘിച്ചതായാണ് പുതിയ സംഭവത്തില് പരാതിക്കാരിയുടെ ആരോപണം.\nഎല്ലാ ട്രാന്‍സ് സ്ത്രീകളെയും വനിതാ സെല്ലില് നിന്നും പുറത്താക്കണം എന്നതല്ല തങ്ങളുടെ ആവശ്യമെന്നും ലിംഗമാറ്റ ശസ്ത്രക്രിയ നടത്തിയ ട്രാന്‍സ് സ്ത്രീകളുടെ കാര്യത്തില് നയപരമായ തീരുമാനം ഉണ്ടാവണം എന്നാണ് കോടതിയോട് ആവശ്യപ്പട്ടതെന്നും പരാതിക്കാരിയുടെ അഭിഭാഷകയായ ടാരാ മല്‍കെയര് പറഞ്ഞു. ഈ സംഭവം ഗൗരവത്തോടെയാണ് പരിഗണിക്കുന്നതെന്നും ജയില് നിയമങ്ങളില് കാതലായ മാറ്റങ്ങള് വേണമെന്നും പ്രിസണ് ഡയരക്ടര് കെയിറ്റ് കോള്‍മാന് പറഞ്ഞു.\nLast Updated 29, Oct 2020, 3:19 PM


സൂപ്പര് ഗ്ലാമര് ലുക്കില് സാധിക വേണുഗോപാല്; സോഷ്യല് മീഡിയയില് വൈറലായി ചിത്രങ്ങള് - metromatinee.com Lifestyle Entertainment & Sports\nസിനിമാ സീരിയല് പ്രേക്ഷകര്‍ക്ക് സുപരിചിതമായ മുഖമാണ് സാധികയുടേത്. മിനിസ്‌ക്രീന് പ്രേക്ഷകരുടെ പ്രിയങ്കരിയായ സാധിക സോഷ്യല് മീഡിയയിലും സജീവ സാന്നിധ്യാമാണ്. തന്റെ ഫോട്ടോ ഷൂട്ട് ചിത്രങ്ങള് എപ്പോഴും ഇന്‍സ്റ്റാഗ്രാമില് പങ്കുവെയ്ക്കാറുള്ള സാധികയ്ക്ക് ആരാധകരും ഇന്‍സ്റ്റാഗ്രാം ഫോളോവേഴ്‌സും ഏറെയാണ്.\nതന്റെ വിശേഷങ്ങള് എല്ലാം തന്നെ പങ്കുവെയ്ക്കാറുള്ള താരം തന്റെ പുത്തന് ഗ്ലാമര് ഫോട്ടോഷൂട്ട് ചിത്രങ്ങളുമായാണ് എത്തിയിരിക്കുന്നത്. സാധിക പങ്കുവെച്ച ചിത്രങ്ങള് ആരാധകര് ഏറ്റെടുത്തതോടെ നിരവധി പേരാണ് കമന്റുമായി എത്തിയിരിക്കുന്നത്. ചിത്രം ഷെയര് ചെയ്ത് നിമിഷങ്ങള്‍ക്കുള്ളില് തന്നെ നിരവധി പേരാണ് ലൈക്കുകളും കമന്‌റുമായി എത്തിയത്.\nമേരാകിസ് മോഡലിങ് കമ്പനിക്ക് വേണ്ടി നടത്തിയ ഫോട്ടോഷൂട്ട് ചിത്രങ്ങളാണ് സാധിക പങ്കുവെച്ചിരിക്കുന്നത്. സാധികയുടെ ചിത്രങ്ങളൊക്കെ ആരാധകര് ഏറ്റെടുത്തിരിക്കുകയാണ്. കമന്റുകളിലൂടെ ആരാധകര് തങ്ങളുടെ പ്രിയം വെളിപ്പെടുത്തുന്നുണ്ട്. നേരത്തേയും സാധിക പങ്കുവെക്കുന്ന ചിത്രങ്ങളൊക്കെ സൈബറിടത്തില് തരംഗമായി മാറിയിരുന്നു. മനു ശങ്കറാണ് സാധികയുടെ ചിത്രങ്ങള് പകര്‍ത്തിയത്. ബ്‌ലിസ് ബ്യൂട്ടി സൊല്യൂഷന്‍സ് ആന്റ് മേക്കപ്പ് സ്റ്റുഡിയോ ആണ് മേക്കപ്പ്.\nRelated Topics:Photoshoot, sadhika venugopal, Social Media


ചൂണ്ടുവിരല്: സ്കൂളുകളും കോളേജുകളും തുറക്കുമ്പോൾ :\nസ്കൂളുകളും കോളേജുകളും തുറക്കുമ്പോൾ :\nകൊവിഡ് മൂലം ദീർഘകാലം അടഞ്ഞുകിടന്ന വിദ്യാഭ്യാസ സ്ഥാപനങ്ങൾ തുറന്നു പ്രർത്തിക്കുന്നതു സംബന്ധിച്ച് ശാസ്ത്ര സാഹിത്യ പരിഷത്ത് കേരള സർക്കാരിൻ്റെ പരിഗണനയ്ക്കായി സമർപ്പിച്ച നിർദ്ദേശങ്ങളുടെ പൂർണ രൂപം ചുവടെ വായിക്കാം\nകേരള ശാസ്ത്ര സാഹിത്യ പരിഷത്തിന് പറയാനുള്ളത്\nസ്കൂളുകളും കോളേജുകളും മറ്റും അടച്ചത് കുട്ടികള്‍ക്കും കുട്ടികളിലൂടെ മുതിര്‍ന്നവര്‍ക്കുമുള്ള വലിയ തോതിലുള്ള രോഗവ്യാപനം തടയാന് വേണ്ടിയായിരുന്നു. എന്നാല് കുട്ടികൾക്ക് രോഗപ്രതിരോധ ശേഷി കൂടുതലാണെന്ന് അനുഭവത്തിലൂടെ തന്നെ വ്യക്തമായിക്കഴിഞ്ഞു. അതിനാൽ വിദ്യാലയങ്ങള് തുറക്കുന്നതുമൂലം കുട്ടികൾക്ക് സാരമായ ആരോഗ്യ പ്രശ്നങ്ങൾ ഉണ്ടാകുമെന്ന് ഭയക്കേണ്ടതില്ല. മറിച്ച് വീട്ടിലുള്ള മുതിര്‍ന്നവരിലേക്ക് രോഗാണുവ്യാപനം നടന്ന് അത്യാഹിതങ്ങള് ഉണ്ടാകുന്നതേ ശ്രദ്ധിക്കേണ്ടതുള്ളൂ എന്ന് ആരോഗ്യവിദഗ്ധര് പറയുന്നു.\nഎന്നാല് ഇതിനകം 18 വയസ്സിന് മുകലിലുള്ള 90 ശതമാനം പേര്‍ക്കും ഒരു ഡോസ് വാക്സിനെങ്കിലും കിട്ടിക്കഴിഞ്ഞു. രോഗബാധിതരുടെ എണ്ണവും ആശുപത്രി പ്രവേശനനിരക്കും കുറഞ്ഞു വരികയാണ്. കൂടാതെ വിദ്യാഭ്യാസ സ്ഥാപനങ്ങൾ ദീർഘകാലം അടച്ചിട്ടതു മൂലം കുട്ടികളിലുണ്ടായ സാമൂഹിക-വികാസ - മാനസികാരോഗ്യ പ്രശ്നങ്ങൾ ഏറെയാണ്. അവ പരിഹരിക്കണമെങ്കില് വിദ്യാഭ്യാസ സ്ഥാപനങ്ങൾ തുറന്നു പ്രവര്‍ത്തിക്കുക തന്നെ വേണം. ആ നിലക്ക് സുരക്ഷാ മാനദണ്ഡങ്ങള് പാലിച്ച് സ്കൂളുകളും കോളേജുകളും ഘട്ടംഘട്ടമായി തുറക്കാനുള്ള സര്‍ക്കാര് തീരുമാനത്തെ കേരള ശാസ്ത്രസാഹിത്യ പരിഷത്ത് പൊതുവില് സ്വാഗതം ചെയ്യുന്നു.\nചെറിയ കുട്ടികള്‍ക്കാണ് രോഗപ്രതിരോധശേഷി താരതമ്യേന കൂടുതല്. അതിനാല് പ്രൈമറി ക്ലാസുകള് തുറക്കാനുള്ള തീരുമാനത്തെ ഭയാങ്കയോടെ കാണേണ്ടതില്ല. എന്നാല് കൊച്ചുകുട്ടികളുടെ കാര്യത്തിലാവുമ്പോള് മാതാപിതാക്കള് സ്വാഭാവികമായും ഉത്കണ്ഠപ്പെടും. അവര് ആരോഗ്യസുരക്ഷാ മാനദണ്ഡങ്ങൾ പാലിക്കുമോ എന്ന സംശയമാണ് അതിനു പിന്നില്. വേണ്ട രീതിയില് മനസ്സിലാക്കി കൊടുത്താല് കൊച്ചുകുട്ടികള് മുതിര്‍ന്നവരേക്കാള് നന്നായി കാര്യങ്ങള് ഏറ്റെടുക്കും എന്നതാണ് വസ്തുത. കോളേജ് വിദ്യാര്‍ഥികളും സാഹചര്യം മനസ്സിലാക്കി പെരുമാറും എന്നുതന്നെ പ്രതീക്ഷിക്കണം. എന്നാല് അതിനുള്ള ഒരുക്കങ്ങള് സമയബന്ധിതമായും ഫലപ്രദമായും നടക്കണം. ഇക്കാര്യം രക്ഷാകര്‍ത്താക്കളെയും പൊതുസമൂഹത്തെയും ശരിയാംവിധം ബോധ്യപ്പെടുത്തുകയും വേണം. ഇപ്പോള് പ്രഖ്യാപിച്ച തീയതികള്‍ക്കുള്ളില് ഇതൊക്കെ നടക്കണമെങ്കില് വിവിധ സര്‍ക്കാര് വകുപ്പുകളെയും പൊതുസമൂഹത്തെയും ഏകോപിപ്പിച്ച് പ്രവര്‍ത്തിക്കേണ്ടതുണ്ട്. സ്കൂളുകളിലും കോളേജുകളിലും ഉള്ള ഒഴിവുകള് നികത്തുന്നതിനുള്ള നടപടികളും കൈക്കൊള്ളണം. ഇത്തരം കാര്യങ്ങളില് കേരള ശാസ്ത്രസാഹിത്യ പരിഷത്തിനുള്ള ഉത്കണ്ഠ രേഖപ്പെടുത്തുന്നതോടൊപ്പം ഏതാനും നിര്‍ദേശങ്ങള് സര്‍ക്കാരിനു മുമ്പില് സമര്‍പ്പിക്കുന്നു.\nസ്കൂളിലേക്കും കോളേജിലേക്കും വരുമ്പോഴും സ്ഥാപനത്തില് വെച്ചും തിരിച്ച് പോകുമ്പോഴും വീട്ടിലെത്തിക്കഴിഞ്ഞാലും ഹോസ്റ്റലില് കഴിയുമ്പോഴും കാന്റീനിലും കുട്ടികള് പാലിക്കേണ്ട സുരക്ഷാ മാനദണ്ഡങ്ങള് ഉടന് രൂപീകരിക്കുകയും പരസ്യപ്പെടുത്തുകയും വേണം\nകുട്ടികള് നിശ്ചിത സ്പെസിഫിക്കേഷനുള്ളതും പ്രായത്തിന് അനുയോജ്യമായതുമായ മാസ്കുകള് യാത്രക്കിടയിലും വിദ്യാലയങ്ങളിലും ധരിക്കേണ്ടതുണ്ട്. ഓരോ കുട്ടിക്കും ഇരട്ട ലെയറുള്ള നാലഞ്ച് കോട്ടൺ മാസ്ക് വേണ്ടി വരും. ഒരു ദിവസം ഒരു മാസ്ക് എന്ന രീതി സ്വീകരിക്കാം. കഴുകി ഉപയോഗിക്കാവുന്നതായിരിക്കണം. കോളേജ്, ഉപജില്ല / ബി ആർ സി / പഞ്ചായത്ത് തലങ്ങളിൽ മാസ്ക് നിർമിച്ച് എത്തിക്കുന്നതിനെക്കുറിച്ച് ആലോചിക്കാം. പഠിക്കുന്ന കുട്ടികളുടെ വീടുകളിൽ മാസ്ക് എത്തിക്കുന്നതിന് തദ്ദേശ സ്വയംഭരണ സ്ഥാപനങ്ങൾക്ക് നേതൃത്വപരമായ പങ്കുവഹിക്കാനാകും.\nവിദ്യാഭ്യാസ സ്ഥാപനങ്ങളില് എത്തിക്കഴിഞ്ഞാല് കൈകള് സാനിറ്റൈസ് ചെയ്യണം. ഇത് ഇടവേളകളിലും വേണ്ടിവരും. ഇതിനുള്ള സോപ്പും വെള്ളവും മതിയായ എണ്ണം ടാപ്പും ഒരുക്കണം.\nദീർഘകാലം അടഞ്ഞു കിടന്നതിനാൽ സ്കൂളുകളിലും കോളേജുകളിലും സമ്പൂർണമായ ശുചീകരണം നടത്തണം.\nകാറ്റും വെളിച്ചവും കടക്കത്തക്ക രീതിയിലുള്ള ക്രമീകരണം ഉണ്ടെന്ന് ഉറപ്പാക്കണം.\nസാധ്യമാണെങ്കിൽ മരച്ചുവടുകളും തുറസ്സായ തണലിടങ്ങളും ക്ലാസ് നടത്തിപ്പിനായി ക്രമീകരിക്കാം.\nഓരോ കുട്ടിയെയും സംബന്ധിച്ചുമുള്ള വിവരങ്ങൾ കഴിവതും മുന്‍കൂട്ടി ശേഖരിക്കണം\nകുട്ടിയുടെ ആരോഗ്യനില, നിലവിലുള്ള രോഗങ്ങൾ, വീട്ടിലെ അംഗങ്ങൾ, അവരുടെ പ്രായം, രോഗാവസ്ഥ, വാക്സിനേഷന് നില, ഡോസുകളുടെ എണ്ണം, എത്ര ദിവസം മുണ്പ് വാക്സിനേഷന് എടുത്തു എന്ന വിവരം, സ്കൂളിലേക്കുള്ള ദൂരം, താമസിക്കുന്ന വാർഡ്, പ്രദേശം എന്നിവ ശേഖരിക്കുന്നത് തീരുമാനങ്ങൾ എടുക്കാൻ സഹായകമാകും.\nഗുരുതരമായ രോഗങ്ങൾ ഉള്ള കുട്ടികൾ തുടക്കത്തിൽ വരാതിരിക്കുകയാണ് നല്ലത്.\nഭിന്നശേഷിക്കാരായ കുട്ടികൾക്ക് കൂടുതൽ പരിചരണം ആവശ്യമുള്ളതിനാൽ പിന്നീട് പരിഗണിച്ചാൽ മതിയാകും.\nവീടുകളിൽ ഗുരുതരമായ രോഗമുള്ളവർ, പ്രായാധിക്യമുള്ളവർ എന്നിവരുണ്ടെങ്കിലും ആ വീടുകളിലെ വിദ്യാർഥികൾ സ്ഥാപനത്തിലേക്ക് വരുന്നത് സർക്കാർ നിർദേശിക്കുന്ന മാനദണ്ഡപ്രകാരമായിരിക്കണം.\nകോവിഡ് ബാധിച്ച അവസ്ഥയിലുള്ള രക്ഷിതാക്കളുടെ മക്കൾ നിശ്ചിത സുരക്ഷാകാലം കഴിഞ്ഞതിന് ശേഷം വിദ്യാഭ്യാസ സ്ഥാപനങ്ങളിൽ എത്തിയാൽ മതിയാകും.\nസ്കൂൾ / കോളജ് വാഹനങ്ങളിൽ വരുന്ന കുട്ടികളുടെ കാര്യത്തിലും നിയന്ത്രണം വേണ്ടിവരും. നടന്നെത്താവുന്ന ദൂരത്തിലുള്ളവർക്കും സ്വന്തം നിലയിൽ രക്ഷിതാക്കൾക്ക് എത്തിക്കാൻ കഴിയുന്നവര്‍ക്കും ആദ്യ പരിഗണന നല്‍കാം.\nഎല്ലാ അധ്യാപക -അനധ്യാപക ജീവനക്കാരും വാഹനങ്ങളിലെ തൊഴിലാളികളും കാന്റിന് ജീവനക്കാരും വാക്സിൻ എടുത്തവരാണെന്ന് ഉറപ്പു വരുത്തണം. ഗുരുതരമായ രോഗമുള്ളവരുടെ വിവരം ശേഖരിക്കുകയും ആരോഗ്യ വകുപ്പിന്റെ നിർദേശാനുസരണം അവരുടെ പ്രവർത്തനം നിശ്ചയിക്കുകയും വേണം.കുട്ടികളുടെ വിവരം ശേഖരിക്കുന്നതു പോലെ ജീവനക്കാരുടെയും പാചകത്തൊഴിലാളികളടക്കമുള്ളവരുടെയും വിവരം ശേഖരിക്കേണ്ടതാണ്\nകോളേജ് വിദ്യാര്‍ഥികള്‍ക്ക് കോളേജ് കേന്ദ്രീകരിച്ചുതന്നെ വാക്സിന് നല്‍കാനുള്ള സംവിധാനം ഉണ്ടാക്കാം.\nഎയ്ഡഡ്, സെൽഫ് ഫിനാൻസിംഗ് സ്ഥാപനങ്ങളിലെ അധ്യാപകർ /അനധ്യാപകർ / വിദ്യാർഥികൾ എന്നിവർക്ക് ലഭിച്ച വാക്സിൻ കണക്കുകൾ ലഭ്യമാക്കാൻ വേണ്ട നടപടികൾ സ്വീകരിക്കണം. ഗസ്റ്റ് ടീച്ചേഴ്സിനെ കൂടി വാക്സിൻ ഡ്രൈവിൽ ഉൾപ്പെടുത്താനുള്ള നടപടികളും സ്വീകരിക്കണം\nകുട്ടികളുടെ എണ്ണം പല വിദ്യാലയങ്ങളിലും ഒരുപോലെയല്ല. നൂറിൽ താഴെ കുട്ടികളുള്ള സ്ഥാപനം മുതൽ ആയിരത്തിനു മുകളിൽ കുട്ടികൾ പഠിക്കുന്ന സ്കൂളുകൾ വരെയുണ്ട്. ഒരു ക്ലാസിൽ അനുവദനീയമായ എണ്ണം എത്രയെന്ന് പ്രഖ്യാപിച്ചാൽ അത് പാലിച്ച് കുട്ടികളെ പ്രവേശിപ്പിക്കാൻ വിദ്യാലയങ്ങൾക്ക് അനുമതി നൽകണം.\nഎല്ലാവരും എല്ലാ ദിവസവും വരാന് പറ്റും വിധം കുട്ടികളുടെ എണ്ണം കുറവുള്ള സ്ഥാപനങ്ങളിൽ അതിനുള്ള അനുമതി നല്‍കാം.\nഅല്ലാത്ത സ്ഥലങ്ങളില് കുട്ടികളെ ബാച്ചുകളാക്കി തിരിച്ച് ദിവസങ്ങള് തീരുമാനിക്കണം. ഇടവിട്ട ദിവസങ്ങള്, ഷിഫ്റ്റ് രീതി എന്നിവയൊക്കെ ആവാം. കൊവിഡ് ബാധയുടെ സുരക്ഷാ കാലവുമായി ബന്ധപ്പെടുത്തിയും ക്രമം നിശ്ചയിക്കാവുന്നതാണ്.\nപ്രവൃത്തി മണിക്കൂറിൻ്റെ കാര്യത്തിലും തുടക്കത്തിൽ അയവുള്ള സമീപനം സ്വീകരിക്കാം.\nഷിഫ്റ്റ് രീതി സ്വീകരിക്കുന്നവർ ക്ലാസ് ശുചീകരണം ഓരോ തവണയും നടത്തണം\n14 ദിവസം തുടർച്ചയായി ഒരു സംഘം കുട്ടികൾ വരുന്ന രീതിയും പരിഗണിക്കാം. തുടർന്ന് അടുത്ത 14 ദിവസം അടുത്ത സംഘം. ഏതെങ്കിലും കാരണവശാൽ സമ്പർക്കത്തിലൂടെ രോഗബാധയുണ്ടായിൽ വീട്ടിൽ കഴിയുന്ന 14 ദിവസം കൊണ്ട് അതിൽ നിന്ന് സുഖം പ്രാപിക്കാനും വ്യാപനം തടയാനും കഴിയുമെന്നതാണ് ഇതിന്റെ മെച്ചം.\nഒന്നിലധികം മാധ്യമങ്ങളിൽ ബോധനം നടത്തുന്ന സ്ഥാപനങ്ങൾ ഏതെങ്കിലും വിഭാഗത്തിന് അർഹമായ പരിഗണന കൊടുക്കാത്ത അവസ്ഥ പാടില്ല.\nപൊതുനിര്‍ദേശങ്ങള് പാലിച്ച് ഉചിതമായ രീതി പരീക്ഷിക്കാന് വിദ്യാഭ്യാസ സ്ഥാപനങ്ങളെ അനുവദിക്കാം.\nകുട്ടി വീട്ടിലിരുന്നാണോ സ്ഥാപനത്തില് വന്നാണോ പഠിക്കുന്നത് എന്ന കാര്യത്തില് രക്ഷിതാവിന് തീരുമാനമെടുക്കാം.\nലാബ്, പ്രോജക്ട് എന്നിവയ്ക്ക് കൂടുതൽ പ്രാധാന്യം നൽകാം.\nസാമൂഹ്യ അകലം പാലിക്കല്\nഒരു ക്ലാസിൽ മുറിയുടെ വലുപ്പം പരിഗണിച്ച് നിശ്ചിത സാമൂഹിക അകലം (മുൻ, പിൻ, വശങ്ങളിലേക്ക് എത്ര മീറ്റർ അകലം) പാലിച്ച് എത്ര കുട്ടികൾ വരെയാകാം എന്ന് തീരുമാനിക്കണം. ഇങ്ങനെ ഓരോ ക്ലാസിലും എത്രയെന്ന് നിശ്ചയിച്ച് മൊത്തത്തില് പ്രവേശിപ്പിക്കാവുന്ന കുട്ടികളുടെ എണ്ണം തീരുമാനിക്കണം.\nസ്കൂള്, കോളേജ് വാഹനങ്ങളിലും സാമൂഹ്യ അകലം ഉറപ്പാക്കുകയും വായുപ്രവാഹം ഉറപ്പുവരുത്തുകയും വേണം.\nകുട്ടികൾ കൂട്ടം കൂടുന്ന സന്ദർഭങ്ങൾ കഴിവതും ഒഴിവാക്കണം. അസംബ്ലി പോലുള്ള ചടങ്ങുകളും സമ്മേളനങ്ങളും ഈ ഘട്ടത്തില് പാടില്ല. കോളേജുകളില് കുട്ടികള് കൂട്ടംകൂടുന്നതില് നിയന്ത്രണങ്ങള് ഏര്‍പ്പെടുത്തണം.\nപോഷകാഹാരം ഉറപ്പു വരുത്തുന്നതിന് സഹായകമാണ് സ്കൂൾ ഉച്ചഭക്ഷണ പരിപാടി. സ്കൂളിൽ തന്നെ പല വിതരണസ്ഥാനങ്ങൾ നിശ്ചയിച്ച് വ്യത്യസ്ത സമയങ്ങളിലായി കുട്ടികൾ കൂട്ടം കൂടാത്ത വിധം വിതരണം ക്രമീകരിക്കണം.\nകുടിവെള്ള വിതരണം, ശുചിമുറികൾ, മൂത്രപ്പുര എന്നിവയുടെ ഉപയോഗം എന്നിവയിൽ ആരോഗ്യ മനദണ്ഡങ്ങൾ പാലിക്കണം\nശീതീകരിച്ച മുറികളിലും ക്ലാസുകൾ നടത്തരുത്.\nകുട്ടികളുമായി ഇടപഴകുന്നവരാണ് അധ്യാപകർ. സഹപ്രവർത്തകരുമായി ഒന്നിച്ചുള്ള ഭക്ഷണം കഴിക്കൽ, ചർച്ച, മീറ്റിംഗ് എന്നിവയിൽ ആരോഗ്യ സുരക്ഷാ മാനദണ്ഡങ്ങൾ പാലിക്കണം\nഹോസ്റ്റലുകളിൽ താമസിക്കുന്ന കുട്ടികൾക്ക് പ്രവേശനം അനുവദിക്കാവുന്നതാണ്. ഇവർ വീടുകളിലേക്ക് പോകുന്നതിന് മാനദണ്ഡങ്ങൾ നിശ്ചയിക്കണം. രോഗബാധയുണ്ടായാൽ അവരെ വീടുകളിലേക്ക് വിടാതെ ഹോസ്റ്റലുകളിൽ തന്നെ പരിചരിക്കാനുള്ള സംവിധാനം ഒരുക്കുകയും വേണം.\nജലദോഷം, പനി, ഛർദി, വയറിളക്കം, വയറുവേദന, ചുണ്ടും വായും ചുവക്കൽ എന്നിവ കണ്ടാൽ ഭയപ്പെടാതെ ആരോഗ്യ പ്രവർത്തകരുടെ നിർദേശാനുസരണം പ്രവർത്തിക്കണം.\nകുട്ടികളും ജീവനക്കാരും അല്ലാത്തവർ സ്ഥാപനം സന്ദർശിക്കുന്നത് നിരുത്സാഹപ്പെടുത്തണം. വാക്സിനേഷൻ എടുത്തവരും ഗുരുതരമായ രോഗങ്ങൾ ഇല്ലാത്തവരുമായ പി.ടി.എ. ഭാരവാഹികൾക്കു മാത്രമേ നിയന്ത്രണ വിധേയമായി പ്രവേശനം അനുവദിക്കാവൂ.\nക്ലാസ് പി.ടി.എ യോഗങ്ങളും മറ്റും ഓൺലൈനായിത്തന്നെ തുടരണം.\nകുട്ടികളെ കൊണ്ടാക്കാനും തിരികെ കൊണ്ടുപോകാനുമായി വരുന്ന രക്ഷിതാക്കൾ സ്ഥാപനത്തിനുള്ളിൽ പ്രവേശിക്കാതിരിക്കുന്നതിനും കൂട്ടം കൂടാതിരിക്കുന്നതിനും ക്രമീകരണം ഉണ്ടാക്കണം.\nആരോഗ്യസുരക്ഷാ കാര്യങ്ങള് സംബന്ധിച്ച് സ്കൂള് തുറക്കുന്നതിനു മുമ്പുതന്നെ അധ്യാപകര്, ഇതരജീവനക്കാര്, രക്ഷിതാക്കള്, കുട്ടികള് എന്നിവര്‍ക്ക് ആരോഗ്യവകുപ്പിന്റെ നേതൃത്വത്തില് ക്ലാസുകള് നല്‍കണം.\nപഞ്ചായത്ത് തല മോണിറ്ററിംഗ് സമിതികൾ രൂപപ്പെടുത്തണം.\nകഴിഞ്ഞ ഒന്നര വര്‍ഷത്തോളമായി സ്കൂളുകള് അടഞ്ഞു കിടക്കുകയാണ്. വിക്റ്റേഴ്സ് ചാനല് വഴിയുള്ള ഡിജിറ്റല് ക്ലാസും സായാഹ്നങ്ങളില് അതത് അധ്യാപകര് നടത്തുന്ന ഓണ്‍ലൈന് ക്ലാസ്സുമാണ് കുട്ടികള്‍ക്ക് കിട്ടിക്കൊണ്ടിരുന്നത്. ഉപകരണങ്ങളുടെ അഭാവം, റേഞ്ചിന്റെ കുറവ്, ഗാര്‍ഹിക പിന്തുണയിലെ ഏറ്റക്കുറച്ചില്, ഡിജിറ്റല് രീതിയുടെ പരിമിതി തുടങ്ങിയവ മൂലം ഇതിന്റെ ഫലപ്രാപ്തിയില് കുറവുകള് ഉണ്ടായിട്ടുണ്ട്. സമൂഹത്തിലെ പിന്നാക്ക കുടുംബങ്ങളിലെ കുട്ടികള്‍ക്കാണ് ഏറെ നഷ്ടം സംഭവിച്ചിട്ടുള്ളത്. അതേസമയം, ഇതരസംസ്ഥാനങ്ങളെ അപേക്ഷിച്ച് കേരളത്തില് സ്ഥിതി താരതമ്യേന മെച്ചമായിരുന്നു താനും. അക്കാദമികമായ മുന്നൊരുക്കങ്ങള് കൃത്യമാവണമെങ്കില് കഴിഞ്ഞ ഒന്നരവര്‍ഷം കൊണ്ട് കുട്ടികള്‍ക്ക് നഷ്ടപ്പെട്ടതെന്ത് എന്നത് സംബന്ധിച്ച വ്യക്തമായ തിരിച്ചറിവ് ഉണ്ടാവണം.\nസ്കൂള് എന്നത് അറിവ് നേടാനുള്ള ഇടം മാത്രമല്ല. സ്കൂളിലെ കൂട്ടായ്മയും പരസ്പരമുള്ള ആശയക്കൈമാറ്റങ്ങളും പഠനാന്തരീക്ഷവും വിവിധ പ്രവര്‍ത്തനങ്ങളും ഒക്കെ ചേര്‍ന്നാണ് കുട്ടികളുടെ വ്യക്തിത്വം രൂപപ്പെടുത്തിയിരുന്നത്. ഈ അനുഭവം നഷ്ടമാവുകയും വീട്ടിനകത്ത് തന്നെ മാസങ്ങളോളം കഴിയേണ്ടി വരികയും ചെയ്തപ്പോള് കുട്ടികള്‍ക്ക് പല മേഖലകളിലും ഏറ്റക്കുറച്ചിലുകളോടെ നഷ്ടങ്ങള് സംഭവിച്ചിട്ടുണ്ട്. കേരളത്തിലും ലോകമെമ്പാടും നടന്നിട്ടുള്ള പഠനങ്ങള് ഇക്കാര്യം ശരിവെക്കുന്നു.\nഎല്ലാവര്‍ക്കും തന്നെ ശാരീരിക വ്യായാമത്തില് കുറവുണ്ടായി. ജീവിതശൈലിയില് മാറ്റങ്ങള് വന്നു. ദിനചര്യയുടെ താളം തെറ്റി. ആശയവിനിമയത്തിനുള്ള അവസരം കുറഞ്ഞു. പലരിലും വൈകാരിക പ്രകടനത്തില് വ്യതിയാനമുണ്ടായി. ചിലര്‍ക്ക് ഭയവും അനിശ്ചിതത്വവും അനുഭവപ്പെട്ടു. എല്ലാവര്‍ക്കും തന്നെ സാമൂഹിക ശേഷികളില് കുറവുണ്ടായി. ഡിജിറ്റല് ഉപകരണങ്ങളുടെ വര്‍ധിച്ച ഉപയോഗം ശാരീരികവും ശീലപരവുമായ പല പ്രശ്നങ്ങള്‍ക്കും ഇടയാക്കി.\nഓണ്‍ലൈന് രീതിയിലുള്ള പഠനസൗകര്യം ഏര്‍പ്പെടുത്താന് കൂട്ടായ ശ്രമങ്ങള് നടന്നെങ്കിലും ആശയരൂപീകരണത്തില് വലിയ കുറവുണ്ടായി. പഠനത്തില് പ്രധാനമായ മുന്നറിവില് നല്ല തോതിലുള്ള ചോര്‍ച്ച സംഭവിച്ചു. പഠിക്കുന്ന കാര്യങ്ങള് തമ്മിലുള്ള പരസ്പരബന്ധം മനസ്സിലാക്കുന്നതില് പലര്‍ക്കും പ്രയാസം നേരിട്ടു. പ്രായോഗികമായ പല അനുഭവങ്ങളും കിട്ടാത്ത നില ഉണ്ടായി.\nവായന, സര്‍ഗാത്മകമായ ആവിഷ്കാരം, സംഘപ്രവര്‍ത്തനം എന്നിവയിലും പുതിയ സാഹചര്യം ഇടിവുണ്ടാക്കി. സ്കൂളില് നിന്നും കിട്ടിയിരുന്ന കൂട്ടായ്മ, സ്നേഹം, അംഗീകാരം, പ്രോത്സാഹനം എന്നിവയും ഇല്ലാതായി.\nസ്കൂള് അനുഭവം ഒരിക്കലും കിട്ടാത്തവരും അധ്യാപകരെ നേരില് കാണാത്തവരും കൂട്ടത്തില് ഉണ്ട്.\nസ്കൂള് തുറന്നാലും വളരെപ്പെട്ടെന്ന് പൂര്‍വസ്ഥിതിയിലേക്ക് എത്താനാവില്ല എന്ന് തീര്‍ച്ചയാണ്. ആരോഗ്യ സുരക്ഷയെ മുന്‍നിര്‍ത്തി പല നിയന്ത്രണങ്ങളും ഏര്‍പ്പെടുത്തേണ്ടതായി വരും. ഇതുകൂടാതെ സ്കൂള്, ഓണ്‍ലൈന് അനുഭവങ്ങളുടെ സങ്കരണം എന്നതും കുട്ടികളെയും അധ്യാപകരെയും സംബന്ധിച്ച് പുതിയ ഒന്നാണ്. ‘നോര്‍മല്’ ആയ ഒരു കാലത്തേക്കു വേണ്ടി തയ്യാറാക്കിയ കരിക്കുലത്തില് പല മാറ്റങ്ങളും വരുത്തണം. പഠനം, പരീക്ഷ, ഗൃഹപാഠം, രക്ഷാകര്‍ത്തൃപിന്തുണ തുടങ്ങിയവയിലും ഒട്ടേറെ പുതുക്കലുകള് ആവശ്യമായി വരും. ഓണ്‍ലൈന് രീതികള് ഉപയോഗിക്കുന്നതിന് ഉണ്ടായി വന്നിട്ടുള്ള പുതിയ സൗകര്യങ്ങളും കുട്ടികള്‍ക്കും രക്ഷിതാക്കള്‍ക്കും ഈ അടച്ചിടല് കാലത്ത് അക്കാര്യത്തില് ലഭിച്ചിട്ടുള്ള പരിചയവും ഒരു നേട്ടമായി കണ്ടുകൊണ്ടുള്ള പുനരാലോചനകളാണ് നടക്കേണ്ടത്.\nവ്യക്തിത്വവികാസത്തില് ഉണ്ടായിട്ടുള്ള നഷ്ടങ്ങളും അക്കാദമിക കാര്യങ്ങളില് ഉണ്ടായിട്ടുള്ള പോരായ്മകളും പരിഗണിച്ചു കൊണ്ടുള്ള ഒരു പൊതുസമീപനം രൂപപ്പെടുത്തി വേണം മുന്നോട്ടു പോകാന്.\nആദ്യ ദിവസങ്ങള് - മഞ്ഞുരുക്കല്\nഒന്നര വർഷത്തെ ഇടവേളക്കു ശേഷം സ്കൂൾ തുറക്കുകയാണ്. സാമൂഹികാകലം പാലിച്ചുള്ള വിപുലമായ പ്രവേശനോത്സവം സമൂഹം ഏറ്റെടുക്കണം. കുട്ടികൾക്ക് പ്രതീക്ഷ നൽകുന്നതിന് പ്രാധാന്യം നൽകണം. പ്രതിസന്ധിയെ അതിജീവിക്കുന്നതിൽ ശാസ്ത്രത്തിന്റെ സഹായത്തോടെ മനുഷ്യസമൂഹം കൈവരിച്ച നേട്ടത്തെ ഉൾക്കൊള്ളാനുള്ള അവസരം കൂടിയായി ഇത് മാറണം.\nപാട്ടുപാടിയും കഥകള് പറഞ്ഞും ചിത്രങ്ങള് വരച്ചും ഒന്നാം ദിവസം ആഹ്ലാദകരമാക്കണം. ഇതിനിടയില് സ്കൂളില് പാലിക്കേണ്ട സുരക്ഷാ കാര്യങ്ങള് ശ്രദ്ധയില് പെടുത്തുകയും എന്തുകൊണ്ട് നാം അവ പാലിക്കണമെന്ന് ബോധ്യപ്പെടുത്തുകയും വേണം. കുട്ടികളുടെ ഭയാശങ്കകൾ പരിഹരിക്കുന്നതിനുള്ള നടപടികൾ വേണം. താനൊറ്റക്കല്ല സമൂഹം ഒപ്പമുണ്ട് എന്ന ധാരണ ഓരോ കുട്ടിയാലും രൂപപ്പെടുത്തണം\nകുട്ടികൾക്ക് നഷ്ടപ്പെട്ടത് ചങ്ങാത്തമാണ്. നാലഞ്ചു കുട്ടികളെ ഉൾപ്പെടുത്തി രക്ഷിതാക്കളുടെ സഹകരണത്തോടെ ചങ്ങാത്തക്കുട്ടങ്ങൾ രൂപീകരിക്കണം. അവര് തമ്മിലുള്ള ആശയവിനിമയത്തെ പ്രോത്സാഹിപ്പിക്കണം.\nതുടര്‍ന്നുള്ള ഒരാഴ്ചക്കാലം - വികാസനഷ്ടങ്ങള് നികത്തല്\nശാരീരിക വ്യായാമം, വൈകാരിക സംതുലനം, സാമൂഹ്യ ഇടപെടല്, ആശയവിനിമയം, സര്‍ഗാത്മക പ്രകടനം, ആത്മവിശ്വാസം എന്നിവ ലക്ഷ്യമാക്കിയുള്ള സ്വതന്ത്രമായ പ്രവര്‍ത്തനങ്ങള്‍ക്ക് ഊന്നല് നല്‍കി വേണം ആദ്യത്തെ ഒരാഴ്ച പിന്നിടാന്. വായന പ്രോത്സാഹിപ്പിക്കാന് വായനാ സാമഗ്രികള് ലഭ്യമാക്കല്, പത്രവായന തിരിച്ചുപിടിക്കല്, കോവിഡ് സംബന്ധിച്ച ശാസ്ത്രീയമായ അറിവുകള് രൂപപ്പെടുത്തല് എന്നിവയ്ക്ക് ഈ ഘട്ടത്തില് തുടക്കമിടാം. രക്ഷിതാക്കളുടെ സഹായത്തോടെ നടത്താവുന്ന ലഘുവായ നിരീക്ഷണങ്ങള്, നിര്‍മാണങ്ങള്, പരീക്ഷണങ്ങള് എന്നിവ വഴി പഠനത്തോട് താത്പര്യം വളര്‍ത്തിയെടുക്കാന് ശ്രമിക്കണം. ഇക്കാലത്ത് പോരായ്മകള് എടുത്തു പറയാതെ പ്രോത്സാഹനങ്ങള് നല്‍കുന്നതിനായിരിക്കണം അധ്യാപകശ്രദ്ധ. ശീലങ്ങളിലും ജീവിതശൈലിയിലും വന്നിട്ടുള്ള ശൈഥില്യങ്ങള് പരിഹരിക്കാനും ഇക്കാലത്ത് രക്ഷിതാക്കളുടെ പിന്തുണയോടെ ശ്രമിക്കാം.\nസിലബസിലെ മുഴുവന് കാര്യങ്ങളും പഠിപ്പിക്കാനുള്ള സമയം ഇനിയില്ല എന്നതിനാല് ചില ഫോക്കസ് ഏരിയകള് തെരഞ്ഞെടുത്ത് പഠിപ്പിക്കുകയാവും ഉചിതം. തുടര്‍പഠനത്തെ കാര്യമായി ബാധിക്കുന്ന ഭാഗങ്ങള്‍ക്ക് ഊന്നല് നല്‍കാം. ഒപ്പം മുന്നറിവുകളില് വന്നിട്ടുള്ള ശോഷണം പരിഹരിക്കാനും ശ്രമിക്കാം. ഭാഷാവിഷയങ്ങളില് പാഠപുസ്തകത്തെ അധികമായി ആശ്രയിക്കാതെ, ശേഷികളില് ഊന്നിയുള്ള പഠനത്തിന് അവസരമൊരുക്കാം. പ്രായോഗിക പ്രവര്‍ത്തനങ്ങളും അകലം പാലിച്ചുള്ള സംഘപ്രവര്‍ത്തനങ്ങളും സ്കൂളിലും മറ്റുള്ളവ, ഓണ്‍ലൈന് രീതിയില് വീട്ടില് വെച്ചും പഠിക്കുക എന്ന തരംതിരിവ് ഉണ്ടാക്കാം. വീട്ടില് നടക്കുന്ന പ്രവര്‍ത്തനങ്ങളില് രക്ഷാകര്‍ത്താവിന്റെ ഗുണാത്മക പങ്കാളിത്തം ഉറപ്പാക്കുന്നതിനും ശ്രമിക്കാം.\nഇത്തരത്തില് അയവുള്ള ഒരു സമീപനവുമായി മുന്നോട്ടു പോകുന്നതില് വിലയിരുത്തല് പ്രക്രിയ ഒരുതരത്തിലും തടസ്സം സൃഷ്ടിക്കരുത്. വാര്‍ഷിക പരീക്ഷ, ടേം പരീക്ഷ എന്നിവ ഒഴിവാക്കുകയും തുടര്‍വിലയിരുത്തല് ഫലപ്രദമാക്കുകയും ചെയ്യുന്നത് നന്നായിരിക്കും. തുടര്‍വിലയിരുത്തലിലൂടെ പഠനപിന്തുണ ആവശ്യമുള്ള മേഖല തിരിച്ചറിയാനും സഹായം ലഭ്യമാക്കാനും കഴിഞ്ഞാല് അത് കുട്ടിയുടെ മുന്നോട്ടുപോക്കിനും ആത്മവിശ്വാസ വികസനത്തിനും സഹായകമാവും.\nസാമൂഹിക അകലം പാലിക്കേണ്ടതിനാല് സ്കൂള് തലത്തില് കുട്ടികളുടെ എണ്ണം ക്രമീകരിക്കേണ്ടി വരും. ഒരു ക്ലാസില് കുട്ടികള് നന്നെ കുറവാണെങ്കില് അത്തരം വിദ്യാലയങ്ങളില് മുഴുവന് കുട്ടികളും വരുന്നതില് പ്രശ്നമില്ല. ക്വാറന്റയിന് സാഹചര്യവും കുട്ടികളുടെ ഹാജരിനെ നിര്‍ണയിക്കും. ചിലപ്പോള് ചില ക്ലാസുകള് കുറച്ചു ദിവസത്തേക്ക് നിര്‍ത്തിവെക്കേണ്ടതായും വരും. ഇത്തരമൊരു സാഹചര്യം മുന്‍കൂട്ടി കാണാമെന്നതിനാല് വിക്റ്റേഴ്സ് ചാനല് വഴി ദിവസേനയുള്ള സംപ്രേക്ഷണം തുടരാവുന്നതാണ്. സ്കൂളില് അതത് ദിവസങ്ങളില് വരാത്തവര്‍ക്കു വേണ്ടിയുള്ള ഓണ്‍ലൈന് പിന്തുണയും കുറച്ചു കാലത്തേക്ക് അധ്യാപകര്‍ക്ക് തുടരേണ്ടിവരും.\nസ്കൂളിലെ ക്ലാസുകളിൽ ഒരുക്കുന്ന പഠനാനുഭവങ്ങൾ\nസാങ്കേതിക സംവിധാനങ്ങളുപയോഗിച്ച് സംപ്രേഷണം ചെയ്യുന്നതിന് ക്രമീകരണം ഉണ്ടാകണം. വിനിമയ രീതി അതനുസരിച്ച് പാകപ്പെടുത്തണം\nസ്കൂളിലെത്താൻ പറ്റാത്തവർക്ക് വീട്ടിലിരുന്ന് കാണാം.\nസഹപാഠികൾ, അധ്യാപകർ എന്നിവരുമായി സംവദിക്കാനും ഇത് അവസരമൊരുക്കും\nഒട്ടേറെ മുന്നൊരുക്കം വിദ്യാഭ്യാസ വകുപ്പിന്റെയും മറ്റും നേതൃത്വത്തില് നടന്നാലേ ഇത്തരമൊരു പദ്ധതി സമയബന്ധിതമായും വിജയകരമായും നടപ്പിലാക്കാനാവൂ. അവ എന്തൊക്കെയെന്നു നോക്കാം.\nപഠനം, വിലയിരുത്തല്, അധ്യാപക പിന്തുണ, വിദ്യാര്‍ഥി പിന്തുണ, ഉദ്യോഗസ്ഥ പിന്തുണ തുടങ്ങിയവ സംബന്ധിച്ച് വിദ്യാഭ്യാസ വകുപ്പ് ഒരു സമീപനരേഖ തയ്യാറാക്കേണ്ടി വരും. ഇതില് സിലബസിന്റെ അനുരൂപീകരണം, വികേന്ദ്രീകൃതമായി പഠനപ്രവര്‍ത്തനങ്ങള് തയ്യാറാക്കല്, പരിശീലനം, ഓഫ്‍ലൈന് - ഓണ്‍ലൈന് ക്രമീകരണങ്ങള് തുടങ്ങിയവ സംബന്ധിച്ച കാര്യങ്ങള് വ്യക്തമാക്കണം. ഇതിന്റെ അടിസ്ഥാനത്തില് സമയബന്ധിതമായ ആക്ഷന്‍പ്ലാനും തയ്യാറാക്കണം.\nവിദ്യാഭ്യാസ ഓഫീസര്‍മാര്, പ്രധാനാധ്യാപകര്, അധ്യാപകര്, രക്ഷിതാക്കള് എന്നിവര്‍ക്കുള്ള പരിശീലനങ്ങള് സംഘടിപ്പിക്കണം.\nഅധ്യാപകരുടെ ചെറുകൂട്ടായ്മകള് ക്ലാസ് - വിഷയ തലത്തില് മുഖാമുഖമായി ചേര്‍ന്ന് ആദ്യത്തെ രണ്ട് ആഴ്ചത്തേക്കുള്ള പ്രവര്‍ത്തന പാക്കേജുകള് തയ്യാറാക്കണം.\nസ്കൂള് പി. ടി. എ, സപ്പോര്‍ട്ട് ഗ്രൂപ്പ്, ആരോഗ്യവകുപ്പ്, തദ്ദേശഭരണകൂടം എന്നിവയുടെ നേതൃത്വത്തില് സ്കൂളും പരിസരവും ശുചിയാക്കുകയും പ്രവര്‍ത്തനസജ്ജമാക്കുകയും വേണം. ആദ്യദിവസത്തേക്ക് ക്ലാസും പരിസരവും അലങ്കരിക്കണം.\nസ്കൂളിലേക്ക് വരാന് മടിയുള്ള കുട്ടികള് ഉണ്ടെങ്കില് അവരുടെ വീടുകളിലേക്ക് പൊതുപ്രവര്‍ത്തകര് ചെന്ന് സ്കൂളില് വരാന് പ്രേരിപ്പിക്കണം. പിന്നാക്ക പ്രദേശങ്ങള് കേന്ദ്രീകരിച്ചുള്ള ഗൃഹസന്നര്‍ശനം നടത്തുന്നത് ഗുണം ചെയ്യും.\nആദ്യദിവസങ്ങളില് സ്കൂള് പി.ടി.എ.യുടെ പ്രതിനിധികളായി ഏതാനും രക്ഷിതാക്കള് സ്കൂള് പ്രവര്‍ത്തനങ്ങള് സുഗമമാക്കാന് ഉണ്ടാവുന്നത് നല്ലതാണ്.\nആദിവാസി - ഇതര പിന്നോക്ക മേഖലകളില് നടന്നു വരുന്ന പഠനകേന്ദ്രങ്ങള് തുടര്‍ന്നും പ്രവര്‍ത്തിക്കണം. ഇവിടെയും പ്രോട്ടോക്കോള് പാലിക്കുന്നുവെന്ന് ഉറപ്പാക്കണം.\nവളരെ ദൂരം യാത്രചെയ്ത് സ്കൂളില് പോകുന്ന കുട്ടികളുടെ കാര്യത്തിലും പ്രാദേശിക പഠനകേന്ദ്രങ്ങളുടെ സാധ്യത പരിശോധിക്കണം.\nട്രൈബല് ഹോസ്റ്റലുകള് തുറന്നു പ്രവര്‍ത്തിക്കാന് നടപടികള് സ്വീകരിക്കണം.\nഅക്കാദമിക കാര്യത്തില് സന്ദര്‍ഭാനുസരണം പ്രവര്‍ത്തിക്കുന്നതിനുള്ള സ്വാതന്ത്ര്യം സ്കൂള് എസ്.ആര്.ജി.ക്ക് നല്‍കുന്നത് ഈ സന്ദര്‍ഭത്തില് ഉചിതമായിരിക്കും.\nവിദ്യാഭ്യാസ ഓഫീസര് സ്കൂളുകള് സന്ദര്‍ശിച്ച് കാര്യങ്ങള് വിലയിരുത്തുന്നതും ബന്ധപ്പെട്ടവരുമായി ചര്‍ച്ചചെയ്യുന്നതും നല്ലതാണ്.\nപുതിയ സാഹചര്യത്തില് സ്കൂളിലും പ്രവര്‍ത്തനങ്ങളിലും വരുത്തേണ്ട മാറ്റങ്ങള് സംബന്ധിച്ച് സംസ്ഥാന - ജില്ലാ - ഉപജില്ലാ തലങ്ങളില് അധ്യാപക സംഘടനകളുമായി ചര്‍ച്ച ചെയ്യുന്നത് കാര്യങ്ങള് സുഗമമാക്കും.\nഅതുപോലെ തദ്ദേശ - ആരോഗ്യ - വിദ്യാഭ്യാസ വകുപ്പുമായി ബന്ധപ്പെട്ടവര് വിവിധ തലങ്ങളില് കൂടിച്ചേര്‍ന്ന് പ്രവര്‍ത്തനങ്ങള് ഏകോപിപ്പിക്കണം.\nപഞ്ചായത്ത് തലത്തില് പ്രഥമാധ്യാപകരുടെയും പി.ടി.എ. പ്രസിഡണ്ടുമാരുടെയും അധ്യാപക പ്രതിനിധികളുടെയും വിദ്യാഭ്യാസപ്രവര്‍ത്തകരുടെയും ആസൂത്രണ - വിലയിരുത്തല് യോഗങ്ങള് ചേരുന്നതിനും ക്രമീകരണമുണ്ടാകണം. സ്ഥാപനതലത്തിലും ജാഗ്രതാസമിതികളുടെ പ്രവര്‍ത്തനം ഫലപ്രദമാക്കണം.\nകോളേജുകളും ഉന്നതവിദ്യാഭ്യാസ സ്ഥാപനങ്ങളും\nഉന്നതവിദ്യാഭ്യാസ മേഖലയില് കോളേജുകൾ ഒക്റ്റോബര് നാലാം തീയതി മുതൽ തുറക്കുകയാണ്. ഇവിടെ ഒരുക്കത്തിന് രണ്ടാഴ്ച മാത്രമാണ് ഇനിയുള്ളത്. സ്കൂളുകള്‍ക്ക് നിര്‍ദേശിച്ച പല കാര്യങ്ങളും ഇവിടെ പ്രസക്തമാണെന്നതിനാല് ആവര്‍ത്തിക്കുന്നില്ല. യൂണിവേഴ്സിറ്റികളുമായും വിവിധ മാനേജ്മെന്റുകളുമായും അധ്യാപക - വിദ്യാര്‍ഥി സംഘടനകളുമായും ചര്‍ച്ച ചെയ്ത് പൊതുധാരണകള് ഉടന് രൂപപ്പെടുത്തണം. അക്കാദമിക് ബോഡികളും കൂടിച്ചേര്‍ന്ന് പ്രായോഗികത പരിഗണിച്ചുള്ള തീരുമാനങ്ങള് കൈക്കൊള്ളുകയും പരിശീലനം ആവശ്യമെങ്കില് പൂര്‍ത്തീകരിക്കുകയും വേണം.\nകോവിഡ് കാലത്ത് നഷ്ടപ്പെട്ട പാഠഭാഗങ്ങൾ പൂർത്തിയാക്കാൻ ബ്രിഡ്ജ് കോഴ്സുകൾ ആലോചിക്കണം.\nസമയലഭ്യത പരിഗണിച്ച് ഇവിടെ സിലബസ് പൂര്‍ത്തിയാക്കുന്നതിന് ഓണ്‍ലൈന്, ബ്ലെന്റഡ് സാധ്യതകള് തുടര്‍ന്നും പ്രയോജനപ്പെടുത്തണം.\nസ്വയം പഠനത്തെ പ്രോത്സാഹിപ്പിക്കുകയും ലൈബ്രറി, ഡിജിറ്റല് പഠനസാമഗ്രികള് എന്നിവ ലഭ്യമാക്കുന്നതിന് പ്രത്യേക ഊന്നല് നല്‍കുകയും വേണം.\nടൈംടേബിളിൽ അയവ് അനുവദിക്കണം. ഹാജര് ഈ ഘട്ടത്തിൽ നിർബന്ധമാക്കരുത്.\nലാബ് വര്‍ക്ക്, പ്രോജക്ടുകൾ തുടങ്ങിയവയ്ക്ക് പ്രാധാന്യം നൽകുകയും കോളേജ് ദിവസങ്ങളില് പ്രായോഗിക പ്രവര്‍ത്തനങ്ങള് പൂര്‍ത്തിയാക്കുന്നതിന് മുന്‍ഗണന നല്‍കുകയും വേണം.\nവിലയിരുത്തല് കുട്ടികളുടെ പ്രയാസങ്ങള് പരിഗണിച്ചുകൊണ്ട് ഉദാരമാക്കുകയും വഴക്കം അനുവദിക്കുകയും ചെയ്യണം. ഇന്റേണല് അസസ്മെന്റ് സാഹചര്യം പരിഗണിച്ചുള്ള വഴക്കത്തോടെ നിര്‍വഹിക്കാന് അനുമതി നല്‍കണം.\nഅധ്യാപകർക്ക് നൽകിയിട്ടുള്ള കോവിഡ് ഡ്യൂട്ടി പൂർണമായും ഒഴിവാക്കണം\nകോളജുകളിലെ പഠനക്രമീകരണത്തിനായി പ്രിൻസിപ്പാളിനും ഡിപ്പാര്‍ട്ട്‍മെന്റ് മേധാവികള്‍ക്കും സ്വാതന്ത്ര്യം അനുവദിക്കണം.\nകോവിഡ് സെന്ററുകൾ കോളേജിൽ നിന്ന് പൂർണമായും ഒഴിവാക്കണം.\nകോവിഡ് സാഹചര്യം കാരണം പലേടത്തും ഗതാഗത സൗകര്യത്തിന് ബുദ്ധിമുട്ട് ഉണ്ട്. ഇത് പരിഹരിക്കാൻ ഗതാഗത വകുപ്പ് ബസ് കൃത്യമായി ഓടിക്കാൻ നിർദേശം നല്‍കണം. കെ.എസ്.ആര്.ടി.സി. ബസ് സൗകര്യം ആവശ്യമുള്ള ഇടങ്ങളില് അതും പരിഗണിക്കണം.\nനിലവിൽ നിരവധി കണ്ടെയിന്‍മെന്റ് സോണുകളിലൂടെ പല വാഹനങ്ങളില് കയറിയാണ് ഒട്ടേറെ വിദ്യാർഥികൾ വരുന്നത്. അവർ കൂട്ടം കൂടാനുള്ള സാധ്യതയും അവരിലൂടെ കുടുംബാംഗങ്ങള്‍ക്ക് രോഗം പകരാനുള്ള സാധ്യതയും കൂടുതലാണ്. അത്തരം കുട്ടികള് കുറച്ചു ദിവസം ഓണ്‍ലൈന് രീതിയില് പഠനം തുടരുന്നത് പരിഗണിക്കാം.\nഎല്ലാ ദിവസവും കോളേജിൽ വന്നു പോകുന്നവരെ കഴിവതും ഹോസ്റ്റലിൽ താമസിക്കാൻ പ്രോത്സാഹിപ്പിക്കണം. ഹോസ്റ്റല് സൗകര്യം വര്‍ധിപ്പിക്കാനുള്ള സാധ്യത പ്രാദേശികമായി പരിശോധിക്കണം.\n25 പേരുള്ള ബാച്ചുകൾ ആയി നിലവിലെ ക്ലാസിലെ കുട്ടികളെ തരംതിരിക്കാവുന്നതാണ്. പ്രാദേശിക സാഹചര്യവും മറ്റു പരിഗണിച്ച് മാറ്റങ്ങള് വരുത്താന് കഴിയണം.\nഹോസ്റ്റൽ സംവിധാനത്തിൽ ബയോ ബബിൾ ഏർപ്പെടുത്താവുന്ന സാധ്യത പരിഗണിക്കാം\nPosted by drkaladharantp at Friday, September 24, 2021\nഏറ്റവും നല്ല നിർദ്ദേശങ്ങൾ\nമക്കൾക്കൊപ്പം പരിപാടിക്കു ശേഷം ഈ കാലഘട്ടത്തിൽ വിദ്യാഭ്യാസ മേഖലയ്ക്ക് ലഭിക്കുന്ന മികച്ച പിന്തുണ\nനന്ദി, കലാധരൻ സർ\nമുഹമ്മദാലി ചാലിയൻ said...\n👍🌹🌹🌹ക്രിയാത്മക നിർദ്ദേശങ്ങൾ, അയവുള്ള സമീപനം, പിന്തുടരാവുന്നത്\nശ്രീനി ആളൂർ said...\nഅങ്ങിങ്ങായി ഉണ്ടാവുന്ന ചെറിയ പ്രശ്നങ്ങളെ പെരുപ്പിച്ചു കാണിച്ചു ആശങ്ക ഉണ്ടാക്കാതെ ആത്മവിശ്വാസത്തോടുകൂടി നഷ്ടപെട്ട വിദ്യാലയ അന്തരീക്ഷം നമുക്ക് വീണ്ടെടുക്കാം\nഗായത്രി ടീച്ചറും ആൻ്റി ടീച്ചർമാരും കൈകോർത്ത കഥ\nആൻ്റി ടീച്ചർമാരുടെ അനുഭവക്കുറിപ്പുകൾ


ഓര്‍ത്തഡോക്‌സ് പീഡനം: രണ്ട് വൈദികരുടെ അറസ്റ്റ് സുപ്രീം കോടതി താല്‍ക്കാലികമായി തടഞ്ഞു • ഇ വാർത്ത | evartha\nഓര്‍ത്തഡോക്‌സ് പീഡനം: രണ്ട് വൈദികരുടെ അറസ്റ്റ് സുപ്രീം കോടതി താല്‍ക്കാലികമായി തടഞ്ഞു\nevartha Desk 17 July 2018\nന്യൂഡല്‍ഹി: ഓര്‍ത്തഡോക്‌സ് വൈദികര് പ്രതികളായ പീഡനക്കേസില് വ്യാഴാഴ്ച വരെ വൈദികരെ അറസ്റ്റ് ചെയ്യരുതെന്ന് സുപ്രീംകോടതിയുടെ ഉത്തരവ്. പ്രതികള് നല്‍കിയ മുന്‍കൂര് ജാമ്യാപേക്ഷ വ്യാഴാഴ്ച പരിഗണിക്കാന് മാറ്റിയ പശ്ചാത്തലത്തിലാണ് കോടതിയുടെ ഉത്തരവ്.\nഒന്നാം പ്രതി എബ്രഹാം വര്‍ഗീസ് (സോണി), നാലാം പ്രതി ജെയ്‌സ് കെ. ജോര്‍ജ് എന്നിവരുടെ അറസ്റ്റാണ് ജസ്റ്റിസുമാരായ എ.കെ.സിക്രി, അശോക് ഭൂഷണ് എന്നിവരടങ്ങിയ ബെഞ്ച് തടഞ്ഞത്. 37ാമത്തെ കേസായാണ് വൈദികരുടെ പീഡനക്കേസ് കോടതിയില് എത്തിയത്. എന്നാല്, സമയകുറവ് പരിഗണിച്ച് കേസ് വ്യാഴാഴ്ചയിലേക്ക് മാറ്റുകയായിരുന്നു.\nയുവതിയുടെ വാദങ്ങള് മുഖവിലക്കെടുത്താല് പോലും പീഡനകുറ്റം നിലനില്‍ക്കില്ലെന്നാണ് ഇവരുടെ വാദം. മാനഭംഗപ്പെടുത്തിയെന്ന യുവതിയുടെ വാദം തെറ്റാണെന്നും ഉഭയ സമ്മതത്തോടെയുള്ള സൗഹൃദമാണ് യുവതിയുമായി ഉണ്ടായിരുന്നതെന്നും ജെയ്‌സ് കെ.ജോര്‍ജിന്റെ ജാമ്യഹര്‍ജിയില് പറയുന്നു.\nപ്രതികള് യുവതിയോട് വേട്ടമൃഗത്തെ പോലെ പെരുമാറിയെന്ന് മുന്‍കൂര് ജാമ്യാപേക്ഷ തള്ളിക്കൊണ്ട് ഹൈക്കോടതി നടത്തിയ പരാമര്‍ശം നീക്കണമെന്നും ഇരുവരും ഹര്‍ജിയില് ആവശ്യപ്പെട്ടിട്ടുണ്ട്. കേസിലെ മറ്റ് രണ്ട് വൈദികരായ ജോബ് മാത്യു, ജോണ്‍സണ് വി.മാത്യു എന്നിവരെ നേരത്തെ ക്രൈംബ്രാഞ്ച് അറസ്റ്റ് ചെയ്തിരുന്നു.\n1999ല് വിവാഹവാഗ്ദാനം നല്‍കിയാണ് ഒന്നാംപ്രതി പീഡിപ്പിച്ചതെന്നാണ് യുവതിയുടെ പരാതി. പിന്നീട് കുമ്പസാര രഹസ്യത്തിന്റെ പേരിലും മറ്റും ഭീഷണിപ്പെടുത്തി മറ്റുപ്രതികളും പീഡിപ്പിച്ചു. ചിത്രം മോര്‍ഫ് ചെയ്തും ഭീഷണിപ്പെടുത്തിയെന്നും പരാതിയില് പറയുന്നു.


കോഴ വിവാദത്തില് മുഖം നഷ്ടപ്പെട്ട് ബി ജെ പി; കുമ്മനത്തിന്റെ പദയാത്രയും മാറ്റി; നേതൃയോഗത്തില് ചേരിപ്പോര് രൂക്ഷം | Kairali News | kairalinewsonline.com\nകോഴ വിവാദത്തില് മുഖം നഷ്ടപ്പെട്ട് ബി ജെ പി; കുമ്മനത്തിന്റെ പദയാത്രയും മാറ്റി; നേതൃയോഗത്തില് ചേരിപ്പോര് രൂക്ഷം\nതിരുവനന്തപുരം; മെഡിക്കല് കോഴയില് തുടങ്ങിയ അഴിമതിക്കഥകള് കൂടുതലായി പുറത്തുവന്നതോടെ മുഖം നഷ്ടപ്പെട്ട് സംസ്ഥാന ബി ജെ പി. അഴിമതി ആരോപണങ്ങള് പാര്‍ട്ടിയെ പ്രതിസന്ധിയിലാക്കിയതോടെ സംസ്ഥാന പ്രസിഡന്റ് കുമ്മനം രാജശേഖരന് നടച്ചാനിരുന്ന പദയാത്ര മാറ്റിവെച്ചു. ഓഗസ്റ്റ് 26 ആരംഭിക്കാനിരുന്ന പദയാത്ര അഴിമതി ആരോപണങ്ങള് രൂക്ഷമായ സാഹചര്യത്തില് മാറ്റിവയ്ക്കുന്നതാണ് ഉചിതമെന്ന തീരുമാനത്തില് നേതൃത്വം എത്തിച്ചേരുകയായിരുന്നു.\nഇത് പ്രകാരം അടുത്ത മാസം ഏഴാം തിയതി പദയാത്ര തുടങ്ങാമെന്ന ആലോചനയിലാണ് നേതൃത്വം. പയ്യന്നൂരില് സെപ്തംബര് ഏഴാം തിയതി പദയാത്ര ആരംഭിക്കാനാണ് നീക്കം. അഴിമതി ആരോപണം പാര്‍ട്ടിയ ബാധിച്ചെന്ന് സംസ്ഥാന നേതൃയോഗം വിലയിരുത്തു.\nഅതേസമയം യോഗത്തില് ചേരിതിരിഞ്ഞ് രൂക്ഷമായ വാക്‌പോര് നടന്നെന്നാണ് പുറത്തുവരുന്ന റിപ്പോര്‍ട്ടുകള്. കുമ്മനം അധ്യക്ഷനായതോടെ അഴിമതി കൂടിയെന്ന് മുരളീധര വിഭാഗം ചൂണ്ടിക്കാട്ടി. അച്ചടക്ക നടപടി രാജേഷില് മാത്രം ഒതുക്കാനാകില്ലെന്ന് കൃഷ്ണദാസ് പക്ഷം നിലപാടെടുത്തു. യോഗത്തില് കുമ്മനത്തിനെതിരേയും രൂക്ഷ വിമര്‍ശനമുയര്‍ന്നു.\nTags: BigstorybjpKERALAKummanam Rajasekharan


തമിഴ്‌നാട്ടില് രജനീകാന്ത് ബിജെപിയുടെ മുഖ്യമന്ത്രി സ്ഥാനാര്‍ത്ഥി ? ആര്‍എസ്എസ്സുമായി ചര്‍ച്ച നടത്തി | Rajinikath planning to form new political party - Malayalam Oneindia\nതമിഴ്‌നാട്ടില് രജനീകാന്ത് ബിജെപിയുടെ മുഖ്യമന്ത്രി സ്ഥാനാര്‍ത്ഥി ? ആര്‍എസ്എസ്സുമായി ചര്‍ച്ച നടത്തി\nPublished: February 12 2017, 13:36 [IST]\nചെന്നൈ: കലങ്ങിമറിയുന്ന തമിഴ് രാഷ്ട്രീയത്തില് കലക്കവെള്ളത്തില് മീന് പിടിക്കാനുള്ള നീക്കത്തിലാണ് ബിജെപി. പിളര്‍പ്പിന്റെ വക്കിലെത്തി നില്‍ക്കുന്ന ഭരണകക്ഷിയായ എഐഎഡിഎംകെയുടെ അവസ്ഥയും സംസ്ഥാനത്തെ ഭരണ-രാഷ്ട്രീയ പ്രതിസന്ധിയും മുതലാക്കി നേട്ടമുണ്ടാക്കാനുള്ള ശ്രമത്തിലാണ് കാവിനേതൃത്വം.\nസൂപ്പര്‍സ്റ്റാര് രജനീകാന്തിനെ മുന്‍നിര്‍ത്തിയാവും തമിഴ്‌നാട് പിടിക്കാന് ബിജെപി കളമൊരുക്കുക എന്ന് നേരത്തെ തന്നെ വാര്‍ത്തയുണ്ടായിരുന്നു. ഈ പ്രചാരണങ്ങള്‍ക്ക് കരുത്തുപകര്‍ന്നുകൊണ്ടാണ് ആര്‍എസ്എസ് നേതാവ് എസ് ഗുരുമൂര്‍ത്തിയുമായി രജനീകാന്ത് ചര്‍ച്ച നടത്തിയിരിക്കുന്നത്.\nതമിഴ്‌നാട് രാഷ്ട്രീയത്തിലേക്ക് സ്റ്റൈല് മന്നന് രജനീകാന്ത് പ്രവേശിക്കുമെന്നത് വളരെ നാളായി അന്തരീക്ഷത്തില് കറങ്ങി നടക്കുന്ന ഒരു വാര്‍ത്തയാണ്. ബിജെപി പിന്തുണയോടെയാവും രാഷ്ട്രീയ പ്രവേശം എന്നായിരുന്നു വാര്‍ത്തകള് പരന്നിരുന്നത്.\nഎന്നാലിത്തരം വാര്‍ത്തകളോട് സൂപ്പര്‍സ്റ്റാര് പ്രതികരിച്ചിരുന്നില്ല. കഴിഞ്ഞ ദിവസം ആര്‍എസ്എസ് സൈദ്ധാന്ധികന് എസ് ഗുരുമൂര്‍ത്തിയുമായി രജനികാന്ത് ചര്‍ച്ച നടത്തിയതെന്നാണ് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നത്.കൂടിക്കാഴ്ചയുടെ പൂര്‍ണവിവരങ്ങള് പുറത്ത് വന്നിട്ടില്ല.\nബിജെപിയുടെ ബലത്തില് രജനീകാന്ത് പുതിയ രാഷ്ട്രീയ പാര്‍ട്ടി രൂപീകരിച്ചേക്കുമെന്നാണ് റിപ്പോര്‍ട്ടുകള്. ഗുരുമൂര്‍ത്തിയുമായുള്ള ചര്‍ച്ചയില് രജനീകാന്തിന് ലഭിച്ച ഉപദേശവും അത് തന്നെയാണെന്നാണ് വിവരം. ബിജെപിയുടെ മുഖ്യമന്ത്രി സ്ഥാനാര്‍ത്ഥിയായി രജനീകാന്തിനെ അവതരിപ്പിച്ചേക്കാമെന്നും വാര്‍ത്തകളുണ്ട്.\nതമിഴ്‌നാട്ടില് നിലവിലുള്ള രാഷ്ട്രീയ പ്രതിസന്ധി തുടരുകയും നിയമസഭാ തെരഞ്ഞെടുപ്പ് നടക്കുകയും ചെയ്താല് രജനീകാന്തിനെ മുന്‍നിര്‍ത്തി സംസ്ഥാനം പിടിക്കാനുള്ള പദ്ധതിയാണ് ബിജെപിക്കെന്നാണ് വിലയിരുത്തപ്പെടുന്നത്. എന്നാല് ഇതേക്കുറിച്ച് താരം ഇതുവരെ പ്രതികരിച്ചിട്ടില്ല.\nതമിഴ്‌നാട് രാഷ്ട്രീയത്തിലേക്ക് രജനീകാന്ത് പ്രവേശിക്കുകയാണെങ്കില് മുഖ്യമന്ത്രിക്കസേരയ്ക്കായി കടിപിടി കൂടുന്ന ശശികലയ്ക്കും പനീര്‍ശെല്‍വത്തിനും കാര്യങ്ങള് കൂടുതല് കുഴപ്പത്തിലാവും. രജനീകാന്തിന് തമിഴ്‌നാട്ടിലുള്ള വന്‍ആരാധക ബലം രാഷ്ട്രീയത്തില് തുണയാകുമെന്ന കാര്യത്തില് സംശയമില്ല.\nഎന്നാല് രജനീകാന്തിന്റെ അടുത്ത സുഹൃത്ത് കൂടിയായ ബോളിവുഡിന്റെ ബിഗ് ബി, അമിതാഭ് ബച്ചന് രജനീകാന്തിനോട് തല്‍ക്കാലം രാഷ്ട്രീയം വേണ്ടെന്ന ഉപദേശം നല്‍കിയതായും റിപ്പോര്‍ട്ടുകളുണ്ട്. ഉത്തര്‍പ്രദേശിലെ അലഹബാദ് ലോകസഭാ മണ്ഡലത്തില് നിന്നും 1980ല് കോണ്‍ഗ്രസ്സ് ടിക്കറ്റില് മത്സരിച്ച് ജയിച്ച ചരിത്രമുണ്ട് അമിതാഭിന്.\nരാഷ്ട്രീയ പ്രവേശം സംബന്ധിച്ച രജനീകാന്തിന്റെ തീരുമാനത്തിന് ഇനിയും എത്ര നാള് തമിഴകം കാത്തിരിക്കേണ്ടി വരുമെന്നുറപ്പില്ല. സിനിമയിലെ സൂപ്പര്‍താരങ്ങള് ഭരണചക്രം തിരിക്കുന്നത് തമിഴ്‌നാട്ടില് പുതിയ കാഴ്ചയല്ല. എംജിആറും ജയലളിതയും തന്നെ സിനിമയില് നിന്നെത്തി തമിഴകം അടക്കി വാണിരുന്നവരാണ്.\nഅടുത്തിടെ നടന്ന ഒരു പുസ്തക പ്രകാശന ചടങ്ങില് താന് ശക്തി ഇഷ്ടപ്പെടുന്ന ആളാണ് എന്ന് രജനീകാന്ത് പറഞ്ഞിരുന്നു. സൂപ്പര്‍സ്റ്റാറിന്റെ രാഷ്ട്രീയപ്രവേശനത്തിന്റെ സൂചനയായിട്ടാണ് ഈ വാക്കുകള് വിലയിരുത്തപ്പെട്ടത്.\nതമിഴരുടെ പ്രിയങ്കരനായ രജനീകാന്തിന് സാധാരണക്കാരുടെ നേതാവായി മാറാന് കഴിയുമെന്നാണ് തമിഴകം പ്രതീക്ഷിക്കുന്നത്. കരുണാനിധിയെപ്പോലുള്ള നേതാക്കള് രാഷ്ട്രീയത്തില് കത്തി നില്‍ക്കുന്ന സമയത്ത് സിനിമയില് നിന്നെത്തി തമിഴകം കീഴടക്കിയ എംജിആറിന്റെ വഴി രജനീകാന്തും സ്വീകരിക്കുമോ എന്നാണിനി അറിയേണ്ടത്.\ncinema tamil nadu politics chief minister bjp rss party panneer selvam sasikala mgr jayalalithaa\nTamil Superstar Rajinikanth is planning to form new political party with the support of BJP.\nStory first published: Sunday, February 12, 2017, 13:36 [IST]


അനിയത്തിക്ക് വേണ്ടി ഗര്‍ഭപാത്രം മുറിച്ചുമാറ്റിയ ചേച്ചിയായി ധന്യ മേരി വര്‍ഗീസ്!സീതാകല്യാണം പ്രമോ കാണൂ | Seethakalyanam, New serial in Asianet - Malayalam Filmibeat\nഅനിയത്തിക്ക് വേണ്ടി ഗര്‍ഭപാത്രം മുറിച്ചുമാറ്റിയ ചേച്ചിയായി ധന്യ മേരി വര്‍ഗീസ്!സീതാകല്യാണം പ്രമോ കാണൂ\n| Published: Saturday, September 8, 2018, 15:35 [IST]\nവൈവിധ്യമാര്‍ന്ന ഒട്ടേറെ പരിപാടികളാണ് വിവിധ ചാനലുകളിലായി സംപ്രേഷണം ചെയ്യുന്നത്. വിനോദ ചാനലുകളുടെ എണ്ണവും കൂടി വരികയാണ്. പ്രേക്ഷകരെ പിടിച്ചിരുത്തുന്ന തരത്തിലുള്ള പരിപാടികളുമായെത്താനുള്ള തീവ്ര ശ്രമത്തിലാണ് ഓരോ ചാനലുകളും. ടെലിവിഷന് പ്രേക്ഷകര് എന്നും ഓര്‍ത്തിരിക്കുന്ന തരത്തില് ഒട്ടേറെ പരമ്പരകള് സമ്മാനിച്ച ചാനലയാ ഏഷ്യാനെറ്റ് പുതിയ സീരിയലുമായെത്തുകയാണ്. അടുത്തിടെയാണ് പരസ്പരമെന്ന പരമ്പര അവസാനിച്ചത്. സോഷ്യല് മീഡിയയും ട്രോളര്‍മാരും ആഘോഷമാക്കി മാറ്റിയ കാര്യം കൂടിയായിരുന്നു ഇത്.5വര്‍ഷത്തെ ജൈത്രയാത്രയ്‌ക്കൊടുവിലാണ് പരമ്പര അവസാനിച്ചത്.\nഅനിയത്തിക്ക് വേണ്ടി ജീവിക്കുന്ന ചേച്ചിയുടെ കഥയുമായാണ് സീതാകല്യാണം ത്തെുന്നത്. സെപ്റ്റംബര് 10 മുതല് രാത്രി 9നാണ് പരമ്പര സംപ്രേഷണം ചെയ്യുന്നത്. പ്രമോ വീഡിയോ ഇതിനോടകം തന്നെ സോഷ്യല് മീഡിയയിലൂടെ വൈറലായിരുന്നു. ഭാമ, മധുപാല് തുടങ്ങിയ താരങ്ങളാണ് ഈ സന്തോഷവാര്‍ത്തയുമായെത്തിയിട്ടുള്ളത്. സ്വന്തം കുടുംബത്തിന് വേണ്ടി ജീവിതം തന്നെ ഉഴിഞ്ഞുവെച്ച സീതയുടെ കഥയുമായാണ് പരമ്പര എത്തുന്നത്.\nഅനിയത്തിക്കായി ഗര്‍ഭപാത്രം പോലും മുറിച്ചുമാറ്റിയ ഒരു ചേച്ചിയെ നിങ്ങള്‍ക്ക് അത്ര പരിചയമുണ്ടാവാന് സാധ്യതയില്ല. ആ ചേച്ചിയുടെ കഥയുമായാണ് ഏഷ്യാനെറ്റ് എത്തുന്നത്. അനന്യയാണ് ഈ പരമ്പരയുടെ ടൈറ്റില് ഗാനം ആലപിച്ചിട്ടുള്ളത്. ധന്യ മേരി വര്‍ഗീസാണ് ടൈറ്റില് കഥാപാത്രമായ സീതയെ അവതരിപ്പിക്കുന്നത്. സോഷ്യല് മീഡിയയിലൂടെ വൈറലായിക്കൊണ്ടിരിക്കുന്ന പ്രമോ വീഡിയോ കാണാം.\nRead more about: dhanya mary varghese serial asianet seethakalyanam video ധന്യ മേരി വര്‍ഗീസ് സീരിയല് ഏഷ്യാനെറ്റ് വീഡിയോ\nSeethakalyanam, New serial in Asianet, Promo video viral.\nStory first published: Saturday, September 8, 2018, 15:35 [IST]


ജീവന് നല്‍കുന്നവര് ശംബളം നല്‍കാന് മടിക്കുന്നതെന്ത്? – Azad Online\nLeaveaComment on ജീവന് നല്‍കുന്നവര് ശംബളം നല്‍കാന് മടിക്കുന്നതെന്ത്?\nപിണറായി സര്‍ക്കാറിനെ സംരക്ഷിക്കാന് വര്‍ഗ ബഹുജന സേവന സംഘടനകളുടെ മഹാനിര കോട്ടതീര്‍ത്തു നില്‍ക്കുന്നത് കണ്ടിരുന്നു. അഭ്യുദയ കാംഷികളുടെ ഒരു നിര വേറെയുമുണ്ട്. ആരെങ്കിലും ഒരു വിമര്‍ശനമുന്നയിച്ചാല് ചാടിവീണു സര്‍ക്കാറിനെ പ്രതിരോധിക്കുന്നവരാണ് ഏറെപ്പേരും. എന്നാല്, രാജ്യമൊരു അപകടത്തില് പെട്ടിരിക്കുന്നു, ഒരു മാസത്തെ ശംബളം നല്‍കി സഹായിക്കൂ എന്നു മുഖ്യമന്ത്രി ആവശ്യപ്പെടുമ്പോള് അവരിലേറെപ്പേരും അതു കേള്‍ക്കുന്നില്ല. ജീവന് നല്‍കുമെന്ന് പറഞ്ഞവര് ഒരുമാസത്തെ ശംബളം പത്തുമാസംകൊണ്ടു നല്‍കൂ എന്ന സര്‍ക്കാറിന്റെ അഭ്യര്‍ത്ഥന തള്ളിക്കളയുകയാണ്.\nരണ്ടു ദിവസം, മൂന്നു ദിവസം എന്നിങ്ങനെ ഇരുപത്തിയൊമ്പതു ദിവസംവരെയാവാം എന്ന കരുണകൊണ്ട് അവര് സര്‍ക്കാറിനെ തോല്‍പ്പിക്കുന്നു. ഏറ്റവും അടുത്ത സഖാക്കള് ഏറ്റവും വലിയ രഹസ്യ വിമര്‍ശകരാവുന്നു. സംഘടനാ പദവികളിലുള്ളവര് മാത്രം നല്‍കാം എന്ന ഗൂഢധാരണയുണ്ടാകുന്നു. മറ്റുള്ളവരില്‍നിന്നു പിരിച്ച ചെറു ലക്ഷങ്ങള് നല്‍കി സംഘടനകള് ബാധ്യത നിറവേറ്റുന്നു. രാജ്യം വിപത്കാലത്തെ എതിരിടുമ്പോള് ആരുണ്ട് തുണ? സര്‍ക്കാറിന്റെ അനുഭാവമൊന്നും പ്രതീക്ഷിക്കാത്ത അറിയപ്പെടാത്ത അനേകര് ജീവിതം പങ്കുവച്ചു. പക്ഷെ, ആവശ്യങ്ങളേറെയുള്ളവര് തങ്ങളുടെ ആവശ്യങ്ങളെപ്പറ്റി മാത്രം ഓര്‍ത്തു തങ്ങളിലേക്കു വലിയുന്നു.\nരാജ്യം കരുണയാവശ്യപ്പെടുമ്പോള് അതു നല്‍കാനുള്ള ബാധ്യത നമുക്കുണ്ട്. സര്‍ക്കാറിന്റെ ഏതു പ്രവര്‍ത്തനത്തെയും വിമര്‍ശിക്കുകയും തിരുത്തുകയും ചെയ്യാം. നമ്മുടെ ബാധ്യത പക്ഷെ, മറന്നുകൂടാ. ജനങ്ങളോടൊപ്പം നില്‍ക്കാനുള്ള ആര്‍ജ്ജവം സംഘടനകള്‍ക്കു വേണം. തത്വാധിഷ്ഠിത നിലപാടും പ്രയോഗക്ഷമതയുമുള്ള നേതൃത്വത്തിന്റെ അഭാവവുമാണ് സംഘടനകളുടെ ഈ ഇരട്ടത്താപ്പില് തെളിയുന്നത്. സര്‍ക്കാറിനൊപ്പം എന്ന പുലമ്പലുകള് ഇനി വേണ്ട. വാക്കല്ല പ്രയോഗമാണ് ഇന്നാവശ്യം.\nPrevious Entry കാളപ്പോരിന്റെ നാട്ടിലെ കമ്യൂണിസ്റ്റു പരീക്ഷണങ്ങള്\nNext Entry കാമ്പസുകളിലാളിയ പെണ്‍വീര്യമെവിടെ?


P. O. C ബൈബിള്, പുതിയ നിയമം,2പത്രോസ്, അദ്ധ്യായം3| Thiruvachanam | Malayalam Bible\nHome >> P. O. C ബൈബിള് >> പുതിയ നിയമം >>2പത്രോസ് >> അദ്ധ്യായം 3\n1 : പ്രിയപ്പെട്ടവരേ, ഞാന് നിങ്ങള്‍ക്ക് എഴുതുന്ന രണ്ടാമത്തെ ലേഖനമാണല്ലോ ഇത്. ഈ രണ്ടു ലേഖനങ്ങളിലും ചില കാര്യങ്ങള് ഓര്‍മിപ്പിച്ചുകൊണ്ടു നിങ്ങളുടെ നിഷ്‌കളങ്ക മനസ്സിനെ ഞാന് ഉണര്‍ത്തുകയാണ്.\n2 : വിശുദ്ധ പ്രവാചകന്‍മാരുടെ വചനങ്ങളും നിങ്ങളുടെ അപ്പസ്‌തോലന്‍മാര് വഴി നിങ്ങള്‍ക്കു ലഭിച്ചിരിക്കുന്ന കര്‍ത്താവായരക്ഷകന്റെ കല്‍പനയും നിങ്ങള് അനുസ്മരിക്കുവിന്.\n3 : ആദ്യം തന്നെ നിങ്ങള് ഇതു മനസ്സിലാക്കണം: അധമവികാരങ്ങള്‍ക്ക് അടിമപ്പെട്ടു ജീവിക്കുന്ന നിന്ദകര് നിങ്ങളെ പരിഹസിച്ചുകൊണ്ട് അവസാനനാളുകളില് പ്രത്യക്ഷപ്പെടും.\n4 : അവര് പറയും: അവന്റെ പ്രത്യാഗ മനത്തെക്കുറിച്ചുള്ള വാഗ്ദാനം എവിടെ? എന്തെന്നാല്, പിതാക്കന്‍മാര് നിദ്രപ്രാപിച്ച നാള് മുതല് സകലകാര്യങ്ങളും സൃഷ്ടിയുടെ ആരംഭത്തിലുണ്ടായിരുന്ന സ്ഥിതിയില് തന്നെതുടരുന്നല്ലോ.\n5 : ദൈവത്തിന്റെ വചനത്താല് ആകാശം പണ്ടുതന്നെ ഉണ്ടായെന്നും\n6 : ഭൂമി വെള്ളത്തിലും വെള്ളത്താലും ഉറപ്പിക്കപ്പെട്ടിരിക്കുന്നുവെന്നും അന്നത്തെ ആ ലോകം വെള്ളത്താല് നശിച്ചുവെന്നും ഉള്ള വസ്തുതകള് അവര് വിസ്മരിക്കുന്നു.\n7 : വിധിയുടെയും ദുഷ്ടമനുഷ്യരുടെ നാശത്തിന്റെയും ദിനത്തില്, അഗ്‌നിക്ക് ഇരയാകേണ്ടതിന് ഇപ്പോഴുള്ള ആകാശവും ഭൂമിയും അതേ വചനത്താല്‍ത്തന്നെ സൂക്ഷിക്കപ്പെടുന്നു.\n8 : പ്രിയപ്പെട്ടവരേ, കര്‍ത്താവിന്റെ മുമ്പില് ഒരു ദിവസം ആയിരം വര്‍ഷങ്ങള്‍പോലെയും ആയിരം വര്‍ഷങ്ങള് ഒരു ദിവസം പോലെയുമാണ് എന്ന കാര്യം നിങ്ങള് വിസ്മരിക്കരുത്.\n9 : കാലവിളംബത്തെക്കുറിച്ചു ചിലര് വിചാരിക്കുന്നതുപോലെ, കര്‍ത്താവു തന്റെ വാഗ്ദാനങ്ങള് പാലിക്കുന്നതില് താമസം വരുത്തുന്നില്ല. ആരും നശിച്ചുപോകാതെ എല്ലാവരും അനുതപിക്കണമെന്ന് അവിടുന്ന് ആഗ്രഹിക്കുന്നതുകൊണ്ട്, നിങ്ങളോടു ദീര്‍ഘ ക്ഷമ കാണിക്കുന്നുവെന്നേയുള്ളൂ.\n10 : കര്‍ത്താവിന്റെ ദിനം കള്ളനെപ്പോലെ വരും. അപ്പോള് ആകാശം വലിയ ശബ്ദത്തോടെ അപ്രത്യക്ഷമാകും. മൂലപദാര്‍ത്ഥങ്ങള് എരിഞ്ഞു ചാമ്പലാകും. ഭൂമിയും അതിലുള്ള സമസ്തവും കത്തിനശിക്കും.\n11 : ഇവയെല്ലാം നശ്വരമാകയാല് വിശുദ്ധിയോടും ദൈവഭക്തിയോടും കൂടെ ജീവിക്കുന്നതില് നിങ്ങള് എത്ര ശുഷ്‌കാന്തിയുള്ളവരായിരിക്കണം!\n12 : ആകാശം തീയില് വെന്തു നശിക്കുകയും മൂലപദാര്‍ത്ഥങ്ങള് വെന്തുരുകുകയും ചെയ്യുന്ന, ദൈവത്തിന്റെ ആഗമനദിനത്തെ പ്രതീക്ഷിക്കുകയും ത്വരിതപ്പെടുത്തുകയും ചെയ്യുവിന്.\n13 : നീതി നിവസിക്കുന്ന പുതിയ ആകാശവും പുതിയ ഭൂമിയും അവിടുത്തെ വാഗ്ദാനപ്രകാരം നാം കാത്തിരിക്കുന്നു.\n14 : ആകയാല് പ്രിയപ്പെട്ടവരേ, ഇവ പ്രതീക്ഷിച്ചുകൊണ്ട് കളങ്കവും കറയും ഇല്ലാതെ, സമാധാനത്തില് കഴിയുന്നവരായി നിങ്ങള് അവനു കാണപ്പെടാന് വേണ്ടി ഉത്‌സാഹിക്കുവിന്.\n15 : നമ്മുടെ കര്‍ത്താവിന്റെ ദീര്‍ഘ ക്ഷമ രക്ഷാകരമാണെന്നു കരുതിക്കൊള്ളുവിന്. നമ്മുടെ പ്രിയപ്പെട്ട സഹോദരനായ പൗലോസ് തനിക്കു ലഭിച്ച ജ്ഞാനമനുസരിച്ച് ഇക്കാര്യം തന്നെ നിങ്ങള്‍ക്ക് എഴുതിയിട്ടുണ്ടല്ലോ.\n16 : ഈ വിഷയത്തെക്കുറിച്ചു പറയുമ്പോഴെല്ലാം, ഇങ്ങനെതന്നെയാണ് എല്ലാലേഖനങ്ങളിലും അവന് എഴുതിയിരിക്കുന്നത്. മനസ്സിലാക്കാന് വിഷമമുള്ള ചില കാര്യങ്ങള് അവയിലുണ്ട്. അറിവില്ലാത്തവരും ചഞ്ചലമനസ്‌കരുമായ ചിലര്, മറ്റു വിശുദ്ധ ലിഖിതങ്ങളെപ്പോലെ അവയെയും തങ്ങളുടെ നാശത്തിനായി വളച്ചൊടിക്കുന്നു.\n17 : ആ കയാല് പ്രിയപ്പെട്ടവരേ, ഇക്കാര്യം മുന്‍കൂട്ടി അറിഞ്ഞുകൊണ്ട്, ദുഷ്ടരുടെ തെറ്റിനെ അനുകരിച്ചു നിങ്ങള് സ്‌ഥൈര്യം നഷ്ടപ്പെടുത്താതിരിക്കാന് ശ്രദ്ധിക്കുവിന്.\n18 : നമ്മുടെ കര്‍ത്താവും രക്ഷകനുമായ യേശുക്രിസ്തുവിന്റെ കൃപയിലും അവനെക്കുറിച്ചുള്ള അറിവിലും നിങ്ങള് വളരുവിന്. അവന് ഇപ്പോഴും എന്നേക്കും മഹത്വമുണ്ടായിരിക്കട്ടെ! ആമേന്.\nSat Feb 16 08:36:09 IST 2019


മുംബൈ ആഡംബരക്കപ്പലിലെ ലഹരിമരുന്ന് കേസിലെ വിവാദ സാക്ഷി കിരൺ ഗോസാവിയെ പിടികൂടി - India Vision Media\nമുംബൈയിലെ ആഡംബര കപ്പിൽ എൻസിബി നടത്തിയ റെയ്ഡിന്റെ ദൃക്സാക്ഷികളിലൊരാളാണ് ഗോസാവി. ആഡംബര കപ്പലിൽ ലഹരി പാർട്ടിക്കിടെ നടന്ന പരിശോധനയിലും പിന്നീട് ആര്യനൊപ്പം എൻസിബി ഓഫീസിലും ഗോസാവി ഉണ്ടായിരുന്നു.\nഡൽഹി: മുംബൈ ആഡംബരക്കപ്പലിലെ ലഹരിമരുന്ന് കേസിലെ വിവാദ സാക്ഷി കിരൺ ഗോസാവിയെ പിടികൂടി. പൂനെ പോലീസാണ് ഇയാളെ അറസ്റ്റ് ചെയ്തത്. തുടർ പരിശോധനകൾക്കിടെ മുങ്ങിയ ഇയാൾക്കെതിരെ ലുക്ക്ഔട്ട് നോട്ടീസ് പുറത്തിറക്കിയിരുന്നു. ഉത്തർപ്രദേശിൽ ലക്‌നൗവിലെ ഒരു പോലീസ് സ്‌റ്റേഷനിൽ ഇയാൾ കീഴടങ്ങിയേക്കുമെന്ന് കഴിഞ്ഞ മൂന്ന് ദിവസമായി അഭ്യൂഹങ്ങൾ ഉണ്ടായിരുന്നു. മുംബൈയിൽ കീഴടങ്ങാൻ ഭയമുള്ളത് കൊണ്ട് ലക്‌നൗവിലെത്തി കീഴടങ്ങുമെന്നാണ് ഇയാൾ ഒരു അന്താരാഷ്‌ട്ര മാദ്ധ്യമത്തോട് വ്യക്തമാക്കിയത്. എന്നാൽ ഗോസാവി ഉൾപ്പെട്ട കുറ്റകൃത്യത്തിന് യുപിയുമായി യാതൊരു ബന്ധവും ഇല്ലാത്ത സാഹചര്യത്തിൽ ഇയാൾക്ക് ലക്‌നൗവിൽ കീഴടങ്ങാനാകില്ലെന്ന് ലക്‌നൗ പോലീസ് കമ്മീഷണറും പറഞ്ഞിരുന്നു.\nKiran Gosavi has been detained in connection witha2018 cheating case in which he was absconding. In 2019, Pune City Police declared him wanted. He was missing since then & was only spotted during cruise raid as NCB witness. On 14 Oct, Police issued lookout circular against him.\nമുംബൈയിലെ ആഡംബര കപ്പിൽ എൻസിബി നടത്തിയ റെയ്ഡിന്റെ ദൃക്സാക്ഷികളിലൊരാളാണ് ഗോസാവി. ആഡംബര കപ്പലിൽ ലഹരി പാർട്ടിക്കിടെ നടന്ന പരിശോധനയിലും പിന്നീട് ആര്യനൊപ്പം എൻസിബി ഓഫീസിലും ഗോസാവി ഉണ്ടായിരുന്നു. രണ്ടു സ്ഥലത്തുവച്ചും ആര്യനൊപ്പം ഇയാൾ ചിത്രീകരിച്ച സെൽഫി ചിത്രങ്ങളാണ് വിവാദത്തിനു വഴിവച്ചത്. ഗോസാവിയും ആര്യനും ഉൾപ്പെട്ട സെൽഫി സമൂഹമാദ്ധ്യമങ്ങളിൽ വൈറലായിരുന്നു.\nഎൻസിബി ഓഫീസിനുള്ളിൽ വച്ചാണ് ആര്യൻ ഖാനൊപ്പം വൈറലായ സെൽഫി ഗോസാവി എടുത്തത്. അതുകൊണ്ട് തന്നെ എൻസിബി ഉദ്യോഗസ്ഥനൊപ്പം നിൽക്കുന്ന ആര്യൻ ഖാൻ എന്ന തരത്തിലാണ് ചിത്രങ്ങൾക്ക് പ്രചാരം ലഭിച്ചതും. എന്നാൽ ഇയാൾ എൻസിബി ഉദ്യോഗസ്ഥനല്ലെന്നും, ഇയാൾക്ക് ഏജൻസിയുമായി യാതൊരു ബന്ധവുമില്ലെന്നും വ്യക്തമാക്കി എൻസിബി ഉന്നത ഉദ്യോഗസ്ഥർ തന്നെ രംഗത്തെത്തി. ഇതിന് പിന്നാലെയാണ് ഇയാൾ മുങ്ങിയത്. ഗോസാവിക്കായി അന്വേഷണം നടത്തിയെങ്കിലും കണ്ടെത്താനായില്ല. ഇതിന് പിന്നാലെയാണ് ലുക്ക്ഔട്ട് നോട്ടീസ് ഇറക്കിയത്. 2018ൽ രജിസ്റ്റർ ചെയ്ത വഞ്ചന കേസുമായി ബന്ധപ്പെട്ടാണ് ഇയാൾക്കെതിരെ ലുക്കൗട്ട് നോട്ടീസ് പുറപ്പെടുവിച്ചത്.\nമോൻസൺ മാവുങ്കലിനെതിരെ ജീവനക്കാരിയുടെ പീഡന പരാതി


ടിംപാനി - വിക്കിപീഡിയ\n(Timpani എന്ന താളിൽ നിന്നും തിരിച്ചുവിട്ടതു പ്രകാരം)\nഇന്ത്യയിൽ രൂപമെടുത്ത ഒരുതരം വാദ്യമാണ് ടിംപാനി. വലിപ്പമേറിയ ഈ ഡ്രമ്മുകൾ കൃത്യമായ സ്വരങ്ങളിൽ ട്യൂൺ ചെയ്യുവാൻ സാധിക്കുന്നവയാണ്.\nഇന്ത്യയിൽ രൂപമെടുത്ത ഒരുതരം വാദ്യം. വലിപ്പമേറിയ ഈ ഡ്രമ്മുകൾ കൃത്യമായ സ്വരങ്ങളിൽ ട്യൂൺ ചെയ്യുവാൻ സാധിക്കുന്നവയാണ്. ചെമ്പുകൊണ്ട് നിർമിച്ച ടിംപാനിക്ക് പാചകം ചെയ്യുന്ന കെറ്റിലിന്റെ രൂപമുള്ളതിനാൽ കെറ്റിൽ ഡ്രംസ് എന്ന പേരിലും ഇവ അറിയപ്പെടുന്നു. ജർമനിയിൽ ഇവ പൗകൻ എന്ന പേരിലും ഫ്രാൻസിൽ ടിംബാലസ് എന്ന പേരിലും ഉപയോഗത്തിലുണ്ട്. ചെമ്പുകൊണ്ടു നിർമിച്ച ബോഡിയുടെ വായ്ഭാഗം കാളത്തോൽകൊണ്ട് മൂടിയിരിക്കും. സ്ക്രൂ ഉപയോഗിച്ച് ഈ തോലിന്റെ മുറുക്കം കൂട്ടിയും കുറച്ചും സ്വരത്തിന് വ്യതിയാനം വരുത്താൻ കഴിയും. കോലുകൊണ്ടു നിർമിച്ച ഒരു പീഠത്തിലാണ് ടിംപാനി ഘടിപ്പിച്ചിരിക്കുന്നത്. കൊട്ടാനുപയോഗിക്കുന്ന തടിക്കോലുകൾ ഡ്രമ്മിന്റെ മധ്യഭാഗത്തിനും അരികിനുമിടയിലുള്ള ഭാഗത്താണ് പ്രയോഗിക്കുന്നത്. ആക്കം കുറച്ചും കൂട്ടിയും ശബ്ദവ്യതിയാനം വരുത്തുവാൻ കഴിയും.\nമൂന്നോ നാലോ ഡ്രമ്മുകൾ മുന്നിൽ നിരത്തിവച്ചാണ് ടിംപാനി ഉപയോഗിക്കുന്നത്. ഒന്നിൽനിന്ന് മറ്റൊന്നിലേക്കു മാറിമാറി കൊട്ടുവാൻ ഇതുമൂലം സാധിക്കുന്നു. വാദ്യവൃന്ദമേളയ്ക്കു പിന്നിൽ കൂടുതൽ സ്ഥലസൗകര്യമുള്ളിടത്താണ് ടിംപാനി വെയ്ക്കുന്നത്. ഈർപ്പമുള്ള കാലാവസ്ഥയിൽ തോലിന്റെ മുറുക്കം കുറഞ്ഞ് സ്വരവ്യതിയാനം സംഭവിക്കാറുണ്ട്. ഇലക്ട്രിക് ബൾബുകളും മറ്റും ഉപയോഗിച്ച് ഈ പ്രശ്നം പരിഹരിക്കുന്നു.\nമൂന്നു വലിപ്പത്തിലുള്ള ടിംപാനികളാണ് ഇപ്പോൾ പ്രചാരത്തിലുള്ളത്. ഇവയിൽ ആറു സ്വരങ്ങൾ ഉണ്ടായിരിക്കും. പിക്കോലി ടിംപാനി എന്ന പേരിൽ അറിയപ്പെടുന്ന ചെറിയ ടിംപാനികളുമുണ്ട്. വളരെക്കാലം മുൻപാണ് ഇന്ത്യയിൽ ടിംപാനി രൂപംകൊണ്ടത്. 13 ആം നൂറ്റാണ്ടിൽ യൂറോപ്പിലെത്തിയ വലിപ്പംകുറഞ്ഞ ടിംപാനികൾ 'നെക്കേഴ്സ്' എന്ന പേരിൽ അറിയപ്പെടുന്നു. ക്രൂസേഡേഴ്സുമായുള്ള യുദ്ധത്തിൽ തുർക്കിസൈന്യം ടിംപാനി ഉപയോഗിച്ചിരുന്നു. കുതിരപ്പുറത്തിരുന്ന് ടിംപാനി ഉപയോഗിക്കുന്നവർ സൈന്യത്തിന് കൂടുതൽ ഉണർവേകി.\nയൂറോപ്പിലെത്തിയ കാലത്ത് ടിംപാനി രാജാക്കന്മാരുടെയും പ്രഭുക്കന്മാരുടെയും മേൽനോട്ടത്തിലായിരുന്നു. 18-ാം നൂറ്റാണ്ടുവരെ ട്രംപെറ്റുമായി ചേർന്നാണ് ടിംപാനി ഉപയോഗിച്ചിരുന്നത്. ക്ലാസിക്കൽ കാലഘട്ടത്തിൽ ടിംപാനി വാദ്യവൃന്ദമേളയുടെയും മറ്റും ഭാഗമായി മാറി. ബിഥോവനാണ് ടിംപാനിയുടെ സാധ്യതകൾ ഏറെയും ഉപയോഗപ്പെടുത്തിയത്. വയലിൻ കോൺസർട്ടുകളുടെ ആരംഭത്തിൽ അദ്ദേഹം ടിംപാനി ഉപയോഗിച്ചിരുന്നു. ഒൻപതാം സിംഫണിയിൽ ടിംപാനിക്ക് മുഖ്യമായ ഒരു സ്ഥാനം കൽപിച്ചിട്ടുണ്ട്. 19 ആം നൂറ്റാണ്ടിലെ സംഗീതസംവിധായകർ മൂന്നും നാലും ടിംപാനികൾ വാദ്യവൃന്ദമേളയിൽ ഉപയോഗിച്ചിരുന്നു. പില്ക്കാലത്ത് പല പരിഷ്കാരങ്ങളും ടിംപാനിക്കു വന്നുചേർന്നിട്ടുണ്ട്.\n↑ Samuel Z. Solomon, "How to Write for Percussion", pg. 65-66. Published by the author, 2002. ISBN 0-9744721-0-7\n"Timpani" Grove, George (2001). Stanley Sadie (ed.). The New Grove Encyclopædia of Music and Musicians (2nd ed.). Grove's Dictionaries of Music. Volume 18, pp826–837. ISBN 1-56159-239-0. Unknown parameter |month= ignored (help)\nവിക്കിമീഡിയ കോമൺസിലെ Timpani എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിംപാനി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ടിംപാനി&oldid=3143191" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:03, 25 ജൂൺ 2019.


കൂടത്തായി കൊലക്കേസ് : മൊബൈലിലും മറിമായം, നിഗൂഢതകളേറെ | Truevision News\nകോഴിക്കോട്: അഴിക്കുംതോറും മുറുകുകയാണ് കൂടത്തായി കേസ്. ഇതിന്റെ വ്യാപ്തി വളരെ കൂടുതലാണെന്ന് ഡി.ജി.പി ലോക്നാഥ് ബെഹ്റ തന്നെ മാദ്ധ്യമങ്ങള്‍ക്ക് മുന്നില് വ്യക്തമാക്കിയതാണ്. കേസിലെ ദുരൂഹതയായി ഇപ്പോള് മുഖ്യപ്രതി ജോളി ഉള്‍പ്പെടെ ഉപയോഗിച്ചിരുന്ന മൊബൈല് ഫോണ് നമ്പരുകളും മാറിയിരിക്കുകയാണ്.\nജോളി ഉപയോഗിച്ചുവരുന്നത് ഇവരുടെ സുഹൃത്ത് ബി.എസ്.എന്.എല് ഉദ്യോഗസ്ഥനായിരുന്ന ജോണ്‍സന്റെ സിംകാര്‍ഡ് ആയിരുന്നുവെന്ന് നേരത്തെ പൊലീസ് കണ്ടെത്തിയിരുന്നു.\nജോളി പലപ്പോഴായി നടത്തിയ കോയമ്പത്തൂര് യാത്രകളും ജോണ്‍സനോടൊപ്പം പലതവണ യാത്ര നടത്തിയതായും വിവരങ്ങള് പുറത്തുവന്നിരുന്നു. ഇപ്പോള് ജോണ്‍സണുമായി ജോളിക്കുണ്ടായിരുന്ന കൂടുതല് ബന്ധങ്ങള് തന്നെയാണ് പുറത്തുവരുന്നതും.\nമൊബൈല് നമ്ബറുകള് പരസ്പരം മാറ്റി ഉപയോഗിക്കാന് ജോളിക്ക് ഇയാളുടെ സഹായം ലഭിച്ചതായാണ് വിവരം പുറത്തുവരുന്നത്. ഇതിന്റെ ചുരുളഴിക്കാനും നെട്ടോട്ടമോടുകയാണ് പൊലീസ്.\nസംഭവം കൂടുതല് സങ്കീര്‍ണമാവുകയാണ്. തീരെ നിസാരമെന്ന് കരുതിയ പല സംഭവങ്ങളും ഇഴകീറി പരിശോധിക്കമ്ബോള് അന്വേഷണ സംഘത്തിന് പുതിയ സംശങ്ങള് ഉടലെടുക്കുകയാണ്.\nജോളി 2011ല് കൊലപ്പെടുത്തിയ ആദ്യ ഭര്‍ത്താവ് റോയിയുടെ മൊബൈല് നമ്ബര് സുഹൃത്തായ ജോണ്‍സണ് അദ്ദേഹത്തിന്റെ പേരിലേക്ക് മാറ്റി ഉപയോഗിച്ചതായാണ് പറയുന്നത്. ജോളി ഉപയോഗിച്ചുവെന്ന് പറയുന്നതാകട്ടെ ജോണ്‍സന്റെ നമ്പരും.\nബി.എസ്.എന്.എല്ലിലെ ഔദ്യോഗിക പദവി ദുരുപയോഗം ചെയ്താണ് ജോണ്‍സണ് റോയിയുടെ നമ്പര് തന്റെ പേരിലേക്ക് മാറ്റിയതെന്നാണ് അന്വേഷണസംഘത്തിന് ലഭിച്ചവിവരം.\nജോളിയുടെ രണ്ടാംഭര്‍ത്താവ് ഷാജുവിന്റെ ആദ്യഭാര്യ 2016ല് കൊല്ലപ്പെട്ട സിലിയുടെ നമ്ബര് ഷാജുവിന്റെ പേരിലേക്ക് മാറ്റി ഉപയോഗിച്ചതായും പറയുന്നു.\nഇപ്പോള് എവിടെനിന്നും ആര്‍ക്കും വേണ്ടുന്ന രേഖകളുമായി ചെന്നാല് ഏത് കമ്ബനിയുടെയും സിം കാര്‍ഡുകള് കിട്ടുമെന്നിരിക്കെ ഇവരെന്തിനാണ് മരണപ്പെട്ടവരുടെ ഫോണ് നമ്പരുകള് തുടര്‍ന്നും മറ്റൊരു പേരിലേക്ക് മാറ്റി ഉപയോഗിച്ചതെന്നതാണ് അന്വേഷണസംഘത്തെ കുഴയ്ക്കുന്ന സംശയം.\nബി.എസ്.എന്.എല് ജീവനക്കാരനായിരുന്ന ജോണ്‍സണിന് കൊലപാതകത്തെ കുറിച്ച് എന്തെങ്കിലും അറിവുണ്ടായിരന്നോ എന്ന കാര്യം അന്വേഷണസംഘത്തിന് ഇതുവരെ ബോധ്യമായിട്ടില്ല. എന്നാല് ഈ നമ്ബരുകള് അദ്ദേഹത്തിന്റെ അറിവോടെയാണ് മാറ്റിയിരിക്കുന്നതെങ്കില് സംശയം വര്‍ദ്ധിക്കുകയാണ്.\nഇതിന് പിന്നിലെ നിഗൂഢതകള് കണ്ടെത്താന് കഴിഞ്ഞാല് കേസില് അത് നിര്‍ണായകമാവുമെന്നാണ് അന്വേഷണ സംഘത്തിന്റെ വിലയിരുത്തല്. തുടക്കത്തില് അന്വേഷണ സംഘം മൊബൈല് ഫോണ് നമ്പരുകള് മാറി ഉപയോഗിക്കുന്നത് ഗൗരവമായി എടുത്തിരുന്നില്ലെന്നാണ് പറയുന്നത്.\nജോളിയെ വീണ്ടും കസ്റ്റഡിയില് കിട്ടിയാല് ഇത്തരം കാര്യങ്ങളെ കുറിച്ച് ചോദിച്ചറിയും. വേണമെങ്കില് ജോണ്‍സണെ വീണ്ടും ചോദ്യംചെയ്‌തേക്കുമെന്നും സൂചനയുണ്ട്. മാത്രമല്ല, മൊബൈല് നമ്ബര് സംബന്ധിച്ച അന്വേഷണത്തിന് സൈബര് സെല്ലിന്റെ സേവനവും തേടിയേക്കും.\n← ആരുടെയെങ്കിലും മുഖത്ത് അടിച്ചിട്ടുണ്ടോ ….? എന്ന ചോദ്യത്തിന് കിടിലന് മറുപടിയുമായി നടി സംയുക്ത → റണ്‍വേ വേണമെന്ന് നിര്‍ബന്ധമില്ല , വീമാനത്തിനു റോഡായാലും മതി – വൈറല് വീഡിയോ കാണാം